13.02.20 Morning Assame Murli Om Shanti BapDada Madhuban\n"মৰমৰ সন্তানসকল – শান্তি পাবলৈ হ’লে অশৰীৰী হোৱা, এই দেহ-ভাৱত আহিলেই অশান্তি হয়, সেইকাৰণে নিজৰ স্ব-ধৰ্মত স্হিত হৈ থাকা”\nযথাৰ্থ স্মৰণ কি? স্মৰণৰ সময়ত কোনটো কথাৰ প্ৰতি বিশেষ ধ্যান দিব লাগে?\nনিজকে এই দেহৰ পৰা উপৰাম আত্মা বুলি বুজি লৈ পিতাক স্মৰণ কৰা – এয়াই হৈছে যথাৰ্থ স্মৰণ। কোনো দেহ যাতে স্মৃতিলৈ নাহে, ইয়াৰ প্ৰতি ধ্যান দিয়াতো জৰুৰী। স্মৃতিত থাকিবলৈ খুব জ্ঞানৰ নিচাত থাকিব লাগে, বুদ্ধিত যাতে থাকে যে বাবাই আমাক গোটেই বিশ্বৰ মালিক কৰি তোলে, আমি গোটেই সমূদ্ৰ, গোটেই ধৰণীৰ মালিক হৈ যাওঁ।\nতুম্হে পাকে হম্নে…. (তোমাক পাই আমি….)\n‘ওঁম্’ৰ অৰ্থ হৈছে অহম্, মই আত্মা। মনুষ্যই আকৌ ওঁম্ মানে ভগৱানক বুজে, কিন্তু এনেকুৱা নহয়। ওঁম্ মানে মই আত্মা, মোৰ এইটো শৰীৰ। ওঁম্ শান্তি বুলি নকয় জানো। অহম্ আত্মাৰ স্ব-ধৰ্ম হৈছে শান্তি। আত্মাই নিজৰ পৰিচয় দিয়ে। মনুষ্যই যদিও ওঁম্ শান্তি বুলি কয় কিন্তু ওঁম্‌ৰ অৰ্থ কোনেও নুবুজে। “ওঁম্ শান্তি” শব্দটি ভাল হয়। আমি হৈছোঁ আত্মা, আমাৰ স্ব-ধৰ্ম হৈছে শান্তি। আমি আত্মাসকল শান্তিধামৰ নিবাসী। কিমান চিম্পুল (সৰল) অৰ্থ। বিস্তাৰ কৰি কোৱা মিছা কথা নহয়। এই সময়ৰ কোনো মনুষ্যই এইটোও নাজানে যে এতিয়া নতুন সৃষ্টি নে পুৰণি সৃষ্টি। নতুন সৃষ্টি আকৌ পুৰণি কেতিয়া হয়, পুৰণিৰ পৰা আকৌ নতুন সৃষ্টি কেতিয়া হয় - এইটো কোনেও নাজানে। কাৰোবাক যদি সোধা হয় যে সৃষ্টি নতুন কেতিয়া হয় আৰু পুৰণি কেনেকৈ হয়? তেতিয়া কোনেও ক’ব নোৱাৰিব। এতিয়াতো কলিযুগ পুৰণি সৃষ্টি। নতুন সৃষ্টি বুলি সত্যযুগকহে কোৱা হয়। বাৰু, নতুনক আকৌ পুৰণি হ’বলৈ কিমান বছৰ লাগে? এইটোও কোনেও নাজানে। মনুষ্য হৈ এইটোও নাজানে সেইবাবে এওঁলোকক জন্তুতকৈও অধম বুলি কোৱা হয়। জন্তুৱেতো নিজক একো বুলি নকয়, মনুষ্যই কয় - আমি পতিত, হে পতিত-পাৱন আহা। কিন্তু তেওঁক একেবাৰে নাজানে। ‘পাৱন’ শব্দটি কিমান ভাল। পাৱন সৃষ্টি স্বৰ্গ নতুন সৃষ্টিয়ে হ’ব। চিত্ৰও দেৱতাসকলৰ আছে কিন্তু কোনেও নুবুজে, এই লক্ষ্মী-নাৰায়ণ নতুন পাৱন সৃষ্টিৰ মালিক হয়। এই সকলোবোৰ কথা বেহদৰ পিতাইহে বহি সন্তানসকলক বুজায়। নতুন সৃষ্টি বুলি স্বৰ্গক কোৱা হয়। দেৱতাসকলক কোৱা হয় স্বৰ্গবাসী। এতিয়াতো হৈছে পুৰণি সৃষ্টি নৰক। ইয়াত মনুষ্য হৈছে নৰকবাসী। কাৰোবাৰ মৃত্যু হ’লে তেতিয়া কয় স্বৰ্গবাসী হ’ল তাৰ মানে ইয়াত নৰকবাসী নহয় জানো। হিচাপ কৰি কৈও দিব। যথাৰ্থতে এইখন নৰক হয় কিন্তু যদি এনেকৈ কোৱা যে তোমালোক নৰকবাসী তেন্তে বিতুষ্ট হৈ যাব। পিতাই বুজায় - দেখাত যদিও মনুষ্য, চেহেৰা মনুষ্যৰ হয় কিন্তু স্বভাৱ (চৰিত্ৰ) বান্দৰৰ নিচিনা। এনেকৈও গায়ন কৰা হোৱা নাই জানো। নিজেও মন্দিৰলৈ গৈ দেৱতাসকলৰ আগত গায় - আপুনি সৰ্বগুণ সম্পন্ন….. নিজৰ প্ৰতি কি কয়? মই পাপী নীচ হয়। কিন্তু চিধাকৈ যদি কোৱা যে তোমালোক বিকাৰী হোৱা তেতিয়া বিতুষ্ট হৈ যাব সেয়েহে পিতাই কেৱল সন্তানসকলৰ সৈতেহে কথা পাতে, সন্তানসকলকে বুজায়। বাহিৰৰ লোকসকলৰ সৈতে বাৰ্তালাপ নকৰে কিয়নো কলিযুগী মনুষ্য হৈছে নৰকবাসী। এতিয়া তোমালোক হৈছা সংগমযুগ বাসী। তোমালোক পবিত্ৰ হৈ আছা। এইটো জানা যে আমাক ব্ৰাহ্মণসকলক শিৱবাবাই পঢ়ায়। তেওঁ পতিত-পাৱন হয়। আমাক সকলো আত্মাকে লৈ যাবলৈ পিতা আহিছে। কিমান সহজ কথা। পিতাই কয় - সন্তানসকল, তোমালোক আত্মাসকল শান্তিধামৰ পৰা ভূমিকা পালন কৰিবলৈ আহা। এই দুখধামত সকলোৱে দুখী সেয়েহে কয় - মনৰ শান্তি কেনেকৈ হ’ব? এনেকৈ নকয় যে আত্মাৰ শান্তি কেনেকৈ হ’ব? হেৰ’ তোমালোকে ওঁম্ শান্তি বুলি নোকোৱা জানো। মোৰ স্বধৰ্ম হৈছে শান্তি। আকৌ শান্তি কিয় বিচৰা? নিজক আত্মা বুলি পাহৰি দেহ-অভিমানত আহি যোৱা। আত্মাসকলতো শান্তিধামৰ নিবাসী হয়। ইয়াত আকৌ শান্তি ক’ৰ পৰা পাবা? অশৰীৰী হ’লেহে শান্তি হ’ব। শৰীৰৰ লগত আত্মা আছে গতিকে আত্মাই নিশ্চয় কথা ক’ব আৰু চলা-ফুৰা কৰিব লাগে। আমি আত্মাসকল শান্তিধামৰ পৰা ইয়াত ভূমিকা পালন কৰিবলৈ আহিছোঁ। এইটোও কোনেও নুবুজে যে ৰাৱণহে আমাৰ শত্ৰু। কেতিয়াৰ পৰা ৰাৱণ আমাৰ শত্ৰু হ’ল? এইটোও কোনেও নাজানে। ডাঙৰ-ডাঙৰ বিদ্বান, পণ্ডিত আদি এজনেও নাজানে যে ৰাৱণ কোন হয় যাৰ আমি প্ৰতিমূৰ্ত্তি সাজি জ্বলাওঁ। জন্ম-জন্মান্তৰ জ্বলাই আহিছে, একোৱে নাজানে। যিকোনো লোককে সোধা যে ৰাৱণ কোন হয়? তেতিয়া কৈ দিব - এই সকলোবোৰতো কল্পনা হয়। নাজানেই তেন্তে আৰু কি উত্তৰ দিব। শাস্ত্ৰবোৰতো আছে নহয় - হে ৰামজী সংসাৰ ৰচনাই কৰা হোৱা নাই। এয়া সকলো কল্পনা হয়। এনেকৈ বহুতে কয়। এতিয়া কল্পনাৰ অৰ্থ কি? এনেকৈ কয় যে এয়া সংকল্পৰ সৃষ্টি। যিয়ে যেনেকুৱা সংকল্প কৰে সেয়া হৈ যায়, অৰ্থ বুজি নাপায়। পিতাই সন্তানসকলক বহি লৈ বুজায়। কিছুমানেতো ভালদৰে বুজি পায় কিছুমানে বুজিয়েই নাপায়। যিয়ে ভালদৰে বুজি পায় তেওঁলোকক সুসন্তান বুলি কোৱা হ’ব আৰু যিয়ে বুজি নাপায় তেওঁলোক কুসন্তান অৰ্থাৎ সতিয়া সন্তান। এতিয়া সতিয়া সন্তান জানো উত্তৰাধিকাৰী হ’ব। বাবাৰ ওচৰত সুসন্তানো আছে আৰু কুসন্তানো আছে। সুসন্তানেতো পুৰা পিতাৰ শ্ৰীমতত চলে। সতিয়া সন্তান নচলে। পিতাই কৈ দিয়ে - এওঁ মোৰ মতত নচলে, ৰাৱণৰ মতত চলে। ৰাম আৰু ৰাৱণ দুটা শব্দ আছে। ৰামৰাজ্য আৰু ৰাৱণৰাজ্য। এতিয়া হৈছে সংগম। পিতাই বুজায় - এই সকলো ব্ৰহ্মাকুমাৰ-ব্ৰহ্মাকুমাৰীয়ে শিৱবাবাৰ পৰা উত্তৰাধিকাৰ লৈ আছে, তোমালোকে ল’বানে? শ্ৰীমতত চলিবানে? তেতিয়া কয় - কেনেধৰণৰ মত? পিতাই শ্ৰীমত দিয়ে যে পবিত্ৰ হোৱা। তেতিয়া কয়- মই পবিত্ৰ হৈ থাকিলে যদি পতিয়ে নামানে তেনেহ’লে মই কাক মানিম? তেওঁতো মোৰ পতি পৰমেশ্বৰ হয় কিয়নো ভাৰতত এইটো শিকোৱা হয় যে পতিয়েই তোমাৰ গুৰু, ঈশ্বৰ আদি সকলো হয়। কিন্তু এনেকৈ কোনেও বুজি নলয়। সেই সময়ত হয় বুলি কৈ দিয়ে, কিন্তু একোৱে নামানে। তথাপিও গুৰুৰ ওচৰলৈ মন্দিৰলৈ গৈ থাকে। পতিয়ে কয় - তুমি বাহিৰলৈ নাযাবা, মই ৰামৰ মুৰ্ত্তি তোমাৰ কাৰণে ঘৰতে ৰাখি দিছোঁ তেন্তে তুমি অযোধ্যা আদিত গৈ কিয় হাবাথুৰি খাই ফুৰা? গতিকে নামানে। এয়া হৈছে ভক্তি মাৰ্গৰ ঠেকা-খুন্দা। ঠেকা-খুন্দা নিশ্চয় খাব, কেতিয়াও মানি নলয়। এনেকৈ ভাবে যে সেয়াতো তেওঁৰ মন্দিৰ হয়। হেৰ’, তোমালোকে ৰামক স্মৰণ কৰিব লাগে নে মন্দিৰক? কিন্তু বুজি নাপায়। সেয়েহে পিতাই বুজায় - ভক্তি মাৰ্গত কয়ো যে হে ভগৱান আপুনি আহি আমাৰ সৎগতি কৰা। কিয়নো একমাত্ৰ তেওঁৱেই সকলোৰে সৎগতি দাতা হয়। বাৰু, তেওঁ কেতিয়া আহে - এইটোও কোনেও নাজানে।\nপিতাই বুজায় ৰাৱণেই তোমালোকৰ শত্ৰু। ৰাৱণতো বিস্ময়কৰ হয়, যাক জ্বলায়ে অহা হৈছে কিন্তু নমৰেই। ৰাৱণ কি বস্তু, এইটো কোনেও নাজানে। এতিয়া তোমালোক সন্তানসকলে জানা যে আমি বেহদৰ পিতাৰ পৰা উত্তৰাধিকাৰ প্ৰাপ্ত কৰোঁ। শিৱ জয়ন্তীও পালন কৰে কিন্তু শিৱক কোনেও নাজানে। গভাৰ্ণমেণ্টকো তোমালোকে বুজোৱা। শিৱতো ভগৱান হয় তেওঁৱেই কল্পই-কল্পই আহি ভাৰতক নৰকবাসীৰ পৰা স্বৰ্গবাসী, ভিকহুৰ পৰা ৰাজকুমাৰ কৰি তোলে। পতিতক পাৱন কৰে। তেওঁৱেই সকলোৰে সৎগতি দাতা হয়। এই সময়ত সকলো মনুষ্য মাত্ৰেই ইয়াত আছে। যীশুখ্ৰীষ্টৰ আত্মাও কোনোবা নহয় কোনোবা জন্মত ইয়াতে আছে। উভতি কোনেও যাব নোৱাৰে। এওঁলোক সকলোৰে সৎগতি কৰোঁতা এজনেই উচ্চ পিতা আছে। তেওঁ আহেও ভাৰতত। বাস্তৱতে ভক্তিও তেওঁৰেই কৰিব লাগে যিয়ে সৎগতি দিয়ে। সেই নিৰাকাৰ পিতাতো ইয়াত নাই। তেওঁক সদায় ওপৰত থাকে বুলি ভাবিয়ে স্মৰণ কৰে। কৃষ্ণক ওপৰত থাকে বুলি নাভাবে। অন্য সকলোকে ইয়াত তলত স্মৰণ কৰে। কৃষ্ণকো ইয়াতে স্মৰণ কৰিব। তোমালোক সন্তানসকলৰ হৈছে যথাৰ্থ স্মৃতি। তোমালোকে নিজকে এই দেহৰ পৰা উপৰাম, আত্মা বুলি বুজি পিতাক স্মৰণ কৰা। পিতাই কয় - তোমালোকৰ কোনো দেহ স্মৃতিলৈ আহিব নালাগে। ইয়াৰ প্ৰতি ধ্যান দিয়াতো জৰুৰী হয়। তোমালোকে নিজকে আত্মা বুলি বুজি পিতাক স্মৰণ কৰা। বাবাই আমাক গোটেই বিশ্বৰ মালি কৰি তোলে। গোটেই সমুদ্ৰ, গোটেই ধৰণী, গোটেই আকাশৰ মালিক কৰি তোলে। এতিয়াতো কিমান খণ্ড-খণ্ড হৈ গৈছে। এজনে আনজনক নিজৰ সীমালৈ আহিব নিদিয়ে। তাত এনেকুৱা কোনো কথা নাথাকে। ভগৱানতো এজন পিতাই হয়। এনেকুৱা নহয় যে সকলোৱে পিতা হয়। কোৱাও হয় হিন্দু-চীনী ভাই-ভাই, হিন্দু-মুছলমান ভাই-ভাই কিন্তু অৰ্থ নুবুজে। এনেকৈ কেতিয়াও নকয় যে হিন্দু-মুছলমান ভাই-ভনী। নহয়, আত্মাসকল পৰস্পৰ ভাই-ভাই হয়। কিন্তু এই কথাতো নাজানে। শাস্ত্ৰ আদি শুনি সত্য সত্য বুলি কৈ থাকে, অৰ্থ একো নাই। বাস্তৱিকতে সেয়া হৈছে অসত্য, মিছা। সঁচা খণ্ডত সঁচাই কয়। ইয়াত সকলো অসত্য। কাৰোবাক যদি কোৱা যে তুমি মিছা কথা কৈছা তেতিয়া বিতুষ্ট হৈ যাব। তোমালোকে সত্য কথা ক'লে তেতিয়াও কোনোবাই গালি দিবলৈ ধৰিব। এতিয়া পিতাকতো তোমালোক ব্ৰাহ্মণসকলেহে জানা। তোমালোক সন্তানসকলে এতিয়া দৈৱীগুণ ধাৰণ কৰা। তোমালোকে জানা যে এতিয়া পাঁচ তত্ত্বও তমোপ্ৰধান। আজিকালি মনুষ্যই ভূতৰ পূজাও কৰে। ভূতৰেই স্মৃতি থাকে। পিতাই কয় - নিজক আত্মা বুলি বুজি মামেকম্ (মনে মনে মোকেই) স্মৰণ কৰা। ভূতবোৰক স্মৰণ নকৰিবা। গৃহস্থ ব্যৱহাৰত থাকিও বুদ্ধিৰ যোগ পিতাৰ সৈতে লগাবা। এতিয়া দেহী-অভিমানী হ’ব লাগে। যিমানে পিতাক স্মৰণ কৰিবা সিমানে বিকৰ্ম বিনাশ হ'ব। জ্ঞানৰ তৃতীয় নেত্ৰ তোমালোকে পাইছা।\nএতিয়া তোমালোক বিকৰ্মাজিৎ হ'ব লাগে। সেয়া হৈছে বিকৰ্মাজিৎ বৰ্ষ। এয়া হৈছে বিকৰ্ম (পতিত) বৰ্ষ। তোমালোকে যোগবলেৰে বিকৰ্মৰ ওপৰত বিজয় প্ৰাপ্ত কৰা। ভাৰতৰ যোগতো প্ৰসিদ্ধ হয়। মনুষ্যই নাজানে। সন্ন্যাসীসকলে বাহিৰলৈ (বিদেশলৈ) গৈ কয় যে আমি ভাৰতৰ যোগ শিকাবলৈ আহিছোঁ, তেওঁলোকে গমেই নাপায় যে এওঁলোকতো হৈছে হঠযোগী। তেওঁলোকে ৰাজযোগ শিকাব নোৱাৰে। তোমালোক হৈছা ৰাজঋষি। তেওঁলোক হৈছে হদৰ সন্ন্যাসী, তোমালোক বেহদৰ সন্ন্যাসী। ৰাতি-দিনৰ পাৰ্থক্য আছে। তোমালোক ব্ৰাহ্মণসকলৰ বাহিৰে অন্য কোনেও ৰাজযোগ শিকাব নোৱাৰে। এইটো হৈছে নতুন কথা। নতুন কোনেও বুজিব নোৱাৰে, সেয়েহে নতুনক কেতিয়াও অনুমতি দিয়া নহয়। এয়া ইন্দ্ৰসভা নহয় জানো। এই সময়ত হৈছে সকলোৱে পাথৰ (অপবিত্ৰ) বুদ্ধিৰ। সত্যযুগত তোমালোক পাৰস (পবিত্ৰ) বুদ্ধিৰ হোৱা। এতিয়া হৈছে সংগম। পাথৰৰ পৰা পাৰস পিতাৰ বাহিৰে আন কোনেও কৰিব নোৱাৰে। তোমালোক ইয়ালৈ পাৰস বুদ্ধিৰ হ’বলৈ আহিছা। যথাৰ্থতে ভাৰত সোণৰ চৰাই আছিল। এই লক্ষ্মী-নাৰায়ণ বিশ্বৰ মালিক নাছিল জানো। তেওঁলোকে যে কেতিয়াবা ৰাজত্ব কৰিছিল, এইটোও কোনোবাই জানে জানো। আজিৰ পৰা5হাজাৰ বছৰৰ আগতে এওঁলোকৰ ৰাজ্য আছিল। আকৌ এওঁলোক কলৈ গ’ল। তোমালোকে ক’ব পাৰা 84 জন্ম ভোগ কৰিলে। এতিয়া তমোপ্ৰধান হৈছে আকৌ পিতাৰ দ্বাৰা সতোপ্ৰধান হৈ আছে, ততত্বম (তোমালোকৰ ক্ষেত্ৰতো একে কথা)। এই জ্ঞান পিতাৰ বাহিৰে সাধু-সন্ত আদি কোনেও দিব নোৱাৰে। সেয়া হৈছে ভক্তি মাৰ্গ, এয়া হৈছে জ্ঞান মাৰ্গ। তোমালোক সন্তানসকলৰ ওচৰত যিবিলাক ভাল-ভাল গীত আছে সেইবোৰ শুনা তেতিয়া ৰোমাঞ্চিত হৈ যাবা। আনন্দৰ সীমা নোহোৱা হ’ব। আকৌ সেই নিচা স্থায়ী হৈ থাকিব লাগে। এয়া হৈছে জ্ঞান অমৃত। তেওঁলোকে মদ্যপান কৰিলে তেতিয়া নিচা বাঢ়ি যায়। ইয়াত এয়া হৈছে জ্ঞান অমৃত। তোমালোকৰ নিচা কমিব নালাগে, সদায় বাঢ়ি থাকিব লাগে। তোমালোকে এই লক্ষ্মী-নাৰায়ণক চাই কিমান আনন্দিত হোৱা। এইটো জানা যে আমি শ্ৰীমতৰ দ্বাৰা পুনৰ শ্ৰেষ্ঠাচাৰী হৈ আছোঁ। ইয়াত দেখিও বুদ্ধিযোগ পিতা আৰু উত্তৰাধিকাৰত যুক্ত হৈ থাকিব লাগে। ভাল বাৰু!\n(1) বিকৰ্মাজিৎ হ’বলৈ যোগবলেৰে বিকৰ্মৰ ওপৰত বিজয় প্ৰাপ্ত কৰিব লাগে। ইয়াত দেখিও বুদ্ধিযোগ যাতে পিতা আৰু উত্তৰাধিকাৰৰ লগত যুক্ত হৈ থাকে।\n(2) পিতাৰ উত্তৰাধিকাৰৰ পুৰা অধিকাৰ প্ৰাপ্ত কৰিবলৈ সুসন্তান হ’ব লাগে। এজন পিতাৰহে শ্ৰীমতত চলিব লাগে। পিতাই যি বুজায় সেয়া বুজি লৈ আনকো বুজাব লাগে।\nসম্পূৰ্ণতাৰ ৰশ্মি (প্ৰকাশ)ৰ দ্বাৰা অজ্ঞানতাৰ পৰ্দা আঁতৰাই দিওঁতা চাৰ্চ লাইট হোৱা\nএতিয়া প্ৰত্যক্ষতাৰ সময় সমীপত আহি আছে সেয়েহে অন্তৰ্মুখী হৈ গূঢ় অনুভৱৰ ৰত্নৰে নিজকে ভৰপূৰ কৰা, এনেকুৱা চাৰ্চ লাইট হোৱা যাতে তোমালোকৰ সম্পূৰ্ণতাৰ ৰশ্মিৰে অজ্ঞানতাৰ পৰ্দা আঁতৰি যায়। কিয়নো তোমালোক ধৰণীৰ তৰাবোৰে এই বিশ্বক অস্থিৰতাৰ পৰা ৰক্ষা কৰি সুখী সংসাৰ, স্বৰ্ণিম সংসাৰ গঢ়ি তোলোঁতা হোৱা। তোমালোক পুৰুষোত্তম আত্মাসকলে বিশ্বক সুখ-শান্তিৰ শ্বাস দিয়াৰ নিমিত্ত হোৱা।\nমায়া আৰু প্ৰকৃতিৰ আকৰ্ষণৰ পৰা আঁতৰত থাকা তেতিয়া সদায় হৰ্ষিত হৈ থাকিবা।


নাইজেৰিয়া - অসমীয়া ৱিকিপিডিয়া\n(Nigeriaৰ পৰা পুনঃনিৰ্দেশিত)\n"এৰাইজ অ' কমপেত্ৰিয়টছ, নাইজেৰিয়াছ কল অবে"\n- জলভাগ (%) ১.৪\n- ২০০৯ আনুমানিক ১৫,৪৭,২৯,০০০'"`UNIQ--ref-০০০০০০০১-QINU`"' (৮তম)\n- ২০০৬ লোকপিয়ল ১৪,০০,০৩,৫৪২ (Not approved & preliminary)'"`UNIQ--ref-০০০০০০০২-QINU`"'\n- ঘনত্ব ১৬৭.৫ প্ৰতি বৰ্গকিমি (৭১তম)\nনাইজেৰিয়া নাম দেশখনৰ মাজেৰে প্ৰৱাহিত নাইজাৰ নদীৰ পৰা আহিছে। এই নাম ঊনৈছ শতিকাৰ শেষৰ ফালে ফ্ল'ৰা শ্ব'য়ে গঠন কৰে। দেশখনৰ নাম সম্পৰ্কে আৰু কোনো তথ্য পোৱা নাযায়। ইউৰোপীয় উপনিৱেশবাদৰ পিছৰ পৰা তুয়াৰেগ শব্দৰ পৰিৱৰ্তে এই নাম ব্যৱহৃত হবলৈ ধৰে। \nনাইজেৰিয়াৰ মুঠ মাটিকালি 9,23,768 বৰ্গ কি.মি. (3,56,669 বৰ্গ মাইল)। ই পৃথিৱীৰ ৩২তম বৃহৎ দেশ। ইয়াৰ উপকূলীয় সীমাৰেখাৰ দৈৰ্ঘ্য ৮৫৩ km.\nচুলেজাৰ কাষৰ ঝুমা ৰক\nনাইজেৰিয়াৰ উচ্চতম স্থান হৈছে চাপ্পাল ৱাদ্দি ( 2,419 মিটাৰ (7,936 ফুট))। নাইজাৰ নদী আৰু বেণু নদী দেশখনৰ প্ৰধান নদী। এই দুখন নদীৰ মোহনাত নাইজাৰ ব-দ্বীপ অৱস্থিত। এই ব-দ্বীপ মধ্য আফ্ৰিকাৰ বিস্তৰ মেনগ্ৰ'ভ অৰণ্যৰ মুখ্য স্থান।\n২০১২ চনৰ মতে নাইজেৰিয়াৰ ১০ লাখকতকৈ বেছি জনবসতি থকা চহৰ সমূহ হল :\nপোৰ্ট হাৰকোৰ্ট ১৯,৪৭,০০০\nবেনিন চিটি ১৩,৯৮,০০০\n↑ "Nigeria: Census 2006 Puts Nigerians At 140 Million", allAfrica.com, 30 December 2006\n↑ "Nigeria". International Monetary Fund. http://www.imf.org/external/pubs/ft/weo/2009/02/weodata/weorept.aspx?sy=2006&ey=2009&scsm=1&ssd=1&sort=country&ds=.&br=1&c=694&s=NGDPD%2CNGDPDPC%2CPPPGDP%2CPPPPC%2CLP&grp=0&a=&pr.x=83&pr.y=11। আহৰণ কৰা হৈছে: 2009-10-01.\n↑ "Human Development Report 2009. Human development index trends: Table G". The United Nations. http://hdr.undp.org/en/media/HDR_2009_EN_Complete.pdf। আহৰণ কৰা হৈছে: 2009-10-31.\n↑ "''Online Etymological Dictionary''". Etymonline.com. http://www.etymonline.com/index.php?term=Niger। আহৰণ কৰা হৈছে: 2014-07-28.\n↑ "Rank Order – Area". The World Factbook. Central Intelligence Agency. https://www.cia.gov/library/publications/the-world-factbook/rankorder/2147rank.html। আহৰণ কৰা হৈছে: 29 May 2011.\n↑ "Africa :: Nigeria". The World Factbook. Central Intelligence Agency. 17 May 2011. https://www.cia.gov/library/publications/the-world-factbook/geos/ni.html। আহৰণ কৰা হৈছে: 29 May 2011.\nনাইজেৰিয়াৰ চৰকাৰী ৱেবছাইট\nৰাষ্ট্ৰ প্ৰধান আৰু মন্ত্ৰীপৰিষদ সদসবৃন্দ\n"https://as.wikipedia.org/w/index.php?title=নাইজেৰিয়া&oldid=266359"ৰ পৰা অনা হৈছে\nশেষ সম্পাদনা কৰা হৈছে5March 2021 তাৰিখে 16:59 বজাত\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=43170।\nএই পৃষ্ঠাখন ০৫ মাৰ্চ, ২০২১ তাৰিখে ২২:২৯ বজাত অন্তিম সংশোধন কৰা হৈছিল।


নাটক : উজ্জ্বল ফুকন - সাহিত্য ডট অৰ্গ\n( বি:দ্ৰ: তলত বৰ্ণনা কৰা কথাখিনি কোনো জীৱিত বা মৃত ব্যক্তিৰ লগত জড়িত নহয়। ক’ৰবাত কিবা সাদৃশ্য দেখা পালে সেয়া সম্পূৰ্ণ কাকতালীয়। ধন্যবাদ।)\nসৰু ক’লা লাড়ু আকাৰৰ বলটো বতাহ ফালি লক্ষ্যৰ ফালে আগুৱাই গৈ আছে।\n“চেহ, অলপতে নালাগিল।” মদনে মুখৰ ভিতৰতে ভোৰভোৰালে। কিন্তু সি জানো হাৰ মানিব। এনেই বহি থাকিলে সি এই কামটোৱেই কৰি থাকে। তাৰ মনত আছে সৰুতে সি তৰ্জনী আঙুলিটো ভৰাব পাৰিছিল। লাহে লাহে আঙুলিৰ আকাৰ ডাঙৰ হৈ আহিবলৈ ধৰিলে আৰু তাৰ লগে লগে নাকৰ সুৰঙ্গ দুটাও। আজিকালি পিছে তৰ্জনী অনামিকা একো নোসোমায়। মধ্যমা আৰু বুঢ়া আঙুলিৰে সি সৰুতেও চেষ্টা কৰা মনত নাই। যেনে তেনে কনিষ্ঠটোৰে কাম চলাই আছে এতিয়া। সোঁহাতৰ তৰ্জনী আৰু কনিষ্ঠৰ নখ সি এটা অংশলৈহে কাটে। তৰ্জনী কেৰম খেলিবৰ বাবে আৰু কনিষ্ঠ এই কামটোৰ বাবে। আকৌ আৰম্ভ হৈ গ’ল প্রস্তুতি। কনিষ্ঠই দুয়োটা সুৰঙ্গত কয়লা বিচাৰি চলাথ কৰিছে। মাজে মাজে ওলাই আহি বুঢ়াৰ তলুৱাত দি যায়। বুঢ়া আৰু তৰ্জনী আকৌ বল সজাত ব্যস্ত। দুই তিনিবাৰ মান কয়লা আনল’ড কৰাৰ পিছত কনিষ্ঠৰ কাম শেষ। কয়লাৰ লাড়ু বুঢ়া আৰু তৰ্জনীৰ চেপাত লাহে লাহে গোলাকাৰ ৰূপ লৈছে। মদন আকৌ সাজু হ’ল গুলি মাৰিবলৈ। গুলিৰূপী কলা লাড়ুটো বুঢ়াৰ পতাত উঠি ভয়ত ঘামি আছে। কোন সময়ত তৰ্জনীয়ে পূৰ্ণহতীয়া গোৰ দিয়ে ঠিক নাই। মদন এনেই কেৰম চেম্পিয়ন নহয়। একেবাৰে লক্ষ্যত লাগিল এইবাৰ। আমেৰিকাই হিৰোছিমা নাগাচাকিত বোমা পেলোৱাদি বলটো লক্ষ্যত পৰিল।\n“কেঙঙঙঙ কেঙঙঙঙঙ কেঙঙঙঙঙ কেঙঙঙঙঙঙ” চকুত কিবা এটা তপককৈ পৰাত জেকপটে চিঞৰি উঠিল।\n“হি হি হি হি” মদনৰ সাফল্যৰ হাঁহি।\n“পেটুৱা বলধ চাল্লা, তোৰ হাঁহি ওলাব ৰ আহি থকা জনমত। হে কুকুৰ দেৱতা, ইয়াক চিকৰা হৈ পখিলীৰ পিছপিনে বহি থাকিবলৈ দিবা অহা জনমত। চিকৰাও নহয়, কৃমি হবি যা। মই মানুহ হৈ জনম ল’ম আৰু মোৰ পেটতেই যেন ইয়াৰ জনম হয়। এই দুৰ্ভগীয়া ভতুৱাৰ অনুৰুধ অথলে নাযায় যেন।” জেকপটে কুকুৰৰ ভাষাত কুকুৰ দেৱতাৰ জৰিয়তে মদনলৈ শাও আৰু নিজলৈ আৰ্শীবাদ বিচাৰিলে। আকাশলৈ চাই সি বহুপৰ কেঙকেঙাই থাকিল।\n“অই মূৰচোবোৱা, কিয় কেঙকেঙাই আছ? এনেই দোকানলৈ মানুহ নহা হৈছে তাতে এইদালৰ চিঞৰ চা। আহি থকা গ্রাহকো খেদিবি এতিয়া। এইটো খা আৰু চুপ থাক।” জেকপটৰ ফালে বিস্কুট এটা দলিয়াই কলিতাই ক’লে।\nহঠাৎ সন্মুখৰ পথটোৱেদি গগৈ অফিছৰপৰা ঘৰলৈ গৈ থকা দেখি মুখত বিস্কুত লৈ জেকপট গগৈৰ পিছ ল’লে। এয়া জেকপটৰ আবেলিৰ আহাৰৰ সময়। গগৈনীয়ে বৰ ধুনীয়া ৰান্ধে আৰু মৰমত জেকপটক সদায় কিবা অলপ দিয়েই। জেকপটেও ৰাতি বিয়লি গগৈৰ ঘৰৰ আগেদি চিঞৰ দুটামান মাৰি তাৰ প্রভুভক্তিৰ প্রমাণ দি যায়।\n“জেকপটৰে ভাল। বিস্কুটো পালে আৰু এতিয়া গগৈৰ ঘৰটো খাবলৈ পাব। চাল্লা আমিও কুকুৰ হৈ জন্ম লোৱাই ভাল আছিল। অন্ততঃ লাজ নাইকিয়াকৈ যাৰে তাৰে চুৱাপাটনিত বহি নতুন নতুন আইটেম খাবলৈ পালোঁহেঁতেন। আৰু আপুনিও খঙতে হ’লেও বিস্কুট এটা দিলে হয়।” মদনে নিজৰ পেটটো চপৰিয়াই চপৰিয়াই কলিতালৈ চাই ক’লে।\n“হেৰৌ ল এইটো বিস্কুট। তই বিস্কুট এটাৰ কাৰণে কুকুৰ হব নালাগে দে। তোক নিদিলে মোৰ পেট চলিব।” কলিতাই মদন ৰমেন আৰু গহীন তিনিওটালৈ বিস্কুটৰ পেকেট এটা আগবঢ়াই দি ক’লে।\n“এহ বিস্কুট দিলে হয়, কিন্তু শুদা বিস্কুট জানো ভাল লাগিব। ডিঙিত লাগি নধৰিব জানো। কি কৱ গহীন?” মদনে গহীনলৈ চাই সমৰ্থন বিচাৰিলে।\nগহীন আৰু ৰমেনে একেলগে মূৰ দুপিয়াই সমৰ্থন জনালে।\n“চাহ চাৰিটা লৈ আহ’ পোৱালি। একেলগে চাহ পিয়াৰ মজাই বেলেগ। কি কয় কলিতা দা?” ৰমেনে পোৱালিক চাহৰ অৰ্ডাৰ দি কলিতালৈ চাই ক’লে।\nচাহৰ পইছা যে ভুলটো নাপায় সেই কথা জানিও কলিতাই সঁহাৰি জনালে।\nচাহত শোহা মাৰি আকৌ সকলো নিজৰ নিজৰ ভাবৰ পৃথিৱীত সোমাই পৰিল। গহীনে আজি ৰাতিপুৱাৰ পৰাই চেহেৰাত চুনামি লৈ ঘূৰি ফুৰিছে। সংসাৰৰ চাকনৈয়াত পৰি জীৱন নাও ডুবু ডুবু। আজি এইটো লাগে কাইলৈ সেইটো লাগে। আপুনি আগতেটো এনেকুৱা নাছিল। আজিকালি আপুনি মোৰ কথা একো নুশুনে। বৰ বেছিকৈ লাগি থাকিলেও কব “অনবৰত প্রেম প্রেম বুলি পেনপেনাই নাথাকিবা মোৰ বহুত কাম আছে”। আকৌ লাগি নাথাকিলেও কব “তুমি আজিকালি মোক পাহৰিলাই”। ইফালে জেতুকি বাইয়ে কৈয়ে আছে ‘নাতি লাগে, নাতি লাগে’। ককা আৰু পদুমি আইতাইও আওপকিয়াকৈ কৈ থাকে ‘ঘৰখনত সৰু লৰা ছোৱালীৰ খিলখিলনি নাথাকিলে বৰ নিসাৰ-সাৰ লাগে অ ‘। এতিয়া মই কি কৰোঁ। ল’ৰা-ছোৱালী আৰু গছত লগা বস্তুটো নহয় যে ছিঙি লৈ আহিম ক’ৰবাৰ পৰা। হ’ব আৰু সময়ত। আজি আকৌ ৰাতিপুৱাৰপৰা সৰস্বতীয়ে নতুন কাপোৰ এজোৰৰ বাবে লাগি আছে। লগৰ কোনোবা মিতালী নে কি তাইৰ বোলে আঙুঠি পিন্ধোৱা আছে। মই বোলোঁ তাই আঙুঠি পিন্ধিব বুলিয়েই তই আকৌ নতুন কাপোৰ কিয় পিন্ধিব লাগে। মুখখন পাচি এটাৰ সমান হৈ গ’ল লগে লগে।\nহেৰৌ বাৰীৰ শাক পাচলি বেচি সংসাৰ যেনে তেনে চলাই আছোঁ। বুধিন ককাইও খোজে খোজে সহায় কৰি আছে। কিন্তু সকলো সময়তটো আৰু ককাক পইচা খুজিব নোৱাৰি। ‘হে হৰি মই কি কৰোঁ’। শেষৰ বাক্যটো গহীনৰ মুখৰপৰা ডাঙৰকৈয়ে ওলাই আহিল।\nকলিতাই গহীনলৈ চাই সুধিলে- “কি হ’ল অ’ গহীন?” মদন আৰু ৰমেনেও উত্তৰৰ আশাত গহীনলৈ ৰ লাগি চাই থাকিল।\nহঠাত জেকপটেও পেটপূজা কৰি আহি মদনক পাৰ হৈ গহীনৰ সন্মুখত বহিল।\n“এহ নক’ব কলিতা দা, সংসাৰে জ্বলা-কলা খুৱাই দিছে। আজি আকৌ পটেশ্বৰীক নতুন কাপোৰ এজোৰ লাগে। লাগ বুলিলেই ক’ৰপৰা আনি দিওঁ কওকচোন। পইছা-পাতিৰো কথা এটা আছে। চাল্লা কুকুৰ হোৱাই ভাল আছিল অন্ততঃ এই কাপোৰ-কানিৰ সমস্যা নহ’লহেঁতেন।” গহীনে সন্মুখত বহি থকা জেকপটলৈ চাই কলিতাক কথাখিনি ক’লে।\nমদনে লাহেকৈ গহীনৰ হাতখনত খামুছ মাৰি ক’লে- “তোৰ আৰু মোৰ কথাবোৰ মিলি গৈছে। অহা জনমত কুকুৰ হলেও আমি নিশ্চয় বন্ধু হৈ থাকিম।”\nগহীনে মদনৰ কথা শুনি হাঁহিবই নে তাক গালি দিব ঠিক বুজি নাপালে।\nইফালে জেকপটে বুজি পাইছে সিহঁতে তাৰেই কথা পাতিছে বুলি। সিও কুকুৰ দেৱতাক আকৌ প্রাৰ্থনা কৰিলে “হে ভগৱান মোক অহা জনমত মানুহ কৰিলে গহীনৰ নিচিনা ভাগ্য দিবা”। গহীন আৰু সৰস্বতীৰ প্রথম নিশাৰ প্রতক্ষ্যদৰ্শী জেকপটে সেই নিশাৰ পৰাই গহীনৰ দৰে ভাগ্যৱান আৰু কোনো নাই বুলি জুলীকো কৈছে। অ’ জুলীৰ কথা কোৱাই নাই আপোনালোকক। জুলীক ফাৰ্ষ্ট টাইম জেকপটে গগৈৰ ঘৰৰ চুৱাপাটনিত লগ পাইছিল। মাংসৰ হাড় চোবাই থাকোতে তাইৰ নেজে আহি যেতিয়া তাৰ নেজত খুন্দা মাৰিলে তেতিয়াৰপৰাই জেকপট প্রেমৰ সাগৰত উটি ভাহি ফুৰিছে। যদিও জুলীয়ে এতিয়াও জেকপটক বিশ্বাস কৰা নাই কাৰণ ৰামুৱে কোৱা মতে জেকপটৰ শীলা আৰু খুচবুৰ লগতো অবৈধ সম্পৰ্ক আছে। ৰামু আকৌ জুলীৰ বাবে পাগল। ত্রিকোণ প্রেমৰ বাবেই চুবুৰীটোত সততে চিঞৰ বাখৰ হয়। চুবুৰীৰ মুখিয়াল ভীমে দুয়োটাৰ সীমা নিৰ্ধাৰণ কৰি দিছে। জেকপটে এটা ঠেঙ দাঙি তাৰ স্মৃতি য’তে ত’তে এৰি আহিছে যাতে ৰামু তাত সুমাব নোৱাৰে। একেটা কাম ৰামুৱেও কৰি থৈছে নিজৰ সীমাত।\n“হেৰৌ মোৰ পৰাই লৈ যাবি যা পইছা। কাপোৰ এজোৰ কিনি দিবি তাইক। পিছে পৰে সময় সুবিধা মিলিলে মোক ঘূৰাই দিবি। কাপোৰ এজোৰৰ কাৰণে তই কুকুৰ হব নালাগে দে।” কলিতাই গহীনলৈ চাই ক’লে।\nগহীনে সন্মানৰ চকুৰে কলিতালৈ চালে যেন কলিতাই এক মূহুৰ্ততে ৰাতিপুৱাৰ পৰা তাৰ মূৰ গৰম কৰি থকা সমস্যাটো ঠাণ্ডা কৰি দিলে।\nআকৌ সকলো নিজৰ নিজৰ ভাবত বুৰ গ’ল। গহীনৰ সন্মুখটো বৰ সুবিধাজনক নেদেখি জেকপট এইবাৰ ৰমেনৰ কাষ পালেগৈ। মদনে পিছফালটো অলপ ইকাটি সিকাটি কৰা দেখি সিহঁত বহি থকা বাঁহৰ বেন্সখন বিষত কেঁকাই উঠিল “কেৰৰৰৰ কেৰৰৰৰ কেৰৰৰৰৰ”।\nৰমেনৰ আঙুলিকেইটা মূৰৰ কমি অহা চুলিবোৰৰ মাজে মাজে ঘূৰি ফুৰিছে। এদাল এদাল সৰি অহা চুলিয়ে যেন দাঁত নিকটাই তাৰ যৌৱনক ইতিকিঙ কৰিছে। কিন্তু এতিয়া তাৰ সমস্যা চুলিক লৈ নহয়, সমস্যা তাৰ পিছত পৰি থকা মগজ নোহোৱা এই ছোৱালীজাকক লৈহে ।\nতাৰো ভুল আছে। সিহঁতক সি চলাহী কথাৰে আৰু মিছা প্রশংসাৰে উপচাই পেলাইছিল। কিন্তু এতিয়া সেইবোৰেই বুমাৰেঙ হৈ ঘূৰি আহিছে তাৰ ফালে। গোটেই কেইজনীয়ে তাৰ লগত বিয়াত বহিব খোজে। সি না কৰি কৰি তৎ পোৱা নাই। ইফালে এপইচা নঘটি বিয়াত বহিলে দেউতাকে তাৰ পিঠি বহল কৰিব। এইকেইদিন সেইবোৰ চিন্তাত তাৰ চুলি আৰু বেছি সৰিছে।\nহঠাত সন্মুখেদি মিনি স্কাৰ্ট পিন্ধি ভৰিৰপৰা মূৰলৈ যৌৱন কঢ়িয়াই লৈ গৈ থকা ছোৱালী এজনী দেখি ৰমেনৰ মুখৰপৰা ক’ব নোৱাৰাকৈয়ে ওলাই আহিল- “ৱাহ!! মই কুকুৰ হোৱা হলেই ভাল আছিল।”\nএইবাৰ তিনিওটাৰ যেন ৰমেনক চোৱাৰ পাল । ৰমেনে কথাৰ গুৰুত্ব বুজি সিহঁতৰ ফালে চাই ক’লে “অ’ নহয় নহয়। যদি তাই কুকুৰনী হয় তেতিয়াহে। এট্ লিষ্ট সেই কাপোৰ কেইপদো আঁতৰি গ’লহেঁতেন তেতিয়া!”\n“ভৌ ভৌ ভৌ”- জেকপটেও যেন তাৰ কথা শুনি হাঁহি উঠিল। “হে ভগৱান মোক যেন ৰমেনৰ দৰে ছোৱালী বশ কৰিব পৰা শক্তি দিয়া অহা জনমত।” জেকপটে কুকুৰৰ ভগৱানলৈ আৰু এটা প্রাৰ্থনা আগবঢ়াই দিলে।\n“হেৰৌ আজি গোটেইকেইটাক কিহে পাইছে। সকলোৰে দেখুন কুকুৰ হবৰে মন। নিজে যেনেকৈ জন্ম লাভ কৰিছ তাক সন্মান কৰিবলৈ শিক। ভগৱানে সকলোকে কিবা এটা শক্তি দিছে যি আন জীৱৰ মাজত নাথাকে। লাগিলে সেইটো ৰমেনৰ বুদ্ধি হওক, গহীনৰ ধৈৰ্য্য হওক, মদনৰ শক্তি হওক বা জেকপটৰ প্রভুভক্তি হওক। নিজকে আনৰ লগত তুলনা নকৰিবি। তই অদ্বিতীয় মানে পৃথিৱীত তোৰ দৰে দ্বিতীয় এজন নাই। আৰু এই কথাটো সন্মান কৰিবলৈ শিক। বেয়া দিনবোৰত ভগৱানে সকলোকে পৰীক্ষা কৰে কাৰ মানসিক শক্তি কিমান। আৰু কোনো জীৱকে ঠাট্টা নকৰিবি। ভগৱান সকলোতে বিৰাজমান। মহাপুৰুষ জনাইও কৈ গৈছে\nকুকুৰ শৃগাল গৰ্দভৰো আত্মা ৰাম\nজানিয়া সবাকে পৰি কৰিবা প্রণাম।\nমানে কুকুৰ শিয়াল গাধ সকলোৰে মাজত ভগৱান আছে। সেয়েহে সকলোকে সন্মান কৰিবি আৰু সকলোকে ভগৱান মানি সেৱা কৰিবি।”\nকলিতাৰ কথা শুনি মদনে মুখ মেলি ৰ লাগি চাই ৰ’ল। ৰমেনে লাহেকৈ ক’লে “ভূতৰ মুখত ৰাম নাম।”\nজেকপটে কিবা এটা বুজি পোৱাৰ দৰে মূৰ দুপিয়াই থাকিল।\nগহীনে ক’লে “কলিতা দা, আপুনি আজিকালি বৰ ভাল ভাল কথা কয় দেই। ককাৰ লগত কৰা ধৰ্ম আলোচনাবোৰে ভাল কাম দিছে।”\nকলিতাই এটা সন্তুষ্টিৰ হাঁহি মাৰিলে ।\nজেকপটে গোটেই কথাখিনি বুজি পোৱাৰ দৰে মূৰ দুপিয়াই থকা দেখি ৰমেনে ক’লে- “শিক্ষামন্ত্রীৰ শিক্ষাৰ প্রসাৰ জীৱ জন্তুৱেও পাইছে যেন পাইছোঁ। আজিকালি মহাপুৰুষীয়া বাণী কুকুৰেও বুজি পোৱা হৈছে।”\n“হা হা হা আজিকালি জ্ঞান নালাগে, ভাটৌৱে পঢ়া দি মুখস্থ কৰি পোৱা বিয়াগোম পাৰ্চেন্টেজ লাগে।” মদনে হাঁহি হাঁহি ক’লে।\nহঠাত কলিতাৰ দোকানত থকা সৰু টিভিটোৰ পৰা সন্ধিয়াৰ বাতৰি ভাহি আহিল। “পি এ চাংমাই আজি ৰাষ্ট্রপতি পদৰ বাবে মনোনয়ন পত্র দাখিল কৰিলে। চাংমাই কোৱা মতে তেওঁ খুবেই আশাবাদী। আৰু বিভিন্ন ৰাজনৈতিক দলৰ নেতাই তেওঁক ক্রছ ভোটিং কৰিব বুলি তেওঁ নিশ্চিত। যিহেতু কোনে কাৰ সপক্ষে ভোটদান কৰিছে সেয়া গম পোৱা নাযায়। সেয়েহে ফলাফল তেওঁৰ সপক্ষে থাকিব বুলি চাংমাই দৃঢ়তাৰে কৈছে। নতুন দিল্লীৰ পৰা কেমেৰা পাৰ্চন মনুৰ সৈতে সুইত নীলডন। ”\n“এই ৰাষ্ট্রপটিৰ যুদ্ধখন যে কেতিয়া শেষ হব গম নাপাও আৰু সাধাৰণ ৰাইজৰ ৰাষ্ট্রপতি সলনি হ’লে কি লাভ হ’ব গম নাপাওঁ।” কলিতাই ভোৰভোৰাই উঠিল।\n“মই এইটো খাটাং কব পাৰোঁ যে লেটাৰ লৈ ফাৰ্ষ্ট ডিভিজন পোৱা এশটাৰ আশীটাই ৰাষ্ট্রপটি আৰু প্রধানমন্ত্রীৰ কামৰ পাৰ্থক্য নাজানে। ঠিক সেইদৰে নাজানে ৰাজ্যপাল আৰু উপায়ুক্তৰ কাম কি। আজিৰ শিক্ষা ব্যৱস্থাই শিক্ষাৰ বোজা ইমান প্রফেচনেল কৰি পেলাইছে যে ছাত্রই নিজৰ পৰা ভাবিবলৈ সময়েই নাপাই আচলতে এই পদবোৰৰ প্রয়োজনীয়তা কিমান। বুধিন ককাহঁতৰ দিনৰ মেট্রিক পাছ আৰু আজিৰ মেট্রিক পাছৰ মাজত আকাশ পাতাল প্রভেদ আছে। আজিৰ ল’ৰাক দৰ্খাস্ত এখন লিখিবলৈ দিলে ক’ব আমাৰ পৰীক্ষাত এইটো বিষয়ত দৰ্খাস্ত লিখিবলৈ আজিলৈকে অহা নাই। হয়তো সৰুতেই বহুত অসাধাৰণ জ্ঞান পাইছে যেনে কম্পিউটাৰ চলাব জানে, ম’বাইলত গেম খেলিব জানে কিন্তু মই ভাবো এই সকলৰ সাধাৰণ জ্ঞানৰ অভাৱ। ” ৰমেনে আকৌ শিক্ষা ব্যৱস্থাৰ বিষয়টো টানি আনিলে।\nকলিতাই ৰমেনলৈ ভেবা লাগি চাই ভাবিলে- “মিছা ক’লে কি ডাল হ’ব। ৰাষ্ট্রপতি আৰু হাতীপটিৰ মাজত কি পাৰ্থক্য আছে তাকে বুজি নাপাওঁ, প্রধানমন্ত্ৰীটো বহুত দূৰৰ কথা।”\n“সেইবোৰ বাদ দে। কিন্তু এওঁৰ নাম কোনটো? সুইট নে নীল নে ডন? আৰু উপাধি? এই নামটো কোৱাৰ লগে লগে তাহানিৰ স্কুলৰ অঙ্ক চাৰ লাহন চাৰলৈ মনত পৰে। শ্রেণী আৰম্ভ কৰাৰ আগতেই কয় ‘মদন নীল ডাউন।’ তাৰপিছতহে ক্লাচ আৰম্ভ হয়। নামটো শুনিলেই সেই পুৰনা ঘাঁ টুকুৰা কোনোবাই খুঁচৰি দিয়া যেন লাগে অ’।” মদনে পুৰণা কথা মনত পেলাই ক’লে।\n“আৰু নিৰ্মল মাৰ্ঘেৰিটাক পাহৰি নাযাবি। মইও ভাবিছোঁ নামটো গহীন শিৱসাগৰ কৰি দিওঁ বুলি।” গহীনে হাঁহি হাঁহি ক’লে।\n“অই যাওঁ ব’ল। বুধিন দেউতাই মাতি পঠাইছিল আজি মহাভাৰতৰ পৰ্ব এটা শুনাব মোক। তেওঁ কিন্তু বৰ ধুনীয়াকৈ বুজাই দিয়ে।” কলিতাই ক’লে।\n“ব’লক কলিতা দা। আমিও জীৱনটো নতুনকৈ আৰম্ভ কৰিব লাগে। সৎ উপায়েৰে কিবা অলপ ঘটি সন্মান সহকাৰে জীয়াই থাকিব লাগে। তাৰ বাবে লাগিব প্রচণ্ড উইল পাৱাৰ মানে ইচ্ছা শক্তি আৰু আমাৰ যৌথ শক্তি।” ৰমেনে সকলোলৈ চাই চিগাৰেটৰ ধোঁৱাখিনি ওপৰলৈ মাৰি ক’লে।\nমদন আৰু গহীনে মূৰ দুপিয়ালে। কলিতাই ৰমেনৰ পৰা চিগাৰেটটো এহোপ মাৰি তিনিওটালৈ চিগাৰেটটো দেখুৱাই ক’লে- “মইও আছো তঁহতৰ লগত। উইল পাৱাৰৰ কথা নাজানো কিন্তু উইলছ পাৱাৰ আছে মোৰ লগত।”\nসকলোৱে একেলগে হাঁহিবলৈ ধৰিলে।\nসকলো আগবাঢ়িল অগাপিছাকৈ বুধিন বৰাৰ ঘৰৰ ফালে। একেবাৰে আগত মদন আৰু তাৰ পিছে পিছে ক্রমে গহীন ৰমেন কলিতা আৰু শেষত জেকপট। দূৰৰ পৰা বুধিন বৰাই জেকপটৰ সৈতে গোটেই কেইটাক শাৰীপাতি আহি থকা দেখি পাণ্ডৱৰ স্বৰ্গযাত্রাৰ লগত তুলনা কৰিবলৈ ধৰিলে। “জেকপটেই যেন সেই ভাগ্যৱান কুকুৰটো। মদন ভীম, গহীন অৰ্জুন,ৰমেন নকুল আৰু কলিতা সহদেৱ। কিন্তু যুধিষ্ঠিৰ কোন হব? হয়তো মইয়েই হব লাগিব। সৰস্বতী দৌপদ্ৰী, পদুমি কুন্তি আৰু এই জেতুকীক কি দিয়া যায়। মন্থৰাটো ৰামায়ণতহে আছিল। এই বুঢ়ীয়ে চকুৰেও একো নেদেখা হৈ আহিছে। গান্ধাৰীয়েই হ’ব পাৰিব।” মনৰ ভিতৰতে মিচিকিয়া হাঁহি এটা মাৰি স্বস্তিৰ নিশ্বাস পেলালে। সচৰাচৰ হোৱাৰ দৰে চিনাকি জেঠীটোৱে ‘শইত শইত’ নকৰিলে যদিও ওচৰৰ পিটনিখনৰ পৰা এজাক ভেকুলীয়ে ‘টুৰৰৰৰৰৰ টুৰৰৰৰ’ কৰি হয়ভৰ দিলে।\n← বৰাক উপত্যকাত মোৰ অভিজ্ঞতা : দিগন্ত যাদৱ শৰ্মা\nসৰিয়হ ফুল : ত্ৰিনয়ন বৰা →\nHi Ujjal da,\nVery well written. Specially the 1st part.. I enjoyed to the fullest.


চিত্ৰলেখা - অসমীয়া ৱিকিপিডিয়া\nসখী ঊষাৰ সৈতে চিত্ৰলেখা\nচিত্ৰলেখা (সংস্কৃত: चित्रलेखा; ইংৰাজী: Chitralekha) আছিল শ্ৰীকৃষ্ণৰ নাতি অনিৰুদ্ধৰ পত্নী ঊষাৰ সখী। তেওঁৰ দেউতাক আছিল শোণিতপুৰ (বৰ্তমানৰ তেজপুৰ) -ৰ ৰজা বাণাসুৰৰ মন্ত্ৰী কুম্ভাণ্ড। চিত্ৰলেখা এগৰাকী চিত্ৰকৰ আছিল।\nপ্ৰতাপী অসুৰ ৰজা বাণাসুৰে এখন ডাঙৰ ৰাজ্য শাসন কৰিছিল। বিষ্ণুৰ কথা মতে বিশ্বকৰ্মাই প্ৰদান কৰা ৰাসলিংগক তেওঁ পূজা কৰিছিল। শিৱ‌ই তাণ্ডৱ নৃত্য কৰিলে ভক্ত বাণে তেওঁৰ সহস্ৰ বাহুৰে মৃদংগ বজাইছিল। বাণৰ ভক্তিত সন্তুষ্ট হৈ শিৱ‌ই তেওঁক বৰ দিয়ে আৰু বাণক ৰক্ষা কৰিব বুলি প্ৰতিশ্ৰুতি দিয়ে। সময়ৰ লগে লগে বাণ নিষ্ঠুৰ আৰু দাম্ভিক হৈ উঠে। বহুতো ডেকাই কন্যাৰ পাণি গ্ৰহণ কৰিবলৈ বিচৰাত তেওঁ জীয়ৰী ঊষাক অগ্নিগড়ৰ দুৰ্গত বন্দী কৰি ৰাখে।\nএদিন ঊষাই সপোনৰ এজন পুৰুষক দেখা পাই প্ৰেমত পৰে। ঊষাৰ সখী আছিল বাণ ৰজাৰ মন্ত্ৰী কুম্ভাণ্ডৰ জী চিত্ৰলেখা। প্ৰতিভাবান চিত্ৰকৰ চিত্ৰলেখাই বহু ছবি আঁকি দেখুৱাই সপোনৰ পুৰুষজন শ্ৰীকৃষ্ণৰ নাতি অনিৰুদ্ধ বুলি চিনাক্ত কৰে। মায়াজালেৰে চিত্ৰলেখাই অনিৰুদ্ধক অপহৰণ কৰি ঊষাৰ ওচৰলৈ লৈ আহে। এই কথা গম পাই বাণে অনিৰুদ্ধক বন্দী কৰি থয়। কৃষ্ণ‌ই অনিৰুদ্ধক মোকোলাবলৈ আহোঁতে বাণাসুৰৰ ৰক্ষক শিৱৰ লগত তেওঁৰ প্ৰচণ্ড যুঁজ হয়। এই যুদ্ধক হৰি-হৰ যুদ্ধ বোলে।\nযুদ্ধত তেজৰ নৈ বৈ যোৱা বাবে ঠাইডোখৰ পাছলৈ তেজপুৰ বা শোণিতপুৰ বুলি জনাজাত হয়। ব্ৰহ্মাৰ হস্তক্ষেপত কৃষ্ণ আৰু শিৱ‌ই যুঁজ বন্ধ কৰিবলৈ সৈমান হয়। বাণাসুৰে কৃষ্ণক ক্ষমা খোজে আৰু ঊষাক অনিৰুদ্ধলৈ বিয়া দিয়ে।\nশ্ৰীকৃষ্ণই বাণাসুৰক ক্ষমা কৰাৰ দৃশ্য\n↑ 1.0 1.1 কাকতি, ড॰ বাণীকান্ত (August 2014). কুমৰ-হৰণ. অসম প্ৰকাশন পৰিষদ. পৃষ্ঠা. 19-26.\n↑ M. Padmanabhan; Meera Ravi Shankar (1 August 2004). Tales of Krishna from Mahabharatha. Sura Books. পৃষ্ঠা. 56–57. ISBN 978-81-7478-417-9. https://books.google.com/books?id=39TA4-XyaQkC&pg=PT56.\n↑ Vanamali (2012). The Complete Life of Krishna. Simon and Schuster. ISBN 1594776903. https://books.google.co.in/books?id=LFwoDwAAQBAJ&pg=PT170&dq=banasura+krishna+shiva&hl=en&sa=X&ved=0ahUKEwjgmOrIlvTUAhUFvo8KHcXcANEQ6AEIMjAD#v=onepage&q=banasura%20krishna%20shiva&f=false.\n↑ Krishna. Har Anand Publications. 2009. পৃষ্ঠা. 68. ISBN 8124114226. http://books.google.com/books?id=L1SrCwAAQBAJ&pg=PA23.\n↑ Chandra sekhar Singh. The Purans volume-02. Lulu.com. ISBN 1365593274. https://books.google.co.in/books?id=iifBDQAAQBAJ&pg=PT393&dq=banasura+krishna+shiva&hl=en&sa=X&ved=0ahUKEwjm2tT1m_TUAhUJMI8KHQIIBCw4ChDoAQgnMAE#v=onepage&q=banasura%20krishna%20shiva&f=false.\n"https://as.wikipedia.org/w/index.php?title=চিত্ৰলেখা&oldid=286747"ৰ পৰা অনা হৈছে\nএই পৃষ্ঠাখন ১৭ জুলাই, ২০২১ তাৰিখে ২০:৫৩ বজাত অন্তিম সংশোধন কৰা হৈছিল।


বিনেশ্বৰ ব্রহ্ম-Bineshwar Brahma - Growhills Publishing\nবিনেশ্বৰ ব্রহ্ম-Bineshwar Brahma\nবিনেশ্বৰ ব্রহ্ম (Bineshwar Brahma) এজন তীক্ষ্ণ মেধাসম্পন্ন, বুদ্ধিমত্তা, সু-চিন্তক, সমাজসেৱক, সাহিত্যিক তথা সু-সংগঠক আছিল। শ্বহীদ বিনেশ্বৰ ব্রহ্মদেৱে ১৯৪৯ চনৰ ২৮ ফেব্রূৱাৰীত বৰ্তমান কোকৰাঝাৰ জিলাৰ ভাতৰমাৰী গাঁৱত জন্মগ্ৰহণ কৰে। তেওঁৰ পিতৃ-মাতৃৰ নাম আছিল ক্ৰমে তাৰামণি ব্রহ্ম আৰু সোনটি ব্রহ্ম।\nব্রহ্মদেৱৰ প্ৰাথমিক শিক্ষা আৰম্ভ হয় নিজ গাঁৱৰ ৩৬৫ নম্বৰ প্ৰাথমিক বিদ্যালয়ত ১৯৫৪ চনত। প্ৰাথমিক শিক্ষা সাং কৰি কোকৰাঝাৰ উচ্চতৰ মাধ্যমিক বহুমুখী বিদ্যালয়ত ১৯৬০ চনত নাম ভৰ্তি কৰে। এই বিদ্যালয়ৰ পৰাই এম.ই. খণ্ডৰ বৃত্তি লাভ কৰাৰ লগতে ১৯৬৭ চনত পি.ইউ.এচ.ছি. পৰীক্ষাত অংকত লেটাৰ নম্বৰসহ প্ৰথম বিভাগত উর্ত্তীর্ণ হয়। একেটা বৰ্ষতেই যোৰহাটৰ অসম কৃষি মহাবিদ্যালয়ত স্নাতক ডিগ্ৰীত নাম ভৰ্তি কৰে আৰু ১৯৭২ চনত উক্ত কৃষি মহাবিদ্যালয়ৰ পৰা কৃষিৰ স্নাতক ডিগ্ৰী লাভ কৰে।\nতেওঁ ১৯৭৩ চনৰ ফেব্রূৱাৰী মাহত প্ৰথমবাৰৰ বাবে ‘হিন্দুস্তান সাৰ নিগমৰ সাৰ সম্প্ৰসাৰণ’ আৰু ‘কৃষি গৱেষণা বিভাগত’ চাকৰি জীৱন আৰম্ভ কৰে। তেওঁ ১৯৮০ চনৰ আগষ্ট মাহলৈ এই বিভাগটোত থকাৰ পিছত ভাৰতীয় খাদ্য নিগম (FCI) বিভাগত Quality Control-ৰ Deputy Manager ৰূপে গুৱাহাটীত নিযুক্ত হয়। ১৯৮১ চনৰ পৰা ১৯৮৩ চনলৈ কৰ্মসূত্ৰে বিহাৰৰ ৰাজধানী পাটনাত কৰ্ম সম্পাদনা কৰিবলগীয়া হয়। পুনৰ ১৯৮৩ চনত গুৱাহাটীলৈ Regional Officer ৰূপে পদোন্নতি লাভ কৰি ঘূৰি আহে। পিছলৈ ১৯৯৮ চনত সেই বিভাগৰেই Jonal Office-অত Manager (Movement)হিচাপে পদোন্নতি লাভ কৰে।\nতেওঁ মুঠ ৮-টা ভাষা সলসলীয়াকৈ ক’ব পাৰিছিল। সেইবোৰ হ’ল— বড়ো, ইংৰাজী, অসমীয়া, বঙালী, হিন্দী, নেপালী, ভোজপুৰী আৰু ৰাজবংশী। তেওঁৰ প্ৰকাশিত গ্ৰন্থ হ’ল— ‘আই নি মাদৈ’ (কবিতা পুথি-১৯৮৫), ‘বৰদৈসিখ্‌লা’ (কবিতা পুথি-১৯৯৭) আৰু ‘আংনি গামি ভাতাৰমাৰি’ (প্ৰৱন্ধ সংকলন)\nবিনেশ্বৰ ব্র হ্মই ১৯৯০ চনৰ পৰা ১৯৯৩ চনলৈ বড়ো সাহিত্য সভাৰ সাধাৰণ সম্পাদকৰ পদত নিৰ্বাচিত হয়। দুটা কাৰ্যকালৰ বাবে বড়ো সাহিত্য সভাৰ সভাপতিৰ পদ অলংকৃত কৰিছিল। ২০০০ চনৰ ১৯ আগষ্ট তাৰিখে গুৱাহাটীৰ ভেটাপাৰাস্থিত নিজ বাসভৱনত অচিন আততায়ীৰ হাতত গুলিবিদ্ধ হৈ তেওঁ অকাল মৃত্যুক আঁকোৱালি লয়। ০ ০ ০\n(বিনেশ্বৰ ব্রহ্ম (Bineshwar Brahma) ৰচনাটি ৰাব্বি মছৰুৰ ৰচিত ‘বিশ্ব ব্যক্তি পৰিচয়’ গ্ৰন্থৰ পৰা তুলি দিয়া হৈছে।)\n← শোভা ব্রহ্ম\nকিৰাত শৌৰ্য বদৌচা →


Actide in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Actide ar byavahar, ppali, parshwakriya, upkaar, kriya-pratikriya aaru satarkatabani\nActide के प्रकार चुनें\nActide 0.05 Injection\nActide 0.1 Injection\nActide की जानकारी\nActide ৰ লাভ আৰু ব্যৱহাৰসমূহ- Actide Benefits & Uses in Assamese- Actide ar laabh aaru byavaharsamuh\nActide ৰ পালি আৰু সেয়া কেনেদৰে ল'ব- Actide Dosage & How to Take in Assamese - Actide ar paali aaru xeya kenedore lobo\nActide ৰ পাৰ্শ্চক্ৰিয়াসমূহ- Actide Side Effects in Assamese- Actide ar parshwakriyasamuh\nActide সংক্ৰান্ত সতৰ্কতাবাণীসমূহ- Actide Related Warnings in Assamese- Actide xonkranta xatarkatabanisamuh\nঅইন দৰৱৰ সৈতে Actideৰ গুৰুতৰ ক্ৰিয়া-প্ৰতিক্ৰিয়া- Severe Interaction of Actide with Other Drugs in Assamese- Oinor xoite Actide ar gurutor kriya-pratikriya\nActide মতভেদসমূহ- Actide Contraindications in Assamese- Actide nishedhsamuh\nActide ৰ বিষয়ে সততে সোধা প্ৰশ্নসমূহ- Frequently asked Questions about Actide in Assamese- Actide ar bikhoye satate xodha prashnasamuh\nখাদ্য আৰু মদৰ সৈতে Actide ক্ৰিয়া-প্ৰতিক্ৰিয়া- Actide Interactions with Food and Alcohol in Assamese- khadya aaru modor xoite Actide kriya-pratikriya\nActide ৰ লাভ আৰু ব্যৱহাৰসমূহ - Actide Benefits & Uses in Assamese - Actide ar laabh aaru byavaharsamuh\nActide তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nActide ৰ পালি আৰু সেয়া কেনেদৰে ল'ব - Actide Dosage & How to Take in Assamese - Actide ar paali aaru xeya kenedore lobo\nActide-ৰ উপাদানসমূহ - Actide Active Ingredients in Assamese - Actide-ar upadaansamuh\nActide ৰ পাৰ্শ্চক্ৰিয়াসমূহ - Actide Side Effects in Assamese - Actide ar parshwakriyasamuh\nগৱেষণাৰ ভিত্তিত, Actide ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nActide সংক্ৰান্ত সতৰ্কতাবাণীসমূহ - Actide Related Warnings in Assamese - Actide xonkranta xatarkatabanisamuh\nActide-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nActide এ গৰ্ভাবস্থাৰ সময়ত কি প্ৰভাৱ পেলাব সেয়া জনা নাযায় কাৰণ এইটোৰ ওপৰত এতিয়ালৈকে কোনো গৱেষনা কৰা হোৱা নাই।\nActide-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Actideৰ পাৰ্শ্ব-প্ৰতিক্ৰিয়াৰ বিষয়ে জনা নাযায়। কাৰণ এইটো বিষয়ৰ ওপৰত গৱেষনা কৰা হোৱা নাই।\nবৃক্কত Actide কি প্ৰভাৱ দেখা গৈছে?\nActide গ্ৰহণ কৰাৰ পিছত বৃক্ক ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nযকৃতত Actide কি প্ৰভাৱ দেখা গৈছে?\nActide গ্ৰহণ কৰাৰ পিছত কলিজা ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nহৃদযন্ত্ৰৰ ক্ষেত্ৰত Actide ৰ কি প্ৰভাৱ দেখা গৈছে?\nহৃদয় can be affected by Actideৰ দ্বাৰা [Organ] প্ৰভাবিত হব পাৰে। আপুনি যদি এইবিধ ঔষধৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক। চিকিতসকৰ পৰামৰ্শৰ পিছতহে আপুনি ইয়াক পুনৰাই গ্ৰহণ কৰা উচিত।\nঅইন দৰৱৰ সৈতে Actideৰ গুৰুতৰ ক্ৰিয়া-প্ৰতিক্ৰিয়া - Severe Interaction of Actide with Other Drugs in Assamese - Oinor xoite Actide ar gurutor kriya-pratikriya\nActide তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nActide মতভেদসমূহ - Actide Contraindications in Assamese - Actide nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Actide লোৱা অনুচিত যাতে -\nActide ৰ বিষয়ে সততে সোধা প্ৰশ্নসমূহ - Frequently asked Questions about Actide in Assamese - Actide ar bikhoye satate xodha prashnasamuh\nএই Actide-এ অভ্য়াস বা নিচাৰ সৃষ্টি কৰে নেকি?\nনহয়, Actide আসক্তি সৃষ্টি কাৰক বুলি কোনো সাক্ষ্য নাই।\nActide য়ে তন্দ্ৰাভাৱ বা টোপনিৰ উন্মেষ নঘটায়, সেয়ে আপনি বাহন চলাব পাৰে বা মেচিন আদি অপৰেট কৰিব পাৰে।\nহয়, কিন্তু ডাক্তৰৰ পৰামৰ্শ মতেহে Actide লওক।\nমানসিক ৰোগৰ চিকিত্সাৰ বাবে Actide লৈ কোনো লাভ নাই।\nখাদ্য আৰু মদৰ সৈতে Actide ক্ৰিয়া-প্ৰতিক্ৰিয়া - Actide Interactions with Food and Alcohol in Assamese - khadya aaru modor xoite Actide kriya-pratikriya\nখাদ্য আৰু Actideৰ ক্ৰিয়া-প্ৰতিক্ৰিয়া\nActide আৰু খাদ্যৰ প্ৰভাৱৰ ওপৰত কোনো তথ্য নাই কিয়নো এয়া এতিয়ালৈ বৈজ্ঞানিক ভাৱে গৱেষণা কৰা হোৱা নাই।\nমদ আৰু Actideৰ মাজৰ প্ৰতিক্ৰিয়া\nগৱেষণাৰ অভাৱত, Actide লোৱাৰ সময়ত মদ্যাপন কৰা সম্পৰ্কত একো ক'ব পৰা নাযায়।\nActide ৰ মূল্য আৰু পেকৰ চাইজ - Actide Price and Pack Size in Assamese - Actide ar mulya aaru pakor size


প্ৰাকৃতিক চাহেৰে পৰিচয় জিনা ব্যক্তিজন - NE FOCUS\nHome ব্যৱসায় প্ৰাকৃতিক চাহেৰে পৰিচয় জিনা ব্যক্তিজন\nপ্ৰাকৃতিক চাহেৰে পৰিচয় জিনা ব্যক্তিজন\nএটা সুন্দৰ দিনৰ আৰম্ভণি আপুনি কিদৰে কৰে বাৰু ? তাৰ উত্তৰত নিশ্চয়কৈ হ’ব চাহ । হয়, পুৱা শুই উঠিয়েই সেৱন কৰা একাপ চাহে মনৰ জঠৰতা ভাঙি অথবা অৱসাদ দুৰ কৰি, সতেজ কৰি তোলে আৰু দিনটোৰ বাবে কাৰ্যক্ষম কৰি তোলে। চাহ বুলিলে বিভিন্ন প্ৰকাৰৰ ব্ৰেণ্ডৰ চাহৰ কথা মনলৈ আহে। কিন্তু অধিকাংশ চাহৰ প্ৰস্তুত প্ৰণালী কৃত্ৰিম । আজি আপোনাক জনাব বিচাৰিছো এই কৃত্ৰিমভাবে প্ৰস্তুত কৰা নহয়, থলুৱা খেতিয়কে সৃজনীশীলতাই সৃস্ট প্ৰকৃতিৰ পৰা পোৱা সহজ লভ্য বুস্তুৰে প্ৰস্তুত কৰা প্ৰাকৃতিক চাহৰ বিষয়ে। প্ৰাকৃতিক চাহৰ বিষয়ে জনোৱাৰ আগতে প্ৰাকৃতিক চাহৰ উদ্ভাৱকৰ বিষয়ে জানোচোন আহক ।\nতেখেতৰ নাম ধীৰেন ফুকন । ঘৰ ডিব্ৰুগড় জিলাৰ ধোৱাপথাৰত । ঘৰুৱা অসুবিধাৰ বাবে হাইস্কুলৰ দেওনা গৰকিয়েই ছাত্ৰ জীৱন সিমানতে ইতি পেলালে। জীৱন সংগ্ৰামৰ জীৱিকা হিচাপে প্ৰথমে খেতিক আৰু পিছলৈ ব্যৱসায়ক আকোঁৱালি ললে । আৰম্ভ কৰিলে প্ৰাকৃতিক চাহ বিপ্লৱৰ এক নতুন অধ্যায় । জন্ম দিলে চেনেহী চাহ বাগিচা ।\nআচলতে ধীৰেন ফুকন বোলা মানুহজন খুবেই কৰ্মী মানুহ। ১৯৮৯ চনৰ কথা । সৰু সুৰা খেতি আৰু ব্যৱসায়ত বিশেষ লাভ নোহৱাত ফুকনে এদিন সিদ্ধান্ত ল’লে । সেই সিদ্ধান্ত মতে এখন ক্ষুদ্ৰ চাহ বাগিচা খুলিল । এই ক্ষেত্ৰত কেইজন মান শুভাকাংশীয়ে যথেষ্ট সহায়ৰ হাত আগবঢালে । চাহৰ গুটি অনাৰ পৰা আৰম্ভ কৰি চাহৰ পুলি বেলেগৰ বাগিচাত যোগান ধৰালৈ কে ধীৰেন ফুকনে অতি সোনকালে সকলো কাম কাজ আয়ত্ব কৰিলে। সেই সুযোগতে বাগিচাৰ পৰিচালকৰ লগতে বিদেশৰ স্বেচ্চাসেৱী সংগঠনৰ লগত পৰিচয় ঘটে । তেঁওলোকৰ সান্নিধ্যত ফুকনে চাহৰ সম্বন্ধে বিভিন্ন জ্ঞান আয়ত্ব কৰে। বিভিন্ন আভিজ্ঞ ব্যক্তিৰ পৰা পোৱা জ্ঞানক সাৰথি কৰি ফুকনে প্ৰথমে কি দৰে প্ৰকৃতিক ভাবে কৃষি পৰিচৰ্যা কৰিব পাৰি তাক উদ্ভাৱন কৰে । তেওঁ উদ্ভাৱন কৰা ন প্ৰণালী বিষয়ে বিভিন্ন জনক অৱগত কৰায় আৰু সেই সকলো উপকৃত হয়। এই সৰ্ম্পকে ধীৰেন ফুকনে NE FOCUS ক এনেদৰে কয়……….. মই শিকোৱা প্ৰাকৃতিক কৃষি পৰিচৰ্যা প্ৰণালীৰ জৰিয়তে বহুজন উপকৃত হোৱাত মনত দুগুণ উৎসাহ পালো আৰু ঠিক পিছতে প্ৰাকৃতিক সাৰ, চাহ গছৰ পোক মৰা ঔষধ, ভেঁকুৰ নিৰাময় কৰা ঔষধ, চাহপাত খাব পৰাকে প্ৰস্তুত কৰা হাতেৰে নিৰ্মিত মেচিন প্ৰস্তুত কৰো ।গৰুৰ মলমুত্ৰ, মেতেঁকা, পথাৰৰ নৰা, কোমল কোমল ঘাঁহ বন (কচু, বাম কলমৌ ইত্যাদিৰে) চাহ গছত দিবৰ বাবে সাৰ প্ৰস্তুত কৰো আনহাতে ঔষধি সম্পন্ন উদ্ভিদ যেনে অগৰা, বন মেদেলৱা, সৰু সৰু থলুৱা মাছ যেনে পুঁঠি, খলিহনাই ঔষধ প্ৰস্তুত কৰো। এই ক্ষেত্ৰত কানাডাৰ FERTILE GROUND নামৰ NGO টোৰ Peggy Carswelt নামৰ বিষয়ববীয়া জন আৰু তেখেতৰ শুভাকাংক্ষী সকলৰ সহায়ৰ কথা স্বীকাৰ কৰে।\nউল্লেখযোগ্য যে ধীৰেন ফুকনে Green Tea, Black Tea, Orthodox Tea ইতিমধ্যে প্ৰস্তুত কৰি উলিয়াইছে । ৰ্বত্তমানে ফুকনৰ ১৩ বিঘা মাটিত চাহ খেতি হয়। বছৰি ২০ লাখ টকা উপাৰ্জন হয়। Chenehi Natural Tea Group ৰ এই ধাৰা অব্যাহত ৰখাৰ বাবে তথা ক্ষুদ্ৰ চাহ খেতিয়ক সকলে যাতে অলপ হ’লেও সকাহ লাভ কৰে সেই উদ্দেশ্যে ফুকনে অসমৰ বিভিন্ন জিলাত প্ৰশিক্ষণ প্ৰদান কৰিছে। এই ক্ষেত্ৰত তেও ২০০৮ চনত দিল্লীৰ প্ৰগতি মৈদানত প্ৰৰ্দশনৰ বাবে লৈ যোৱা চাহৰ কথা সোঁৱৰে । চেনেহী চাহ বাগিচাৰ চাহ পাত বছৰি কানাডা, অষ্ট্ৰেলিয়া লগতে সমগ্ৰ উত্তৰপূৰ্বলৈ ৰপ্তানি হয়। প্ৰকৃতিক চাহৰ প্ৰসাৰতা বাবে ধীৰেন ফুকনে Organic Tea Growers Association of North East India ৰ দায়িত্ব লবলৈ সক্ষম হয়। চাহৰ বাবে ফুকনে বহুকেইখন বিদেশী ৰাষ্ট্ৰ যেনে ইজিপ্ত, ইটালী, মেক্সিকো ৰ পৰা আমন্ত্ৰিত হৈছিল। ইতিমধ্যে অষ্ট্ৰেলিয়াত ধীৰেন ফুকনেৰ চাহ প্ৰৰ্দশিত হৈছিল। চাহেৰে ক্ষুদ্ৰ খেতিয়ক সকললৈ আশা ৰেঙণি কঢিয়াই অনা ধীৰেন ফুকনৰ জয় যাত্ৰা অব্যাহত থাকক, তাৰেই বহু শুভ কামনা থাকিল।\nঅঞ্জনা গগৈ August 17, 2016 at 2:08 PM\nঅসম আপোনাক লৈ গৌৰৱান্বিত । উঠিঅহাসকলৰ কাৰণে আপুনি চানেকী হৈ ৰওক । আহি থকা সময়খিনিত আপোনাৰ জয় যাত্ৰাৰ শুভকামনা কৰিলো ।\nChinmoyjyoti Hazarika August 17, 2016 at 2:53 PM\nধীৰেন ফুকন! আজি তেওঁৰ নামেই পৰিচয়। ফুকনৰ দৰে দৃঢ় মনোবল আৰু জাতিৰ কল্যাণ চিন্তা থকা মানুহেই বিকাশৰ সূচনা কৰিব পাৰে। নতুন চিন্তাৰ বাবে সাহসৰ প্ৰয়োজন। ফুকন তেনে সাহসী ব্যক্তি। কম স্কুলীয়া শিক্ষা তেওঁৰ অন্তৰায় হোৱা নাই। ফুকনৰ নিচিনা মানুহেহে দেশ নিৰ্মাণ কৰে।\nPoban December 15, 2016 at 6:33 PM\nঅসমীয়াই ধীৰেন ফুকনৰ দৰে ব্যক্তিৰ পকা বহু শিকিবলগীয়া আছে ৷\nPoban December 15, 2016 at 6:34 PM


Megapen in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী\nMegapen की जानकारी\nMegapen ৰ লাভ আৰু ব্যৱহাৰসমূহ- Megapen Benefits & Uses in Assamese- Megapen ar laabh aaru byavaharsamuh\nMegapen ৰ পালি আৰু সেয়া কেনেদৰে ল'ব- Megapen Dosage & How to Take in Assamese - Megapen ar paali aaru xeya kenedore lobo\nMegapen ৰ পাৰ্শ্চক্ৰিয়াসমূহ- Megapen Side Effects in Assamese- Megapen ar parshwakriyasamuh\nMegapen সংক্ৰান্ত সতৰ্কতাবাণীসমূহ- Megapen Related Warnings in Assamese- Megapen xonkranta xatarkatabanisamuh\nঅইন দৰৱৰ সৈতে Megapenৰ গুৰুতৰ ক্ৰিয়া-প্ৰতিক্ৰিয়া- Severe Interaction of Megapen with Other Drugs in Assamese- Oinor xoite Megapen ar gurutor kriya-pratikriya\nMegapen মতভেদসমূহ- Megapen Contraindications in Assamese- Megapen nishedhsamuh\nMegapen ৰ বিষয়ে সততে সোধা প্ৰশ্নসমূহ- Frequently asked Questions about Megapen in Assamese- Megapen ar bikhoye satate xodha prashnasamuh\nখাদ্য আৰু মদৰ সৈতে Megapen ক্ৰিয়া-প্ৰতিক্ৰিয়া- Megapen Interactions with Food and Alcohol in Assamese- khadya aaru modor xoite Megapen kriya-pratikriya\nMegapen ৰ লাভ আৰু ব্যৱহাৰসমূহ - Megapen Benefits & Uses in Assamese - Megapen ar laabh aaru byavaharsamuh\nMegapen তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nMegapen ৰ পালি আৰু সেয়া কেনেদৰে ল'ব - Megapen Dosage & How to Take in Assamese - Megapen ar paali aaru xeya kenedore lobo\nMegapen-ৰ উপাদানসমূহ - Megapen Active Ingredients in Assamese - Megapen-ar upadaansamuh\nMegapen ৰ পাৰ্শ্চক্ৰিয়াসমূহ - Megapen Side Effects in Assamese - Megapen ar parshwakriyasamuh\nগৱেষণাৰ ভিত্তিত, Megapen ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nMegapen সংক্ৰান্ত সতৰ্কতাবাণীসমূহ - Megapen Related Warnings in Assamese - Megapen xonkranta xatarkatabanisamuh\nMegapen-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাই Megapen পাৰ্শ্ব-প্ৰতিক্ৰিয়াৰ কখা চিন্তা নকৰাকৈ গ্ৰহণ কৰিব পাৰে।\nMegapen-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nMegapen এ স্তনপান কৰোৱাৰ সময়ত কোনো ক্ষতিকৰ প্ৰভাব নেপেলায়।\nবৃক্কত Megapen কি প্ৰভাৱ দেখা গৈছে?\nMegapenৰ বৃক্ক ৰ ওপৰত কোনো পাৰ্শ্ব-প্ৰতিক্ৰিয়া নাই।\nযকৃতত Megapen কি প্ৰভাৱ দেখা গৈছে?\nকলিজা ৰ বাবে Megapen সম্পূৰ্ণৰূপে সুৰক্ষিত।\nহৃদযন্ত্ৰৰ ক্ষেত্ৰত Megapen ৰ কি প্ৰভাৱ দেখা গৈছে?\nহৃদয় ৰ বাবে Megapen সম্পূৰ্ণৰূপে সুৰক্ষিত।\nঅইন দৰৱৰ সৈতে Megapenৰ গুৰুতৰ ক্ৰিয়া-প্ৰতিক্ৰিয়া - Severe Interaction of Megapen with Other Drugs in Assamese - Oinor xoite Megapen ar gurutor kriya-pratikriya\nMegapen তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nMegapen মতভেদসমূহ - Megapen Contraindications in Assamese - Megapen nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Megapen লোৱা অনুচিত যাতে -\nMegapen ৰ বিষয়ে সততে সোধা প্ৰশ্নসমূহ - Frequently asked Questions about Megapen in Assamese - Megapen ar bikhoye satate xodha prashnasamuh\nএই Megapen-এ অভ্য়াস বা নিচাৰ সৃষ্টি কৰে নেকি?\nনহয়, Megapen আসক্তি সৃষ্টি কাৰক বুলি কোনো সাক্ষ্য নাই।\nMegapen য়ে তন্দ্ৰাভাৱ বা টোপনিৰ উন্মেষ নঘটায়, সেয়ে আপনি বাহন চলাব পাৰে বা মেচিন আদি অপৰেট কৰিব পাৰে।\nহয়, চিকিত্সা পৰামৰ্শ অনুসাৰেহে Megapen লওক।\nমানসিক ৰোগৰ চিকিত্সাৰ বাবে Megapen লৈ কোনো লাভ নাই।\nখাদ্য আৰু মদৰ সৈতে Megapen ক্ৰিয়া-প্ৰতিক্ৰিয়া - Megapen Interactions with Food and Alcohol in Assamese - khadya aaru modor xoite Megapen kriya-pratikriya\nখাদ্য আৰু Megapenৰ ক্ৰিয়া-প্ৰতিক্ৰিয়া\nMegapen য়ে প্ৰভাৱ পেলোৱাৰ ক্ষেত্ৰত কেতোৰ খাদ্যৰ সেৱনে সময়ৰ ওপৰত প্ৰভাৱ পেলাব পাৰে। আপুনি এইবিষয়ে ডাক্তৰৰ সৈতে পৰামৰ্শ কৰি লোৱা উচিত।\nমদ আৰু Megapenৰ মাজৰ প্ৰতিক্ৰিয়া\nMegapenৰ সৈতে মদ্যপানৰ প্ৰভাৱৰ বিষয়ে একো কোৱাটো এতিয়া কঠিন। কিয়নো এইবিষয়ে এতিয়ালৈ একো গৱেষণা হোৱা নাই।\nMegapen ৰ অনুকল্প - Substitutes for Megapen in Assamese\nআপুনি বা আপোনাৰ পৰিয়ালৰ কোনোবাই Megapen লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Megapen ব্যৱহাৰ কৰিছিল নেকি?\nআপুনি কিমান পৰিমাণে Megapen সেৱন কৰিছিল?\nআপুনি Megapen ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Megapen সেৱন কৰে?


ফুটুকী টুনি - অসমীয়া ৱিকিপিডিয়া\nফুটুকী টুনি, (ইংৰাজী: Scaly-breasted Munia বা Spotted Munia , বৈজ্ঞানিক নাম-Lonchura punctulata) এটা ঘনচিৰিকাৰ আকাৰৰ চৰাইৰ প্ৰজাতি। ই এছিয়াৰ স্থানীয় চৰাই। ইয়াৰ বুকু আৰু পেট অংশত থকা ফুটুকীয়া ৰঙৰ বাবেই ইয়াক ফুটুকী টুনি বুলি কোৱা হয়। এই প্ৰজাতিৰ এঘাৰটা উপ-প্ৰজাতি থকা বুলি জনা যায়।\nফুটুকী টুনি (Scaly-breasted Munia)\nAdult L. p. punctulata in Kolkata, India\nপ্ৰজাতি: L. punctulata\nফুটুকী টুনিৰ প্ৰথম বৰ্ণনা ১৭৫৮ চনত প্ৰকাশিত কেৰ'লাছ লিনিয়াছ (Carl Linnaeus)ৰ 'চিষ্টেমা নেচুৰী(Systema Naturae)' নামৰ গ্ৰন্থখনত পোৱা যায়। এই গ্ৰন্থখনিত ফুটুকী টুনিৰ বৈজ্ঞানিক নাম-Loxia punctulata বুলি উল্লেখ কৰা হৈছিল। \nবৰ্ত্তমানলৈকে ফুটুকী টুনিৰ মুঠ এঘাৰ (১১)টা উপ-প্ৰজাতি চিনাক্ত কৰা হৈছে-\nL. p. punctulata (Carl Linnaeus|Linnaeus, 1758) – উত্তৰ পাকিস্তান ভাৰত, নেপাল তথা শ্ৰীলংকা। * L. p. subundulata (Henry Haversham Godwin-Austen, 1874) – ভূটান, বাংলাদেশ, উত্তৰ-পূব ভাৰত তথা পশ্চিম ম্যানমাৰ\nL. p. yunnanensis (Parkes, 1958) – দক্ষিণ চীন আৰু উত্তৰ ম্যানমাৰ\nL. p. topela (Robert Swinhoe, 1863) – দক্ষিণ ম্যানমাৰ, থাইলেণ্ড, দক্ষিণ চীন, টাইৱান, কম্বোডিয়া আৰু ভিয়েটনাম।\nL. p. cabanisi (Richard Bowdler Sharpe, 1890) – ফিলিপাইনছ, উত্তৰ বৰ্ণিঅ'\nL. p. fretensis (Cecil Boden Kloss, 1931) – চিংগাপুৰ, সুমাত্ৰা\nL. p. nisoria (Coenraad Jacob Temminck, 1830) –দক্ষিণ বৰ্ণিঅ', জাভা\nL. p. particeps (Joseph Harvey Riley, 1920) – Sulawesi\nL. p. baweana (Andries Hoogerwerf, 1963) – Bawean দ্বীপপূঞ্জ, উত্তৰ জাভা\nL. p. sumbae (Ernst Mayr, 1944 ) – Sundas.\nL. p. blasii (Erwin Stresemann, 1912) – Sundas\nপোৱালি ফুটুকী টুনিৰ দেহৰ তলৰ অংশ মটিয়া বৰণৰ হয়\nফুটুকী টুনিৰ দেহৰ দৈৰ্ঘ্য সাধাৰণতে ১১-১২ ছে:মি: আৰু ওজন ১২-১৬ গ্ৰাম হয়। পূৰ্ণবয়স্ক ফুটুকী টুনিৰ ঠোঁটটো চুটি আৰু জোঙা হয়। ইয়াৰ দেহৰ ওপৰৰ অংশ মটিয়া আৰু মূৰটো গাঢ় মটীয়া হোৱা দেখা যায়। ইয়াৰ বুকু অংশত ডাঠ আঁচেৰে ফুটুকীয়া হয়। মতা-মাইকী উভয়ে দেখাত প্ৰায় একে। অৱশ্যে মতা ফুটুকী টুনিৰ ডিঙি আৰু বুকু অংশৰ আঁচবোৰ মাইকীজনীতকৈ বেছি ডাঠ ৰঙৰ হয়।\nপোৱালি ফুটুকী টুনিৰ দেহৰ ওপৰৰ অংশ পাতল মটিয়া ৰঙৰ হয়। ইহঁতৰ মূৰ অংশ পূৰ্ণবয়স্ক চৰাইৰ দৰে গাঢ় ৰঙৰ হয়। অৱশ্যে ঠাইভেদে ইয়াৰ দেহৰ ৰঙ তথা সজ্জাৰো কিছু পৰিৱৰ্ত্তন হোৱা দেখা পোৱা যায়।\nফুটুকী টুনি বহু ধৰণৰ বাসস্থানতে পোৱা যায় যদিও ইয়াক প্ৰধানকৈ জলাশয়ৰ দাঁতিকাষৰীয়া তথা ঘাঁহনি অঞ্চলত অধিক দেখা পোৱা যায়। ভাৰতবৰ্ষত ইয়াক ঘাইকৈ খেতি-পথাৰত ধান খোৱাৰ বাবে অপবাদ দিয়া হয়। এই চৰাইবিধ সমতল ভূমিত অধিক দেখা যায় যদিও হিমালয়ৰ পাদদেশতো ই সমানেই বিস্তৃত। এনে অঞ্চলসমূহৰ সাগৰ পৃষ্ঠৰ পৰা উচ্চতা প্ৰায় ২,৫০০ মিটাৰ পৰ্যন্ত হ'ব পাৰে।\nফুটুকি টুনিয়ে শতাধিক চৰাইৰ বৃহৎ জাকত বাস কৰে। ইয়াৰ মাতটো চুটি হুইছেলৰ দৰে,কিটি-কিটি-কিটি যেন শুনা যায়। অৱশ্যে ইহঁতে বিপদৰ সংকেত (alarm) দিবৰ সময়ত কিচিৰ মিচিৰ কৈ তীক্ষ্ণ মাত এটা উলিয়ায়।\nফুটুকি টুনিয়ে সাধাৰণতে গুটি খায়। অৱশ্যে গুটিৰ উপৰিও ই সৰু বেৰীজাতীয় ফল যেনে Lantana  আদিও খোৱা দেখা যায়।\nফুটুকি টুনিয়ে গ্ৰীষ্মকালত প্ৰজনন কৰে। ইয়াৰ প্ৰজননকাল বাৰিষাকালত অৰ্থাৎ জুনৰ পৰা আগষ্টৰ ভিতৰত আৰম্ভ হয়। অৱশ্যে ঠাইভেদে ইয়াৰ পৰিৱৰ্ত্তন হোৱাও দেখা যায়। ইয়াৰ বাহটো ঘাঁ-পাতেৰে বনোৱা আৰু ঘূৰণীয়া আকাৰৰ হয়। ইহঁতে সাধাৰণতে গছ বা ঘৰৰ মুধচৰ সুৰুঙাত বাঁহ সাজে।\nফুটুকি টুনিয়ে সাধাৰণতে ৪-৬ টাকৈ কণী পাৰে। বাহ সজা আৰু উমনি দিয়া আদি কামত মতা-মাইকী দুয়ো অংশ লয়। কণী পৰাৰ ১০-১৬ দিনৰ উমনিৰ পিছত পোৱালি জগে। তিনি সপ্তাহমানৰ ভিতৰত পোৱালিৰ পাখি গজে। ইহঁতে জন্মৰ সাতমাহৰ পিছতে পূৰ্ণবয়স্ক অৱস্থা পায়।\n↑ BirdLife International (2012). "Lonchura punctulata". IUCN Red List of Threatened Species. Version 2012.1. International Union for Conservation of Nature. http://www.iucnredlist.org/apps/redlist/details/106008709। আহৰণ কৰা হৈছে: 16 July 2012.\n↑ Linnaeus, Carl (1758) (Latin ভাষাত). Systema Naturae per Regna Tria Naturae, Secundum Classes, Ordines, Genera, Species, cum Characteribus, Differentiis, Synonymis, Locis. Tomus I. Editio decima, reformata. প্ৰকাশক Holmiae (Stockholm, Sweden): Laurentius Salvius. পৃষ্ঠা. 145. http://www.archive.org/stream/carolilinnaeisy00gesegoog#page/n154/mode/1up.\n↑ 3.0 3.1 Rasmussen PC and JC Anderton (2005). Birds of South Asia. The Ripley Guide. Volume 2. Smithsonian Institution and Lynx Edicions. পৃষ্ঠা. 673. ISBN 84-87334-66-0.\n↑ 4.0 4.1 Restall, Robin (1997). Munias and Mannikins. Yale University Press. পৃষ্ঠা. 97–105. ISBN 0-300-07109-4.\n↑ Forshaw J; Mark Shephard, Anthony Pridham. Grassfinches in Australia. Csiro Publishing. পৃষ্ঠা. 267–268.\n↑ Moynihan, M & M F Hall (1954). "Hostile, Sexual, and Other Social Behaviour Patterns of the Spice Finch (Lonchura punctulata) in Captivity". Behaviour খণ্ড7(1): 33–76. doi:10.1163/156853955X00021.\n↑ Mehta, P (1997). "Spotted Munia Lonchura punctulata feeding on scat?". Newsletter for Birdwatchers খণ্ড 37 (1): 16. http://www.archive.org/stream/NLBW37_1#page/n17/mode/1up.\n↑ Sharma RC; Bhatt D; Sharma RK (2004). "Breeding success of the tropical Spotted Munia Lonchura punctulata in urbanized and forest habitats". Ornithological Science খণ্ড3(2): 113–117. doi:10.2326/osj.3.113. http://www.jstage.jst.go.jp/article/osj/3/2/3_113/_article.\n↑ Ali, S and Ripley, SD (1999). Handbook of the Birds of India and Pakistan. Volume 10 (2 সম্পাদনা). প্ৰকাশক New Delhi: Oxford University Press. পৃষ্ঠা. 119–121. ISBN 0-19-563708-9.\n↑ Lamba, BS (1974). "Nest construction technique of the Spotted Munia, Lonchura punctulata". J. Bombay Nat. Hist. Soc. খণ্ড 71 (3): 613–616.\n↑ Burton, M., R. Burton (2002). International Wildlife Encyclopedia. প্ৰকাশক New York, NY: Marshal Cavendish.\n↑ Roy, Beckham. "Spice Finch – Lonchura punctulata". efinch.com. http://www.efinch.com/species/spice.htm। আহৰণ কৰা হৈছে: 17 December 2012.\nৱিকিমিডিয়া কমন্সত Lonchura punctulata সম্পৰ্কীয় মিডিয়া ফাইল আছে।\nPictures, videos and sounds\n"https://as.wikipedia.org/w/index.php?title=ফুটুকী_টুনি&oldid=238930"ৰ পৰা অনা হৈছে\nLast edited on 18 June 2020, at 08:26\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=34308।\nএই পৃষ্ঠাখন ১৮ জুন, ২০২০ তাৰিখে ১৩:৫৬ বজাত অন্তিম সংশোধন কৰা হৈছিল।


অভিজ্ঞতাৰ সঁফুৰা .. Abhigotar Xofura: February 2015\nসৰুকালৰ ডাঙৰ কথা…\nসৰুকালৰ বহুকথাই মনত ৰৈ যায় বিভিন্ন কাৰণত৷কিছুমান কথা মনত পৰিলে ভাল লাগে, কিছুমান মনত পৰিলে লাজ লাগে, কিছুমান কথাই হয়তো মনটো জোকাৰি থৈ যায়৷\nকথাবোৰ বুজিব পৰা হোৱাৰ সময়তে মানুহৰ মৃত্যুৰ বিষয়েও শুনিছিলো৷ মানুহ মৰে বুলি মাহঁতৰ মুখত শুনিছিলো৷ মৰিলে পুৰি পেলায় বা কবৰ দিয়ে বুলি শুনিছিলো৷ তাৰপাছত কি হয় সেইবিষয়ে নানা ধৰণৰ জল্পনা-কল্পনাৰ কথাও শুনিছিলো৷ মৃত্যু নামৰ কঠিন বাস্তৱটোৰ সৈতে সৰুতেই মুখামুখি হৈছিলো তিতাবৰত থকা সময়তে বৰপেটা ৰোডত থকা আমাৰ ককাদেউতাৰ মৃত্যুৰ সময়ত৷ তাৰপাছতে তিতাবৰতে আমাৰ ঘৰৰ সৈতে সঘনাই অহা-যোৱা কৰা মানুহ এঘৰৰ ছোৱালী এগৰাকীৰ পুখুৰীত পৰি মৃত্যু হোৱা ঘটনা৷ মাজে-মাজে মনলৈ ভাব এটা আহিছিল: যদি সকলো মানুহেই এদিন মৰে তেনেহলে আমাৰ দেউতাহঁতো মৰিব নেকি? সেই ভাবটো মনলৈ আহিলেই জোৰকৈ নিজকে নিজে সান্তনা দি কৈছিলো, “নাই, নাই , আমাৰ দেউতাহঁত নমৰে” আৰু সেই আপদীয়া চিন্তাটো মনৰ পৰা আতৰাই বেলেগ কথা চিন্তা কৰিবলৈ বিফল প্ৰচেষ্টা চলাইছিলো৷\nবেছিদিন বাট চাব লগা নহ’ল৷ তৃতীয় শ্ৰেণীত পঢ়ি থাকোঁতেই আমি তিতাবৰৰ পৰা শ্বিলঙলৈ বদলি হৈ যাওঁ আৰু তাত এবছৰ পূৰ হোৱাৰ আগতেই অতি আকস্মিক বাবে অতি কম বয়সতে দেউতাৰ মৃত্যু হয়৷\nভাল হওক, বেয়া হওক, সকলো মানুহ এদিন মৰিবই বুলি ভালদৰে বুজি পালো সেই অতি কোমল বয়সতে৷ কিন্তু তাৰপাছত মোৰ মনত আন এটা চিন্তাই বহুদিনলৈ আমনি কৰি থাকিল৷\nযেতিয়াই কোনো সমনীয়াৰ মাক-দেউতাকক লগ পাওঁ তেতিয়াই ভাবো, “আমাৰহে দেউতা মৰিল, বাকীবোৰৰ দেখোন আজিলৈকে মৰাই নাই৷ কেতিয়া মৰিব?” সেই চিন্তাই আনৰ প্ৰতি অন্তৰত হিংসাৰ ভাব জগাই নুতুলিলেও নিজকে অলপ হ’লেও পুতৌ কৰিবলৈ বাধ্য কৰাইছিল৷ গোটেই পৃথিবীত আমাৰ নিচিনা দুৰ্ভগীয়া যেন আৰু কোনো নাই এনে ভাব মাজে মাজে নিশ্চয় হৈছিল৷\nবয়স হোৱাৰ লগে লগে সকলো সলনি হ’ল৷ কিন্তু পিতৃহাৰা দুৰ্ভগীয়া সকলৰ প্ৰতি অন্তৰত এটা বিশেষ প্ৰেম-সহানুভূতিৰ ভাব জীৱন্ত হৈ থাকিল৷\nমাত্ৰ দহ টকা?\n১৯৭৬ চন৷ গুৱাহাটীত কংগ্ৰেছ অধিবেশন বহিছে৷ গুৱাহাটী নগৰখন নতুন ৰূপত সজোৱা হৈছে৷ খানাপাৰাৰ পশুচিকিৎসা বিজ্ঞান মহাবিদ্যালয়ৰ খেলপথাৰত অধিবেশন বহিছে৷ লগতে চলিছে বিভিন্ন ধৰণৰ প্ৰদৰ্শনী৷ অসম বিজ্ঞান সমিতিৰ সৌজন্যত তাতে বিৰলা বিজ্ঞান যাদুঘৰৰো প্ৰদৰ্শনী চলিছে৷\nতেতিয়া আমি কটন কলেজত প্ৰাক বিশ্ববিদ্যালয়ৰ বিজ্ঞান শাখাৰ প্ৰথম বাৰ্ষিকৰ ছাত্ৰ৷ কটন নৱ ছাত্ৰাবাসৰ (এতিয়া নাম সলনি হ’ল হয়তো) কাষতে অসম বিজ্ঞান সমিতিৰ কাৰ্যালয়টো৷ সেই ছাত্ৰাবাসৰে দুজনমান বন্ধুৱে খবৰ দিলে যে খানাপাৰাৰ সেই বিৰলা বিজ্ঞান যাদুঘৰৰ প্ৰদৰ্শনীত প্ৰদৰ্শক হিচাবে কাম কৰিবলৈ কটন কলেজৰ পৰা ইচ্ছুক ছাত্ৰ-ছাত্ৰীসকলক সদায় লৈ যোৱা হয়৷ দিনটো কাম কৰাৰ বাবদ হেনো টকাও পোৱা যায়৷ মইও আগ্ৰহ দেখুৱালো সেই কামৰ বাবে বন্ধুজনৰ যোগেৰে আৰু লগে লগে মোৰ অনুৰোধ গ্ৰহণ হোৱা বুলিও গম পালো৷\nপিছদিনা ৰাতিপুৱাতে সাজু হৈ ওলালো৷ আমাক কটন কলেজৰ পৰা বাছেৰে খানাপাৰালৈ লৈ যোৱা হ’ল৷ প্ৰদৰ্শনী ৰাইজৰ বাবে মুকলি কৰি দিয়াৰ আগতে আমাক বস্তুবোৰ বুজাই দিয়া হ’ল৷ সকলোবোৰ ভালদৰে বুজি নাপালো যদিও বুজাবলৈ সহজ যেন লগা মডেল দুটামান বাছি ল’লো আনক বুজাবৰ বাবে৷\nপ্ৰদৰ্শনীৰ দুৱাৰ ৰাইজৰ বাবে খুলি দিয়া হ’ল৷ লাহে লাহে জন সমাগম বাঢ়ি আহিব ধৰিলে৷ অসমত হয়তো তেনে উচ্চ পৰ্যায়ৰ বিজ্ঞান প্ৰদৰ্শনী ৰাইজে আগতে দেখা নাছিল৷ প্ৰদৰ্শনীগৃহৰ পৰা প্ৰস্থান কৰা দুৱাৰখনৰ কাষতে আছিল এটা ৰবটৰ মডেল৷ যিকোনো প্ৰশ্ন সুধিলে উত্তৰ দিয়ে৷ তাতেই মানুহৰ ভিৰ সকলোতকৈ বেছি হ’ল৷ অসমলৈ তেতিয়াও টেলিভিচন অহা নাছিল৷ প্ৰৱেশদ্বাৰৰ কাষতে আছিল ক্ল’জ চাৰ্কিট টিভি এটা৷ তাতো মানুহৰ জুম৷ কোনো কোনোৱে গান গাই দিলে টিভিত নিজকে চাবলৈ৷\nদুপৰীয়াৰ আহাৰ আনি দিয়া হ’ল৷ সুযোগ বুজি খাই ল’লো৷ লাহে-লাহে সন্ধিয়া হৈ আহিল৷ মানুহৰ ভিৰো বাঢ়ি আহিল৷ যিমানে সময় পাৰ হৈ গৈছিল সিমানে আত্ম-বিশ্বাসো বাঢ়ি গৈছিল আৰু সন্ধিয়ালৈকে নিজকে ডাঙৰ বিজ্ঞানীযেনেই লগা হৈছিল মানুহক কথাবোৰ বুজাই দিওঁতে৷ বিশেষকৈ মোৰ ভাগত পৰা এটা মডেল আছিল সুসজ্জিত কোঁঠা এটা৷ দুৱাৰমুখত থিয় হৈ হেল্ল’ বুলি ক’লে নিজে নিজে দুৱাৰৰ পৰ্দা বা আঁৰ কাপোৰ খোল খাই যায় আৰু কোঁঠাৰ ভিতৰৰ লাইট-ফেন আদি অন হৈ যায়৷ যেন যাদুহে৷ (এতিয়া ভাবিলে যদিও সাধাৰণ কথা যেন লাগে)\nআঠমান বজাত প্ৰদৰ্শনী সামৰা হ’ল৷ দিনটো কেনেদৰে পাৰ হৈ গ’ল গমেই নাপালো৷ আমিও কটন কলেজলৈ উভতি যাবলৈ ৰৈ থকা বাছলৈ যাবলৈ উদ্যত হ’ল৷ চকুত পৰিল, মানুহ এজন আহি সকলোকে হাতে-হাতে কিবা দি গৈছে৷ মোৰ কাষলৈও আহি হাতত টকা দহটা গুজি দিলে৷ চকচকীয়া নোট এখন৷ গোটেই দিনটোৰ হাজিৰা৷ নোটখন আলফুলে জাপি লৈ ওপৰ পকেটত ভৰাই থ’লো৷ এনেহে লাগিল যেন ন’বেল বঁটাহে পালো৷


Acipax in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Acipax ar byavahar, ppali, parshwakriya, upkaar, kriya-pratikriya aaru satarkatabani\nAcipax की जानकारी\nAcipax ৰ লাভ আৰু ব্যৱহাৰসমূহ- Acipax Benefits & Uses in Assamese- Acipax ar laabh aaru byavaharsamuh\nAcipax ৰ পালি আৰু সেয়া কেনেদৰে ল'ব- Acipax Dosage & How to Take in Assamese - Acipax ar paali aaru xeya kenedore lobo\nAcipax ৰ পাৰ্শ্চক্ৰিয়াসমূহ- Acipax Side Effects in Assamese- Acipax ar parshwakriyasamuh\nAcipax সংক্ৰান্ত সতৰ্কতাবাণীসমূহ- Acipax Related Warnings in Assamese- Acipax xonkranta xatarkatabanisamuh\nঅইন দৰৱৰ সৈতে Acipaxৰ গুৰুতৰ ক্ৰিয়া-প্ৰতিক্ৰিয়া- Severe Interaction of Acipax with Other Drugs in Assamese- Oinor xoite Acipax ar gurutor kriya-pratikriya\nAcipax মতভেদসমূহ- Acipax Contraindications in Assamese- Acipax nishedhsamuh\nAcipax ৰ বিষয়ে সততে সোধা প্ৰশ্নসমূহ- Frequently asked Questions about Acipax in Assamese- Acipax ar bikhoye satate xodha prashnasamuh\nখাদ্য আৰু মদৰ সৈতে Acipax ক্ৰিয়া-প্ৰতিক্ৰিয়া- Acipax Interactions with Food and Alcohol in Assamese- khadya aaru modor xoite Acipax kriya-pratikriya\nAcipax ৰ লাভ আৰু ব্যৱহাৰসমূহ - Acipax Benefits & Uses in Assamese - Acipax ar laabh aaru byavaharsamuh\nAcipax তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nAcipax ৰ পালি আৰু সেয়া কেনেদৰে ল'ব - Acipax Dosage & How to Take in Assamese - Acipax ar paali aaru xeya kenedore lobo\nAcipax-ৰ উপাদানসমূহ - Acipax Active Ingredients in Assamese - Acipax-ar upadaansamuh\nAcipax ৰ পাৰ্শ্চক্ৰিয়াসমূহ - Acipax Side Effects in Assamese - Acipax ar parshwakriyasamuh\nগৱেষণাৰ ভিত্তিত, Acipax ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nAcipax সংক্ৰান্ত সতৰ্কতাবাণীসমূহ - Acipax Related Warnings in Assamese - Acipax xonkranta xatarkatabanisamuh\nAcipax-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nAcipax এ গৰ্ভৱতী মহিলাৰ ক্ষেত্ৰত অপ্ৰয়োজনীয় প্ৰভাৱ পেলাব পাৰে। আপুনি যদি তেনেকুৱা পাৰ্শ্ব-প্ৰতিক্ৰিয়া অনুভৱ কৰে, Acipax খোৱা লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে আপোনাৰ চিকতসকৰ পৰামৰ্শ লওক।\nAcipax-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Acipax ৰ পাৰ্শ্ব-প্ৰতিক্ৰিয়াৰ কোনো উপলব্ধ গৱেষনা নাই।গতিকে কি প্ৰভাৱ পেলাব সেয়া জনা নাযায়।\nবৃক্কত Acipax কি প্ৰভাৱ দেখা গৈছে?\nAcipax গ্ৰহণ কৰাৰ পিছত বৃক্ক ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nযকৃতত Acipax কি প্ৰভাৱ দেখা গৈছে?\nAcipaxএ কলিজাত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nহৃদযন্ত্ৰৰ ক্ষেত্ৰত Acipax ৰ কি প্ৰভাৱ দেখা গৈছে?\nহৃদয়ত Acipaxৰ প্ৰভাৱ সুতীব্ৰ হব পাৰে। চিকিতসকৰ পৰামৰ্শ নোহোৱাকৈ গ্ৰহণ কৰা সুৰক্ষিত নহয়।\nঅইন দৰৱৰ সৈতে Acipaxৰ গুৰুতৰ ক্ৰিয়া-প্ৰতিক্ৰিয়া - Severe Interaction of Acipax with Other Drugs in Assamese - Oinor xoite Acipax ar gurutor kriya-pratikriya\nAcipax তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nAcipax মতভেদসমূহ - Acipax Contraindications in Assamese - Acipax nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Acipax লোৱা অনুচিত যাতে -\nAcipax ৰ বিষয়ে সততে সোধা প্ৰশ্নসমূহ - Frequently asked Questions about Acipax in Assamese - Acipax ar bikhoye satate xodha prashnasamuh\nএই Acipax-এ অভ্য়াস বা নিচাৰ সৃষ্টি কৰে নেকি?\nনহয়, আপনি Acipaxৰ প্ৰতি আসক্ত নহয়।\nহয়, আপুনি Acipax লোৱাৰ পিছত বাহন অথবা গধুৰ মেচিন অপাৰেট কৰিব পাৰে যিহেতু ই কোনোধৰণৰ তন্দ্ৰাভাৱৰ সৃষ্টি নকৰে।\nহয়, কিন্তু Acipax লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nAcipax য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Acipax ক্ৰিয়া-প্ৰতিক্ৰিয়া - Acipax Interactions with Food and Alcohol in Assamese - khadya aaru modor xoite Acipax kriya-pratikriya\nখাদ্য আৰু Acipaxৰ ক্ৰিয়া-প্ৰতিক্ৰিয়া\nAcipaxৰ সৈতে খাদ্য খোৱাৰ ফলত কেতবোৰ পাৰ্শ্চক্ৰিয়াৰ সৃষ্টি হ'ব পাৰে। এয়া এৰাই চলিবৰ বাবে ডাক্তৰৰ সৈতে পৰামৰ্শ কৰক।\nমদ আৰু Acipaxৰ মাজৰ প্ৰতিক্ৰিয়া\nAcipaxৰ সৈতে মদ্যপানৰ প্ৰভাৱৰ বিষয়ে একো কোৱাটো এতিয়া কঠিন। কিয়নো এইবিষয়ে এতিয়ালৈ একো গৱেষণা হোৱা নাই।\nAcipax ৰ অনুকল্প - Substitutes for Acipax in Assamese\nAcipax के लिए सारे विकल्प देखें\nআপুনি বা আপোনাৰ পৰিয়ালৰ কোনোবাই Acipax লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Acipax ব্যৱহাৰ কৰিছিল নেকি?\nআপুনি কিমান পৰিমাণে Acipax সেৱন কৰিছিল?\nআপুনি Acipax ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Acipax সেৱন কৰে?


বৰ্তমানৰ শক্তি-দি পাৱাৰ অʼফ নাও (হিতেন্দ্ৰ কুমাৰ শৰ্মা) - সাহিত্য ডট অৰ্গ\nবৰ্তমানৰ শক্তি-দি পাৱাৰ অʼফ নাও (হিতেন্দ্ৰ কুমাৰ শৰ্মা)\nবৰ্তমানৰ শক্তি-দি পাৱাৰ অʼফ নাও (The power of now-A guide to spiritual enlightenment)\nদি পাৱাৰ অʼফ নাও-এ গাইড টু স্পিৰিচুৱেল এনলাইটেনমেন্ট- এইখন এখন মানুহৰ অধ্যাত্মিক আৰু মানসিক শক্তিক মাৰ্গদৰ্শন কৰিব পৰা উৎকৃষ্ট পুস্তক। কিতাপখনৰ লেখক একহাৰ্ট টোলে, ISBN no.81-901059-1-4। প্ৰকাশক য়োগী ইম্প্ৰেছনচ, ষোড়শ পুণৰ্মুদ্ৰণ ২০০৪। অলপতে এইখন কিতাপ পঢ়িছিলো যদিও কিছুমান কথা গভীৰভাবে দুই তিনিবাৰ নপঢ়িলে হৃদয়ংগম কৰাটো অলপ জটিল।\nএকহাৰ্ট টোল জীৱনৰ আদিভাগত এজন অসফল ব্যক্তি আছিল। ২৯ বছৰ বয়সলৈকে তেওঁ আছিল তীব্ৰ দুশ্চিন্তাৰে গ্ৰস্ত। তাৰ পিছতো কেবাবছৰো কোনো কাম নকৰাকৈ যাযাবৰৰ দৰে অতিবাহিত কৰিছিল, কিন্তু ইতিমধ্যে তেওঁৰ মনৰ পৰা অশান্তি আৰু দুশ্চিন্তাই বিদায় লৈছিল।তেওঁৰ নিজৰ জীৱনৰ অনুভব আৰু উপলব্ধিৰ আধাৰতে প্ৰথমখন কিতাপ, ʼদি পাৱাৰ অʼফ নাওʼৰ সৃষ্টি হৈছিল।\nএইখন কিতাপৰ মুল কথা হʼল মানুহে অতীত বা ভবিষ্যতত নাথাকি বৰ্ত্তমানটোত জীয়াই থাকিব লাগে। ইয়াত তেওঁ মানসিক (psychological) ঘড়ী এটাৰ কথা কৈছে, যিয়ে মানুহক দুখী আৰু চিন্তাক্লিষ্ট কৰি ৰাখে। সময়ৰ পৰা আমি কোনেও মুক্ত নহয়, কিন্তু সেয়া ঘড়ীৰ সময়হে। মানসিক সময়ৰ পৰা আমি সকলোৱে ইচ্ছা কৰিলে মুক্ত হব পাৰো। এই জটিল কথাটো তেওঁ এটা অতি সুন্দৰ উদাহৰণেৰে বুজাইছে – সময়ৰ ধাৰণাটো মানুহৰ সৃষ্টি। জীৱ জন্তু আদিৰ বাবে সময়ৰ, অতীতৰ, ভবিষ্যতৰ কোনো ধাৰণা নাই। যদি এখন পৃথিৱীত কোনো মানুহ নাথাকে আৰু কেৱল জীৱ জন্তু থাকে আৰু যদি সিহঁতক সোধা যায় সময় কি? সিহঁতে উত্তৰ দিব, ʼএতিয়াʼ অৰ্থাৎ ʼসময় এতিয়াʼ। এতিয়াৰ বা বৰ্ত্তমানৰ বাহিৰে সিহঁতৰ কাৰণে সময়ৰ অন্য কোনো ধাৰণা নাই, সেয়েহে সিহঁত দুশ্চিন্তাত নোভোগে। অতীতত ঘটা যিবিলাক ঘটনাৰ কথা ভাবি আমি দুখ পাওঁ সিবিলাক ʼঅতীতৰ এতিয়াʼত ঘটা ঘটনা। ঘড়ীৰ সময়মতে সেয়া কেতিয়াবাই ঘটিছিল আৰু সেই সময় পাৰ্থিবভাবে এৰি অহা হৈছে কিন্তু মানসিক ঘড়ীৰ বশৱৰ্ত্তী হৈ আমি ʼআজিৰ এতিয়াʼটোক সন্মান নজনাই পুৰণি কথাত দুখী হৈ আছো। ভবিষ্যতে ঘটিবলগা ঘটনাবিলাক ʼভবিষ্যতৰ এতিয়াʼ। সেইবুলি নিজৰ ভবিষ্যতক উলাই কৰিবলৈ কোৱা হোৱা নাই। নিজৰ বৰ্ত্তমানক যথোচিত সন্মান দিলে, ভবিষ্যতৰ সময়বিলাকো আনন্দদায়ক হব। কিন্তু বৰ্ত্তমানত ভবিষ্যতক ঠাই দিলে, সেই আনন্দময় ভবিষ্যত সদায় কল্পনাতেই থাকিব।\nতেওঁ আৰু এটা গুৰুত্বপুৰ্ণ কথা কৈছে, সেয়া হʼল ব্যক্তি আৰু ব্যক্তিৰ মন দুটা পৃথক বস্তু। মানুহে নিজৰ মনৰ লগত একাত্ম অনুভব কৰিলেই দুখ অনুভব কৰে। সেয়েহে নিজকে নিজৰ মনৰ পৰা বেলেগ কৰি মনৰ কাৰ্য্য কলাপবোৰ অনুধাৱন কৰিবলৈ কৈছে।মানুহৰ বেছিভাগ দুখ-বেদনাই আচলতে অপ্ৰয়োজনীয় নিজে চপাই লোৱা ধৰণৰ। দুখৰ মায়াজাল বা illusion সৃষ্টি কৰে মানুহৰ মনটোৱে যাক আমি অনুধাৱন নকৰো বা নিয়ন্ত্ৰণ কৰিবলৈ চেষ্টা নকৰো আৰু মানুহজনৰ সমগ্ৰ সত্বাই দুখত নিমজ্জিত হৈ পৰে। যেতিয়াই আমি মনটোক আমাৰ পৰা বেলেগ কৰি দিম, আমি দুখ দুশ্চিন্তাৰ পৰাও মুক্ত হব পাৰিম। তেওঁ কৈছে,আমি নিজকে প্ৰশ্ন কৰা উচিত, আমাৰ ভিতৰত কি চলি আছে ? তেতিয়াহে আমি নিজকে মনটোৰ পৰা পৃথক কৰি চাব পাৰিম। তেওঁ আন এটা উদাহৰণ দিছে, কিছুমান ব্যক্তিয়ে অভিযান, বিপদজনক খেল (যেনে বাঞ্জী জাম্পিং, আইচ স্কিং, পেৰাগ্লাইডিং, ৰেফ্টিং, ট্ৰেকিং, পেৰাচুটিং ইত্যাদি) কৰি কিয় ভাল পায়। ইয়াৰ উত্তৰ সঠিককৈ তেওঁলোকেও দিব নোৱাৰে, মাথো উত্তেজনাৰ বাবে কৰা বুলি কয়। কিন্তু প্ৰকৃততে, ইয়াৰ দ্বাৰা তেওঁলোকে বৰ্ত্তমানৰ মুহুৰ্ত্তটো সম্পুৰ্ণতকৈও বেছিকৈ উপভোগ কৰিব বিচাৰে, কাৰণ মনঃসংযোগ বৰ্ত্তমানৰ মুহুৰ্ত্তটোৰ পৰা সামান্যকৈ বিচলিত হলেও মৃত্যু পৰ্য্যন্ত হব পাৰে। ইয়াৰ দ্বাৰা তেওঁলোকে কেইটামান মুহুৰ্ত্ত প্ৰকৃতাৰ্থত বৰ্ত্তমানত জীয়াই থাকে, সেই সময়খিনিত মনৰ কোনো অস্তিত্ব নাই, নাই কোনো মানসিক অতীত বা ভবিষ্যতৰ চিন্তা- মাথো বৰ্ত্তমান বা ʼএতিয়াʼৰ মুহুৰ্ত্তটো।\nএই কিতাপখনত মুঠ দহটা অধ্যায় আছে।প্ৰত্যেকটো অধ্যায়তে মানুহৰ মানসিক আৰু অধ্যাত্মিক দিশবোৰ অতি সুন্দৰভাবে প্ৰশ্নোত্তৰৰ ঠাচত বুজাবৰ চেষ্টা কৰা হৈছে। কিতাপখনৰ আৰম্ভণিতে বহুতো প্ৰতিষ্ঠিত ব্যক্তিৰ কিতাপখনৰ বাবে প্ৰশংসাবাণীও অন্তৰ্ভুক্ত কৰা হৈছে। কিতাপখন পঢ়িবলৈ অলপ ধৈৰ্য্যৰ দৰকাৰ কিন্তু ইয়াত লিখা প্ৰতিটো বাক্যই অৰ্থপুৰ্ণ আৰু অভিভুত কৰিব পৰা ধৰণৰ।\n← দেশে-বিদেশে মানব চৰিত্ৰ (গুৰু গোবিন্দ বৰতামুলী )\nসংগীত – সুৰা নে অমৃত -(শৰৎ বৰকাকতি ) →\nতেজীমলাৰ মাকৰ সাধু-( মিতালী বৰ্মন)


এণ্ড্ৰিউ গাৰফিল্ড - অসমীয়া ৱিকিপিডিয়া\nএণ্ড্ৰিউ ৰাছেল গাৰফিল্ড ১৯৮৩ চনৰ ২০ আগষ্টত জন্ম লাভ কৰা আমেৰিকা আৰু য়ুনাইটেড কিংদমৰ দ্বিনাগৰিকত্ব সম্পন্ন এক অভিনেতা। । লছ এঞ্জেলছত জন্ম লাভ কৰা আৰু ছাৰেত ডাঙৰ দীঘল হোৱা গাৰফিল্ডে ২০০৫ চনত ব্ৰিটিছ টেলিভিছনযোগে অভিনয় জীৱনৰ অভিষেক ঘটাই আৰু ২০০৭ চনত বিবিছিৰ ডক্টৰ হুত অভিনয় কৰি খ্যাতি লাভ কৰে। প্ৰথমাৱস্থাত তেওঁ লায়ন্স ফৰ লেম্বছ (২০০৭), বয় এ (২০০৭)(যাৰ বাবে তেওঁ শ্ৰেষ্ঠ অভিনেতাৰ বাফটা বঁটা লাভ কৰে), কল্পনাধৰ্মী ছবি দ্য ইমাজিনেৰিয়াম অফ ডক্টৰ পাৰ্ণাছাছ (২০০৯) আদিত সহঃ ভূমিকাত অভিনয় কৰে।\nএণ্ড্ৰিউ ৰাছেল গাৰফিল্ড\n২০ আগষ্ট, ১৯৮৩ (৩৭ বছৰ)\nআমেৰিকান আৰু ব্ৰিটিছ\n২০১০ চনত কল্পবিজ্ঞান ভিত্তিক ছবি নেভাৰ লেট মী গ’ আৰু দ্য ছ’ছিয়েল নেটৱৰ্কত অভিনয় কৰি তেওঁ সমালোচকৰ দৃষ্টি আকৰ্ষণ কৰে আৰু পিছৰখনৰ বাবে গোল্ডেন গ্লোব আৰু বাফটা বঁটাৰ মনোনয়ন লাভ কৰে। পূৰ্বৰ স্পাইডাৰমেন শৃংখলাৰ নৱনিৰ্মাণ দ্য অমেইজিং স্পাইডাৰমেন (২০১২)ত পিটাৰ পাৰ্কাৰ/স্পাইডাৰমেনৰ চৰিত্ৰত অভিনয় কৰি তেওঁ জনপ্ৰিয়তা লাভ কৰে। ২০১৪ চনত মুক্তি পাবলগীয়া দ্য অমেইজিং স্পাইডাৰমেন ২তো তেওঁ এই ভূমিকাত অভিনয় কৰিব।\n2.1 আৰম্ভণি (২০০৪–২০০৯)\n2.2 নেভাৰ লেট মী গ’ আৰু দ্য ছ’ছিয়েল নেটৱৰ্ক (২০০৯–২০১০)\n2.3 দ্য অমেইজিং স্পাইডাৰমেন (২০১০–বৰ্তমানলৈ)\nলছ এঞ্জেলছত জন্ম গ্ৰহণ কৰা গাৰফিল্ডৰ মাক আছিল এছেক্সৰ এক ব্ৰিটিছ আৰু দেউতাক আছিল কেলিফ’ৰ্ণিয়াৰ এক আমেৰিকান। তেওঁৰ তিনি বছৰ বয়সতে তেওঁলোকৰ পৰিয়াল ব্ৰিটেইনত থাকিবলৈ লয় আৰু এক "মধ্যবিত্ত ঘৰ"ত তেওঁৰ লালন পালন হয়। তেওঁৰ মাক-দেউতাকে অন্তৰ্মহল সাজ-সজ্জাৰ এক সৰু ব্যৱসায় চলাইছিল; তেওঁৰ মাক লীনে এখন সৰু ল’ৰা ছোৱালীৰ বিদ্যালয়ত শিক্ষয়িত্ৰীৰ কাম কৰিছিল আৰু দেউতাক ৰিচাৰ্ড গাৰফিল্ড গীল্ডফ’ৰ্ড সাঁতোৰ সন্থাৰ প্ৰধান প্ৰশিক্ষক আছিল। তেওঁৰ এজন ককায়েক আছে যি এজন ডাক্তৰ। ইংলেণ্ডৰ ছাৰেত ডাঙৰ হোৱা গাৰফিল্ড আগবয়সত এক ব্যায়ামবিদ আৰু সাঁতোৰবিদ আছিল। প্ৰথমাৱস্থাত বাণিজ্য পঢ়াৰ মন থাকিলেও ষোল্ল বছৰ বয়সত তেওঁৰ মন অভিনয়ৰ প্ৰতি ঢাল খায়।\nগাৰফিল্ডে প্ৰথমতে প্ৰায়’ৰী প্ৰিপেৰটৰী স্কুল আৰু পিছলৈ ছিটি অৱ লণ্ডন ফ্ৰীমেন্স স্কুলত শিক্ষাগ্ৰহণ কৰে আৰু শেষত ২০০৪ চনত চেণ্ট্ৰেল স্কুল অৱ স্পীচ্চ অৱ ড্ৰামা,য়ুনিভাৰ্ছিটি অৱ লণ্ডনৰ পৰা স্নাতক ডিগ্ৰী লাভ কৰে।\nআৰম্ভণি (২০০৪–২০০৯)সম্পাদনা কৰক\nবাৰ বছৰ বয়সত গাৰফিল্ডে গীল্ডফ’ৰ্ডত অভিনয়ৰ প্ৰশিক্ষণ লয় আৰু ২০০৪ চনত এক মঞ্চ অভিনেতা হিচাপে অভিনয় জীৱনৰ আৰম্ভণি কৰে। ২০০৫চনত গাৰফিল্ডে ব্ৰিটিছ টেলিভিছনৰ চেনেল ফ’ৰত প্ৰচাৰিত হোৱা ছুগাৰ ৰাশ্ব অনুষ্ঠানৰ জৰিয়তে টেলিভিছন জগতত প্ৰৱেশ কৰে। ২০০৭ চনত বিবিছিৰ ডক্টৰ হু শৃংখলাত অভিনয় কৰি তেওঁ সকলোৰে দৃষ্টি আকৰ্ষণ কৰে আৰু সেই বছৰৰে নৱেম্বৰ লায়্ন্স ফ’ৰ লেম্বছত টম ক্ৰুজ,মেৰীল ষ্ট্ৰীপ আদিৰ লগত অভিনয় কৰি আমেৰিকাত অভিনয় জীৱনৰ পাতনি মেলে।\nনৱেম্বৰ,২০০৭ত গাৰফিল্ডে চেনেল ফ’ৰৰ ধাৰাবাহিক বয় এত অভিনয় কৰে আৰু ২০০৮ বৰ্ষৰ ব্ৰিটিছ একাডেমী টেলিভিছন এৱাৰ্ডৰ শ্ৰেষ্ঠ অভিনেতাৰ বঁটা লাভ কৰে। ২০০৮ চনত তেওঁ দ্য আডাৰ ব’লীন গাৰ্ল নামৰ ছবিখনত এটি সৰু চৰিত্ৰত অভিনয় কৰে। ২০০৯ চনত গাৰফিল্ডে দ্য ইমেজিনেৰিয়াম অৱ ডক্টৰ পাৰ্ণাছাছ নামৰ চলচ্চিত্ৰত আৰু ৰেড ৰাইডিং টেলিভিছন ত্ৰিল’জীত অভিনয় কৰে। লছ এঞ্জেলছ টাইমছৰ সমালোচক কেনেথ টুৰাণে শেষৰ খনত তেওঁৰ অভিনয়ক প্ৰশংসা কৰে।\nনেভাৰ লেট মী গ’ আৰু দ্য ছ’ছিয়েল নেটৱৰ্ক (২০০৯–২০১০)সম্পাদনা কৰক\n"তেওঁ বৰ অনুভূতিশীল যুৱক যিয়ে সেই অনুভূতিপ্ৰৱণতাক কৌশল আৰু ব্যৱসায়িকতালৈ ৰূপান্তৰ কৰিব পাৰিছে,আৰু তেওঁৰ সুন্দৰ অভিনয় তাৰেই ফলাফল।\n—মাৰ্ক ৰ’মানেক,যিয়ে গাৰফিল্ডক নেভাৰ লেট মী গ’ত নিৰ্দেশ কৰিছিল।\n২০১০ চনত তেওঁ কল্পবিজ্ঞানভিত্তিক চলচ্চিত্ৰ নেভাৰ লেট মী গ’ত অভিনয় কৰে। ইয়াৰ বাবে তেওঁ ২০১০ চনত সহঃ-অভিনেতাৰ ছেটাৰ্ণ বঁটা লাভ কৰে। দ্য গাৰ্ডিয়ানৰ টম প্ৰেষ্টনে গাৰফিল্ডৰ অভিনয়ক "সমযে সময়ে মনোমুগ্ধকৰ" বুলি কয়।\nছান ডিয়েগ’ কমিক-কন ইণ্টাৰনেশ্যনেলত গাৰফিল্ড,২০১১\n২০১০ চনত গাৰফিল্ডে দ্য ছ’ছিয়েল নেটৱৰ্ক ছবিত এডুৱাৰ্ডো ছেভেৰিণৰ চৰিত্ৰত অভিনয় কৰে যিয়ে হাৰ্ভাৰ্ডত পঢ়ি থাকোঁতে সহপাঠী মাৰ্ক জাকাৰবাৰ্গৰ লগত লগ হৈ ফেচবুকৰ জন্ম দিছিল। গাৰফিল্ডে কয় যে এক বাস্তৱ ব্যক্তিৰ চৰিত্ৰত অভিনয় কৰিবলৈ পায় তেওঁ "এক গধূৰ দায়িত্ব বহন কৰা" যেন লাগিছিল। ইয়াত কৰা অভিনয়ৰ জৰিয়তে গাৰফিল্ডে বিশ্বজোৰা খ্যাতি আৰু জনপ্ৰিয়তা লাভ কৰে আৰু শ্ৰেষ্ঠ সহঃ-অভিনেতা আৰু শ্ৰেষ্ঠ ঊৰ্ধগামী তাৰকাৰ বাফটা বঁটা তথা শ্ৰেষ্ঠ সহঃ-অভিনেতাৰ গোল্ডেন গ্লোব বঁটাৰ মনোনয়ন লাভ কৰে। বিবিচিৰ মাৰ্ক কাৰ্মোডে গাৰফিল্ডে অস্কাৰ বঁটাৰ মনোনয়ন নোপোৱাত অসন্তুষ্টি প্ৰকাশ কৰে। লছ এঞ্জেলছ টাইমছ, এণ্টাৰটেইনমেণ্ট ৱিকলী, দ্য নিউ য়ৰ্কাৰ আদি আলোচনীয়েও গাৰফিল্ডৰ অভিনয়ৰ প্ৰশংসা কৰে।\nদ্য অমেইজিং স্পাইডাৰমেন (২০১০–বৰ্তমানলৈ)সম্পাদনা কৰক\n"I see it asamassive challenge in many ways... To make it authentic. To make the character live and breathe inanew way. The audience already hasarelationship with many different incarnations of the character. I do, as well. I'm probably going to be the guy in the movie theater shouting abuse at myself. But I have to let that go. No turning back. And I wouldn't want to."\n—Garfield on accepting the role of Peter Parker / Spider-Man.\nমাৰ্চ, ২০১২ত গাৰফিল্ডে ডেথ অৱ এ ছেলছ্মেন নাটৰ জৰিয়তে ব্ৰডৱে থিয়েটাৰত অভিনয়ৰ পাতনি মেলে আৰু শ্ৰেষ্ঠ অভিনেতাৰ টনী এৱাৰ্ড লাভ কৰে। ইয়াৰ পিছত গাৰফিল্ডে মাৰ্ক ৱেবৰ দ্য অমেইজিং স্পাইডাৰমেনত এম্মা ষ্ট’নৰ বিপৰীতে পিটাৰ পাৰ্কাৰ/স্পাইডাৰমেনৰ চৰিত্ৰত অভিনয় কৰে। গাৰফিল্ডে কয় যে প্ৰথমবাৰ স্পাইডাৰমেনৰ সাজযোৰ পিন্ধোতে তেওঁৰ চকুপানী ওলাইছিল আৰু সেই সাজযোৰত তেওঁ কোনো "যোগ্য মানুহা"ক কল্পনা কৰিছিল। অৱশ্যে গাৰফিল্ডৰ অভিনয়ে উচ্চ প্ৰসংসা লাভ কৰে। স্লেট মেগাজিন ৰ ডেনা ষ্টিভান্সৰ মতে গাৰফিল্ডে চৰিত্ৰটিক আগতকৈ অধিক আৱেদনময়ী আৰু অধিক ৰহস্যময় কৰি তোলে। ২০১২ চনৰ ছেপ্টেম্বৰ মাহত ঘোষণা কৰা হয় যে পৰৱৰ্তী স্পাইডাৰমেন চলচ্চিত্ৰটো গাৰফিল্ডে অভিনয় কৰিব। ইয়াৰ উপৰিও গাৰফিল্ডে একে নামৰ উপন্যাসৰ পৰা নিৰ্মাণ হ’বলগীয়া ছাইলেন্স নামৰ ছবি খনত ফাডাৰ ৰড্ৰিগজৰ চৰিত্ৰত অভিনয় কৰিব।\nএণ্ড্ৰিউ গাৰফিল্ড আমেৰিকা আৰু য়ুনাইটেড কিংদম উভয় দেশৰে নাগৰিক।  ২০০৯ চনত ছানডে’ হেৰাল্ডক দিয়া এক সাক্ষাত্কাৰত তেওঁ কয় "দুয়োখন দেশকেই মই ঘৰ বুলি ভাবো। কোনোবা এঠাইত থাকি কম ভাল লাগে বা বেছি ভাল লাগে বুলি ভবাৰ পৰিৱৰ্তে সংস্কৃতিৰ এই বিভিন্নতা মই উপভোগ হে কৰোঁ"। তেওঁ নিজৰ ব্যক্তিগত জীৱনৰ কথাবোৰ ৰাজহুৱা নকৰে আৰু সমলিংগৰ বিবাহক সমৰ্থন কৰে। দ্য অমেইজিং স্পাইডাৰমেনত গাৰফিল্ডে এম্মা ষ্ট’নৰ সৈতে অভিনয় কৰাৰ পিছত দুয়োৰে মাজত এক মধূৰ সম্পৰ্ক গঢ় লৈ উঠে। 2012 ত য়ুএছএ টুডেৰ সৈতে হোৱা এক সাক্ষাত্কাৰত গাৰফিল্ডে কয়, "বৰ্তমান আমি দুয়ো কেৱল সহঃশিল্পী। শীঘ্ৰেই এম প্ৰযোজকো হ’ব। এয়া কিছু ব্যক্তিগত কথা আৰু এয়াই আমাৰ কাম"। আনহাতে এই বিষয়ত ষ্ট’নে কয়: "এইটো কথা জানি এক প্ৰশান্তি পোৱা যায় যে তুমি যি কোৱা তাত কেৱল তোমাৰহে নিয়ন্ত্ৰণ আছে। মানুহেতো যি মন যায় তাকে কয়। তোমাৰ নিজৰ মুখেৰে নোলোৱালৈকে তোমাৰ মনৰ কথা কোনেও জানিব নোৱাৰে। "।\nGarfield at the The Imaginarium of Doctor Parnassus premiere, September 2009\n২০০৭ লায়ন্স ফ’ৰ লেম্বছ টড হেয়্ছ\nবয় এ জেক বাৰিজ /এৰিক ৱিলছন শ্ৰেষ্ঠ অভিনেতাৰ বাফটা বঁটা\n২০০৮ আডাৰ ব’লীন গাৰ্ল ফ্ৰান্সিছ ৱেষ্টন\n২০০৯ দ্য ইমেজিনেৰিয়াম অৱ ডক্টৰ পাৰ্ণাছাছ এণ্টন\nৰেড ৰাইডিং এড্ডি ডানফ’ৰ্ড\n2010 আই এম হিয়েৰ শ্বেলডন ছুটি ছবি\nনেভাৰ লেট মী গ’ টমী ডি Hollywood Award for Breakthrough Actor (shared w/ The Social Network)\nBAFTA Award for Best Rising Star (shared w/ The Social Network)\nদ্য ছ’ছিয়েল নেটৱৰ্ক এডুৱাৰ্ডো ছেভেৰিন Hollywood Award for Breakthrough Actor (shared w/ Never Let Me Go)\nBAFTA Award for Best Rising Star (shared w/ Never Let Me Go)\nHollywood Film Award for Best Ensemble of the Year\nLondon Film Critics' Circle Award for Best British Supporting Actor\nNominated – Boston Society of Film Critics' Award for Best Supporting Actor\nNominated – Teen Choice Awards for Choice Movie Scene Stealer Male\n২০১২ দ্য অমেইজিং স্পাইডাৰমেন পিটাৰ পাৰ্কাৰ/স্পাইডাৰমেন Nominated – Teen Choice Awards for Choice Summer Movie Star Male\nNominated – People's Choice Award for Favorite Movie Superhero\nNominated – People's Choice Award for Choice Chemistry (shared w/ Emma Stone)\nNominated – Kids' Choice Award for Favorite Male Buttkicker\n২০১৪ দ্য অমেইজিং স্পাইডাৰমেন2 পিটাৰ পাৰ্কাৰ/স্পাইডাৰমেন\n২০০৫ ছুইঙিং বিভিন্ন চৰিত্ৰ\nছুগাৰ ৰাশ্ব টম\n২০০৬ ছাইমন স্কামাজ পাৱাৰ অৱ আৰ্ট: কাৰাভাগিও বয়\n2007 ডক্টৰ হু ফ্ৰেংক তৃতীয় শৃংখলা,চতুৰ্থ আৰু পঞ্চম খণ্ড\nত্ৰায়েল এণ্ড ৰিট্ৰিবিউশ্যন XI: ক্ল’জাৰ মাৰ্টিন ডগলাছ\n২০০৯ ৰেড ৰাইডিং এড্ডী ডানফ’ৰ্ড\n২০১১ ছেটাৰডে নাইট লাইভ\n২০০৪ মাৰ্ছী ডিচি ছ’হ’ থিয়েটাৰ\nকেছ বিলী মানচেষ্টাৰ ৰয়েল এক্সচেঞ্জ\n২০০৫ লাৰামি প্ৰজেক্ট বিভিন্ন চৰিত্ৰ ছাউণ্ড থিয়েটাৰ\nৰোমিও এণ্ড জুলিয়েট ৰোমিও মানচেষ্টাৰ ৰয়েল এক্সচেঞ্জ\n২০০৬ বিউটিফুল থিং জেমি ছাউণ্ড থিয়েটাৰ\nবাৰ্ণ / চাটৰুম / ছিটিজেনশ্বিপ বাৰ্ডমেন/ জিম/ ষ্টিফেন ৰয়েল নেশ্যনেল থিয়েটাৰ\nঅভাৰহোৱেল্মিং জেফ্ৰী য়ুকে টুঅ’ৰ\n২০১২ ডেথ অৱ এ ছেলছ্মেন বিফ লোমেন ব্ৰডৱে ৰিভাইভেল;\nমনোনীত – উত্‍কৃষ্ট অভিনয়ৰ ড্ৰামা লীগ এৱাৰ্ড\nমনোনীত – নাটকত কৰা শ্ৰেষ্ঠ অভিনয়ৰ আউটাৰ ক্ৰিটিকছ চাৰ্কল এৱাৰ্ড\nমনোনীত – নাটকত কৰা শ্ৰেষ্ঠ অভিনয়ৰ টনী এৱাৰ্ড\n↑ "Baftas: The Actors". Metro. Associated Newspapers Ltd. 15 April 2008. http://www.metro.co.uk/showbiz/143050-baftas-the-actors। আহৰণ কৰা হৈছে: 28 December 2009.\n↑ 3.0 3.1 Mark Shenton (15 May 2006). "Andrew Garfield". Broadway.com. Archived from the original on7February 2008. http://web.archive.org/web/20080207172012/http://london.broadway.com/story/id/3002258। আহৰণ কৰা হৈছে: 8 November 2007.\n↑ 4.0 4.1 Miles Fielder (1 November 2007). "Andrew Garfield". The List. Archived from the original on 19 November 2007. http://www.list.co.uk/article/5447-andrew-garfield/। আহৰণ কৰা হৈছে: 8 November 2007.\n↑ 5.0 5.1 Rob Carnevale. "Lions For Lambs – Andrew Garfield interview". IndieLondon (IndieLondon Limited). http://www.indielondon.co.uk/Film-Review/lions-for-lambs-andrew-garfield-interview। আহৰণ কৰা হৈছে: 12 November 2007.\n↑ 7.0 7.1 7.2 Anita Singh (2 July 2010). "Andrew Garfield as Spider-Man: who is he?". প্ৰকাশক London: The Daily Telegraph (Telegraph Media Group). Archived from the original on5July 2010. http://www.telegraph.co.uk/culture/film/film-news/7868531/Andrew-Garfield-as-Spider-Man-who-is-he.html। আহৰণ কৰা হৈছে:2July 2010.\n↑ "Andrew Garfield’s Parents On How Their Son Is Handling Spider-Man Fame". Access Hollywood (NBC Universal). 29 June 2012. http://www.accesshollywood.com/andrew-garfields-parents-on-how-their-son-is-handling-spider-man-fame_article_66682.\n↑ 9.0 9.1 Isabel Albiston (27 October 2007). "Andrew Garfield: ready for take-off". প্ৰকাশক London: The Daily Telegraph (Telegraph Media Group). http://www.telegraph.co.uk/culture/3668860/Andrew-Garfield-ready-for-take-off.html। আহৰণ কৰা হৈছে: 8 November 2007.\n↑ "Emma & Andrew's Amazing Adventure". USA Weekend (Gannett Company. 21 June 2012. http://www.usaweekend.com/article/20120622/ENTERTAINMENT01/306220010/-Spider-Man-Stars?odyssey=tab%7Ctopnews%7Ctext%7CFrontpage। আহৰণ কৰা হৈছে: 21 June 2012.\n↑ "Priory Preparatory school in Banstead celebrates 90 years". yourlocalguardian.co.uk (Newsquest). 21 June 2012. http://www.yourlocalguardian.co.uk/news/local/epsomnews/9069069.Priory_Preparatory_celebrates_90_year_anniversary/%7Ctopnews%7Ctext%7CFrontpage.\n↑ 12.0 12.1 Jane Graham (7 October 2010). "Andrew Garfield: our No 1 hottest young British movie talent". প্ৰকাশক London: The Guardian (Guardian Media Group). Archived from the original on 29 October 2010. http://www.guardian.co.uk/film/2010/oct/07/andrew-garfield-british-film-talent। আহৰণ কৰা হৈছে: 25 October 2010.\n↑ Morgan Jeffery (26 June 2012) 'Spider-Man' star Andrew Garfield 'honoured to be part of Doctor Who'. Digital Spy. Hearst Magazines UK. Retrieved6August 2012\n↑ 14.0 14.1 Karen Idelson (12 November 2007). "Andrew Garfield: 'Lions' actor certainly notalamb anymore". Variety.\n↑ Morris, Wesley (9 November 2007). "Lions for Lambs Movie Review: Political drama feels more likealecture". The Boston Globe. http://www.boston.com/movies/display?display=movie&id=10207। আহৰণ কৰা হৈছে: 8 February 2012.\n↑ 16.0 16.1 Amy Biancolli (12 September 2008). "Boy A". Houston Chronicle (Hearst Communications Inc.). http://www.chron.com/entertainment/movies/article/Boy-A-1548204.php। আহৰণ কৰা হৈছে:4August 2012.\n↑ "Spider-Man comes to London".The Daily Telegraph. (Telegraph Media Group). Retrieved 19 June 2012\n↑ 18.0 18.1 "Movie review: 'Never Let Me Go'". Los Angeles Times (Tribune Company). 15 September 2010. http://www.latimes.com/entertainment/news/la-et-never-let-me-go-20100915,0,1111846.story। আহৰণ কৰা হৈছে:2February 2013.\n↑ 19.0 19.1 19.2 19.3 Mark Salisbury (26 September 2010). "'The Social Network's' Andrew Garfield hasaway with emotion". Los Angeles Times (Tribune Company). http://articles.latimes.com/2010/sep/26/entertainment/la-ca-garfield-20100926। আহৰণ কৰা হৈছে: 31 March 2013.\n↑ Cassandra Szklarski (11 September 2010). "Carey Mulligan couldn't bear anyone else starring in 'Never Let Me Go'". Winnipeg Free Press. The Canadian Press.\n↑ Charlie McCollum (29 September 2010). "Andrew Garfield: Actor on the verge of stardom". San Jose Mercury News. MediaNews Group. http://www.mercurynews.com/movies-dvd/ci_16196946?nclick_check=1। আহৰণ কৰা হৈছে: 28 January 2013.\n↑ Marshall, Rick (15 September 2010). "Andrew Garfield Calls 'Never Let Me Go' Adaptation A 'Call To Arms'". MTV. Viacom. http://moviesblog.mtv.com/2010/09/15/andrew-garfield-never-let-me-go-interview/। আহৰণ কৰা হৈছে: 28 January 2013.\n↑ "'Inception' tops Saturn Awards noms". Variety. Reed Elsevier Inc. 23 February 2011. http://www.variety.com/article/VR1118032761?categoryid=4076&cs=1&cmpid=RSS%7CNews%7CFilmNews। আহৰণ কৰা হৈছে: 23 February 2011.\n↑ Preston, Tom (10 September 2010). "Never Let Me Go: subtle and subversive". The Guardian (London: Guardian News and Media Limited). http://www.guardian.co.uk/film/filmblog/2010/sep/10/never-let-me-go-first-look। আহৰণ কৰা হৈছে:2February 2013.\n↑ "Firth film leads Golden Globe nods". The Press Association. 14 December 2010. http://www.google.com/hostednews/ukpress/article/ALeqM5gXYh_8Mg4ND0gzS_Ae0dr-GbJ2Sg?docId=N0143301292334850022A। আহৰণ কৰা হৈছে: 25 December 2010. [সংযোগবিহীন উৎস]\n↑ Associated Press (1 August 2008). "Andrew Garfield: From unknown to ‘Boy A’". MSNBC (NBC Universal). http://www.msnbc.msn.com/id/25970886/wid/606263। আহৰণ কৰা হৈছে: 27 May 2010.\n↑ Mark Kermode (4 February 2011) "What Oscar Got Wrong Again". BBC News. BBC. Retrieved 8 August 2012\n↑ Kenneth Turan (1 October 2010). "Movie review: 'The Social Network'". Los Angeles Times (Tribune Company). http://articles.latimes.com/2010/oct/01/entertainment/la-et-social-network-20101001। আহৰণ কৰা হৈছে:4August 2012.\n↑ Owen Gleiberman (29 October 2010). "The Social Network (2010)". Entertainment Weekly (Time Inc.). http://www.ew.com/ew/article/0,,20430360,00.html। আহৰণ কৰা হৈছে:4August 2012.\n↑ Anthony Lane (9 July 2012). "TANGLED WEBS". The New Yorker (Condé Nast Publications). http://www.newyorker.com/arts/critics/cinema/2012/07/09/120709crci_cinema_lane?currentPage=1। আহৰণ কৰা হৈছে:4August 2012.\n↑ Cina, Mark (1 March 2011). "BAFTA Rising Star Andrew Garfield: 'I Hope I Never Blow Up'". The Hollywood Reporter (Prometheus Global Media). Archived from the original on 25 April 2012. http://www.webcitation.org/67C58iRif। আহৰণ কৰা হৈছে: 11 January 2011.\n↑ "Death ofaSalesman, Starring Philip Seymour Hoffman and Andrew Garfield, Opens on Broadway". Broadway.com (Broadway.com, Inc.). 15 March 2012. http://www.broadway.com/shows/death-salesman/buzz/160442/death-of-a-salesman-starring-philip-seymour-hoffman-and-andrew-garfield-opens-on-broadway/.\n↑ David Rooney (10 May 2012). "His Own Network of Tortured Souls". The New York Times (The New York Times Company). http://www.nytimes.com/2012/05/13/theater/theaterspecial/andrew-garfield-on-playing-biff-loman-and-spider-man.html?WT.mc_id=NYT-E-I-NYT-E-AT-0523-L7&nl=el.\n↑ "It's Official! Andrew Garfield to Play Spider-Man!". ComingSoon.net. CraveOnline. 1 July 2010. Archived from the original on3July 2010. http://www.comingsoon.net/news/movienews.php?id=67468। আহৰণ কৰা হৈছে: 1 July 2010.\n↑ "British actor Andrew Garfield cast as new Spider-Man". BBC News (BBC).2July 2010. Archived from the original on5July 2010. http://news.bbc.co.uk/1/hi/entertainment_and_arts/10485418.stm। আহৰণ কৰা হৈছে:5July 2010.\n↑ Dave Itzoff (2 July 2010). "New ‘Spider-Man’ Finds Its New Spider-Man". The New York Times (The New York Times Company). Archived from the original on6July 2010. http://www.nytimes.com/2010/07/03/movies/03arts-NEWSPIDERMAN_BRF.html। আহৰণ কৰা হৈছে:5July 2010.\n↑ "Andrew Garfield expounds on Spider-Man production". Crave Online. 29 December 2010. Archived from the original on 8 May 2012. http://www.webcitation.org/67VtDhyb3। আহৰণ কৰা হৈছে:7February 2013.\n↑ "Amazing Spider-Man' Reviews: Critics Weigh In On Andrew Garfield's New Film". The Huffington Post (The Huffington Post Inc.).7March 2012. http://www.huffingtonpost.com/2012/07/03/amazing-spider-man-review_n_1645675.html%7Ctopnews%7Ctext%7CFrontpage.\n↑ Dana Stevens (3 July 2012). "The Amazing Spider-Man". Slate (The Washington Post Company). http://www.slate.com/articles/arts/movies/2012/07/the_amazing_spider_man_reviewed.html। আহৰণ কৰা হৈছে:4August 2012.\n↑ "Andrew Garfield & Marc Webb Return For 'Amazing Spider-Man 2'". The Huffington Post. The Huffington Post Inc.. 28 September 2012. http://www.huffingtonpost.com/2012/09/28/andrew-garfield-marc-webb-amazing-spider-man-2_n_1924327.html?utm_hp_ref=entertainment। আহৰণ কৰা হৈছে:7February 2013.\n↑ "Andrew Garfield and Director Marc Webb to Return for 'Amazing Spider-Man' Sequel". 28 September 2012. http://www.hollywoodreporter.com/news/amazing-spider-man-sequel-returns-375025। আহৰণ কৰা হৈছে:7February 2013.\n↑ Scott Fundas (7 May 2013). "Andrew Garfield to Star in Martin Scorsese’s ‘Silence’ (EXCLUSIVE)". Variety. http://variety.com/2013/film/news/andrew-garfield-to-star-in-martin-scorseses-silence-exclusive-1200470625/। আহৰণ কৰা হৈছে: 14 May 2013.\n↑ 43.0 43.1 Brian Donaldson (15 February 2009). "Rising Star". Sunday Herald (Newsquest). http://andrew-garfield.com/gallery/thumbnails.php?album=55। আহৰণ কৰা হৈছে: 15 July 2010.\n↑ "'Spider-Man’ star Andrew Garfield: ‘Who cast this English fool? ... Tobey Maguire is genius’". Los Angeles Times (Tribune Company). http://herocomplex.latimes.com/2010/11/16/spider-man-star-andrew-garfield-who-cast-this-english-fool-tobey-maguire-is-genius/। আহৰণ কৰা হৈছে: 19 June 2012.\n↑ 45.0 45.1 45.2 Donna Freydkin (2 July 2012). "Andrew Garfield, Emma Stone 'Amazing' together". USA Today (Gannett Company). http://www.usatoday.com/life/people/story/2012-07-01/andrew-garfield-emma-stone/55967186/1। আহৰণ কৰা হৈছে:7August 2012.\n↑ Justin Harp (17 April 2013). "Andrew Garfield backs gay marriage: 'Of course I support it'". Digital Spy (Hearst Corporation). http://www.digitalspy.co.uk/showbiz/news/a474074/andrew-garfield-backs-gay-marriage-of-course-i-support-it.html। আহৰণ কৰা হৈছে: 17 April 2013.\n↑ "Confirmed! Emma Stone to Play Gwen Stacy in Spider-Man!". SuperheroHype.com (CraveOnline).5October 2010. Archived from the original on 10 May 2012. http://www.webcitation.org/67YfpC0GZ। আহৰণ কৰা হৈছে:5October 2010.\n↑ "This Week's Cover: 'The Amazing Spider-Man' heads up your Summer Must List". Entertainment Weekly Time Inc.. 23 May 2012. Archived from the original on 25 May 2012. http://www.webcitation.org/67vkAAi9C। আহৰণ কৰা হৈছে: 24 May 2012.\n↑ Ricky Martin, Carey Mulligan, Andrew Garfield and 52 Others Earn 2012 Drama League Nominations. Broadway.com. (Broadway.com, Inc.).\n↑ Nice Work If You Can Get It, Newsies & Once Lead 2012 Outer Critics Circle Nominations. Broadway.com. (Broadway.com, Inc.).\n↑ Once, Porgy and Bess, Nice Work & Peter and the Starcatcher Top List of 2012 Tony Award Nominations. Broadway.com. (Broadway.com, Inc.).\nৱিকিমিডিয়া কমন্সত এণ্ড্ৰিউ গাৰফিল্ড সম্পৰ্কীয় মিডিয়া ফাইল আছে।\nএণ্ড্ৰিউ গাৰফিল্ড সম্পৰ্কে ইণ্টাৰনেট মুভি ডাটাবেছত থকা তথ্য।\nName Andrew Garfield\n"https://as.wikipedia.org/w/index.php?title=এণ্ড্ৰিউ_গাৰফিল্ড&oldid=256191"ৰ পৰা অনা হৈছে\nLast edited on 26 December 2020, at 02:15\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=34401।\nএই পৃষ্ঠাখন ২৬ ডিচেম্বৰ, ২০২০ তাৰিখে ০৭:৪৫ বজাত অন্তিম সংশোধন কৰা হৈছিল।


Sanjeevani: ভেকছিনলৈ ভয় নকৰিব! আপুনি কিয় সময়মতে ভেকছিন ল'ব লাগে? জানক ৫টা কাৰণ sanjeevani-corona-vaccination-is-very-useful-5-key-points-hb– News18 assam\nSanjeevani: ভেকছিনলৈ ভয় নকৰিব! আপুনি কিয় সময়মতে ভেকছিন ল'ব লাগে? জানক ৫টা কাৰণ\nভেকছিনে চিকিৎসা সেৱা সম্ভৱ নোহোৱা পৰিস্থিতিতো ৰোগ প্ৰতিৰোধ কৰে\nLast Updated : May 31, 2021, 14:08 IST\nভেকছিন হৈছে মানৱজাতিৰ বাবে চিকিৎসা বিজ্ঞানৰ অন্যতম মহান উপহাৰ। ভেকছিনে আজিলৈকে কেইবাটাও মাৰাত্মক ৰোগ নিৰ্মূল কৰাত বা গুৰুতৰ পৰ্যায়ত সীমিত কৰাত সহায় কৰিছে, যাৰ ভিতৰত আছে বসন্ত বা সৰু আই আৰু পলিঅ'। সময়মতে কৰা টিকাকৰণে আজি ৰোগৰ মাৰাত্মক সামূহিক প্ৰাদুৰ্ভাৱৰ বিৰুদ্ধে এক প্ৰাথমিক সুৰক্ষাৰ প্ৰতিনিধিত্ব কৰে, আৰু ব্যক্তিগত স্বাস্থ্যসেৱা ব্যৱস্থাৰ এক গুৰুত্বপূৰ্ণ অংশ গঠন কৰে। আনকি ভেকছিনৰ কাৰ্যকাৰিতা আৰু প্ৰয়োজনীয়তাৰ অভূতপূৰ্ব প্ৰমাণ পোৱাৰ পিছতো, এতিয়াও একাংশ এনেলোক আছে, যি টিকাকৰণৰ উপযোগিতাক অস্বীকাৰ কৰে। এই মুহূৰ্তত, যেতিয়া ভাৰতে কোভিড-19 সংক্ৰমণৰ এক মাৰাত্মক দ্বিতীয়টো ঢৌৰ সৈতে যুঁজ দি আছে, সকলোকে টিকাকৰণ কৰিবলৈ আৰু ভাৰতক পুনৰুদ্ধাৰ কৰাত সহায় কৰিবলৈ সৈমান কৰাটো আগতকৈ অধিক গুৰুত্বপূৰ্ণ হৈ পৰিছে। সেয়েহে, কিয় কোনো ব্যক্তিয়ে টীকাকৰণক ভয় কৰিব নালাগে আৰু তেওঁলোকে কিয় পলম নকৰাকৈ ভেকছিন গ্ৰহণ কৰিব লাগে তাৰ বাবে আমি ৫টা মুখ্য কাৰণ আগবঢ়াই দিছো।\nভেকছিনে চিকিৎসা সেৱা সম্ভৱ নোহোৱা পৰিস্থিতিতো ৰোগ প্ৰতিৰোধ কৰেঃ\nভাৰতৰ কোভিড-19 সংকটৰ সময়ত এক গুৰুত্বপূৰ্ণ প্ৰত্যাহ্বান হৈছে বিচনা আৰু স্বাস্থ্যসেৱা সম্পদৰ অভাৱ। সময়মতে টিকাকৰণ কৰা কাৰ্যই অধিক সম্ভাৱ্য ৰোগীক আভ্যন্তৰীণভাৱে সুৰক্ষিত কৰাটো নিশ্চিত কৰে। যাৰ ফলত দেশৰ স্বাস্থ্যসেৱা প্ৰণালীৰ ওপৰত থকা এই বোজা উপশম কৰাত সহায় হয়।\nভেকছিনে আপোনাৰ প্ৰিয়জন আৰু সম্প্ৰদায়ক সুৰক্ষা দিয়েঃ\nটিকাকৰণ নোহোৱা বহুতো লোক অজ্ঞাতে মাৰাত্মক ৰোগৰ বাহক হৈ পৰে যাৰ ফলত তেওঁলোকৰ প্ৰিয়জন বিপদাপন্ন হয়। ই হৈছে এক ৰোগ বিয়পোৱা প্ৰণালী যি, কোভিড-19 সংকটৰ সময়ত বিশেষভাৱে কাৰ্যকৰী হৈছে, কিয়নো পৰিয়ালৰ বহুতো বয়সীয়াল সদস্য লক্ষণহীন কম বয়সীয়া আত্মীয়ৰ দ্বাৰা সংক্ৰমিত হৈছে।\nভেকছিনে চিকিৎসাৰ ব্যয় হ্ৰাস কৰেঃ\nভেকছিনে এখন দেশৰ ৰাজহুৱা স্বাস্থ্যসেৱা প্ৰণালীৰ বোজা হ্ৰাস কৰাৰ উপৰিও ৰোগৰ চিকিৎসাৰ ব্যয়ো হ্ৰাস কৰে। ইয়াৰ বহুতো ইতিবাচক অৰ্থনৈতিক প্ৰভাৱো আছে, কিয়নো স্বাস্থ্যৱান জনগণ সাধাৰণতে অধিক উৎপাদনশীল আৰু সমৃদ্ধ হয়।\nভেকছিনসমূহ বিতৰণ কৰা সহজঃ\nNetwork18 ‘Sanjeevani– A Shot Of Life’ ৰ দৰে গণ টিকাকৰণ অভিযানৰ জৰিয়তে, যাৰ উদ্দেশ্য হৈছে সকলো ভাৰতীয়ক কোভিড-19ৰ বিৰুদ্ধে টিকাকৰণ কৰা, ভেকছিন যাতে বহু সংখ্যক লোকক দ্ৰুততাৰে প্ৰদান কৰিব পাৰি। তদুপৰি স্বাস্থ্যসেৱাৰ বৰমুৰীয়াসকলে বিশ্বৰ দৰিদ্ৰ অঞ্চলত ভেকছিনবোৰ আৰু অধিক দ্ৰুততাৰে প্ৰদান কৰাৰ বাবে তেওঁলোকৰ পদ্ধতি বিকশিত কৰি আছে।\nভেকছিনে অন্য কোনো ৰোগ হোৱাৰ আশংকা হ্ৰাস কৰেঃ\nভেকছিনবোৰৰ এক পাৰ্শ্বক্ৰিয়া হ'ল, ই আন সম্পৰ্কিত ৰোগৰ বিৰুদ্ধেও সুৰক্ষা প্ৰদান কৰে। যিহেতু সেইবোৰে শৰীৰৰ ৰোগ প্ৰতিৰোধ প্ৰণালী শক্তিশালী কৰে। ভেকছিনে শৰীৰক সেই নিৰ্দিষ্ট বেমাৰবিধৰ বাহিৰেও একে ধৰণৰ আন ভাইৰাছৰ প্ৰকাৰৰ প্ৰতি অধিক প্ৰতিৰোধী কৰি তোলে।\nএই কাৰণবোৰৰ বাবেই যদি প্ৰতিজন ভাৰতীয়ই কোভিড-19 ভেকছিন গ্ৰহণ কৰে তেতিয়া আমি কেভিড-19ক পৰাজিত কৰিবলৈ সক্ষম হ'ম। আমি টিকা গ্ৰহণ কৰিব লাগিব আৰু প্ৰতিজন নাগৰিকৰ বাবে সঠিক তথ্য লাভ কৰাৰ সুবিধা সম্প্ৰসাৰণ কৰিব লাগিব। আৰু সঠিক তথ্যৰ দ্বাৰা আমি এক ৰোগমুক্ত, সুখী ভাৰত গঢ়ি তোলাৰ পথ তৈয়াৰ কৰিব পাৰো।\nফেডাৰেল বেংকৰ এক বিশেষ CSR উদ্যোগ, Network18 ‘Sanjeevani– A Shot Of Life’ৰ আঁৰত এইটোৱেই প্ৰেৰণা। ভাৰতৰ স্বাস্থ্য আৰু ৰোগ প্ৰতিৰোধ ক্ষমতাৰ বাবে এই আন্দোলনত যোগদান কৰক আৰু সকলো ভাৰতীয়লৈ কোভিড-19 টীকাকৰণ আৰু তথ্য লাভ কৰাৰ সুবিধা বিয়পাত সহায় কৰক।\nFirst published: May 31, 2021, 14:08 IST\nCorona Vaccinationcorona virusSanjeevani


One Wish, One Dream and A Realization: Press Brief for the 7th Anniversary Celebration on 24th July 2016\nমহেশ্বৰ নাথ সোঁৱৰণী গ্রন্থাগাৰ\n(মহেশ্বৰ নাথ সোঁৱৰণী ন্যাসৰ দ্বাৰা চৰকাৰীভাবে স্বীকৃত)\nগোৱালপাৰা জিলাৰ আগিয়াত অৱস্থিত মহেশ্বৰ নাথ সোঁৱৰণী গ্রন্থাগাৰৰ সপ্তম বর্ষপূৰ্তিৰ বঁটা বিতৰণী অনুষ্ঠান আঢ়ম্বৰপূৰ্ণ কাৰ্য্যসূচীৰে যোৱা ২৪ জুলাই তাৰিখে অজগৰ ভেলী একাডেমী, আগিয়া প্রাঙ্গনত উদযাপন কৰা হয়|এই অনুষ্ঠানতে গ্রন্থাগাৰৰ যোৱা সপ্তম বৰ্ষৰ আটাইকেইটা (মুঠ চাৰিটা) ত্রৈমাসিক (Quarter) ৰ সর্বশ্রেষ্ঠ পঢ়ুৱৈ সকলৰ নাম ঘোষণা কৰাৰ লগতে পুৰস্কৃত কৰা হয় ।ইয়াৰ লগতে যোৱা মেট্রিক পৰীক্ষাত অনুকৰণীয় ফলাফল দেখুওৱা গ্রন্থাগাৰৰ নিয়মীয়া সদস্যকো সম্বৰ্ধনা জনোৱা হয়।\nএই অনুষ্ঠানতে পুনেৰ প্রথমেশ কৃশাঙ্গ ৰ দ্বাৰা পৰিচালিত আৰু আগিয়া মনজিৎ নাথৰ দ্বাৰা লিখিত এটি সঁচা কাহিনীৰ ওপৰত নিৰ্মাণ কৰা আন্ত:ৰাষ্ট্রীয় বঁটা বিজয়ী চুটি ছবি “One Last Question” ও প্রদৰ্শন কৰা হয়। এই অনুষ্ঠানত চিনেমা খনৰ লগত জড়িত কলা-কুশলী আৰু অন্য ব্যক্তিসকল উপস্থিত থাকে।\nউল্লেখ্য যে বলবলা উচ্চতৰ মাধ্যমিক বিদ্যালয়ৰ প্রতিষ্ঠাপক অধ্যক্ষ স্বৰ্গীয় মহেশ্বৰ নাথৰ নামত প্রতিষ্ঠিত মহেশ্বৰ নাথ সোঁৱৰণী(ম.না.সো)ন্যাসে যোৱা সাতবছৰ ধৰি আগিয়া অঞ্চলত বহুত সামাজিক কাৰ্য্যসূচী গ্রহণ কৰি আহিছে | এই গ্রন্থাগাৰটো ম.না.সো. ন্যাসৰ প্রথম আৰু উল্লেখযোগ্য প্র্রকল্প | “Home Library Concept” মতে স্থাপন কৰা এই গ্রন্থাগাৰটোত প্রায় ৪০০০কিতাপ আৰু আলোচনী মজুত আছে |\nবিশিষ্ট সাহিত্যিক হোমেন বৰগোহাই ডাঙৰীয়াই এই পুথিভৰাঁলটো দৰ্শন কৰি দুশৰো অধিক কিতাপ উপহাৰ হিচাপে আগবঢ়ায়। দিল্লীৰ National Book Trust (NBT) ৰ নিৰ্দেশিকা ৰীতা চৌধুৰী বাইদেউয়ে গ্রন্থাগাৰৰ বাবে ২০০ ৰো অধিক উপহাৰ হিচাপে পঠিয়ায়। যিটো সময়ত অসমৰ প্রায় আটাইবোৰ গ্রামীণ পুথিভঁৰাল লোপ পোৱাৰ উপক্রম হৈছে, আগিয়াৰ নাথ পৰিয়ালৰ এই ঘৰুৱা গ্রন্থাগাৰটো হৈছে এটা ব্যতিক্রমী নিদৰ্শন |\n“এটি ইচ্ছা, এটি সপোন আৰু এটি অনুভৱ”- এই ধাৰণাৰে ২০০৯ চনৰ ১ জুন তাৰিখে প্রাৰম্ভণি কৰা গ্রন্থাগাৰটোৰ ত্রৈমাসিকৰ পুৰস্কৃতসকলৰ তালিকাখন ঘোষণা কৰি সহ-স্থাপিকা তথা পৰিচালিকা শ্রীমতী হিৰণপ্রভা দেৱীয়ে জানিবলৈ দিয়ে যে কিতাপ পঢ়াৰ প্রতি আগ্রহ বঢ়াই তোলাৰ উদ্দেশ্যেৰে গ্রন্থাগাৰৰ মুখ্য উদ্দেশ্য। “Home Library Concept” অনুসাৰে কেৱল ম.না.সো. গ্রন্থাগাৰটোৰ প্রসাৰণ কৰাটোৱে আমাৰ উদ্দেশ্য নহয়; ঘৰুৱা গ্রন্থাগাৰৰ ধাৰণা আৰু উদ্দেশ্যই অসমৰ গ্রামীণ পুথিভঁৰাল ব্যৱস্থাটোক কেনেকৈ পুনৰ্জীবিত কৰিব পাৰে, আমি সেয়াহে অনুসন্ধান কৰিব লাগিব”, হিৰণপ্রভা দেৱীয়ে আমাক জানিবলৈ দিয়ে।\n:২০১৫-১৬ বছৰৰ পুৰস্কৃতসকল:\nসৰ্বোচ্চ পঢ়ুৱৈৰ বঁটা\n১) প্রথম ত্রৈমাসিক(১জুন,১৫ৰ পৰা ৩১আগষ্ট,১৫লৈ) : দীপিকা ৰাভা (Library id-227)\n২) দ্বিতীয় ত্রৈমাসিক(১চেপ্তেম্বৰ,১৫ৰ পৰা ৩০নভেম্বৰ,১৫লৈ) : অংকিতা কলিতা (Library id-247)\n৩) তৃতীয় ত্রৈমাসিক(১ডিচেম্বৰ,১৫ৰ পৰা ২৮ফেব্রুৱাৰী,১৬লৈ): তনুস্মিতা কলিতা (Library id-228)\n৪) চতুৰ্থ ত্রৈমাসিক(১মাৰ্চ,১৬ৰ পৰা ৩১মে,১৬লৈ) : দিবাকৰ কলিতা (Library id-245)\n:মেট্রিকৰ ভাল ফলাফল:\nসূৰুজ প্রতীম বৰা\nটোকা: বঁটা প্রদানৰ ক্ষেত্রত পুনৰাবৃত্তি ৰোধ কৰা হৈছে\nPosted by Manjit Nath at 8:25 PM


virat-kohli-interaction-with-fans-on-social-media-instagram-skd– News18 assam\nকোহলী–অনুষ্কাৰ কন্যা ‘ভামিকা’ৰ নামৰ অৰ্থ কি? কেতিয়া ভামিকাক দেখা পাব অনুৰাগীয়ে? কোহলীৰ ফিটনেছ মন্ত্ৰ কি? – বহু প্ৰশ্নৰ উত্তৰ দিলে কোহলীয়ে\nবিৰাট কোহলীয়ে শনিবাৰে ছচিয়েল মিডিয়াত প্ৰশ্ন–উত্তৰৰ এক ছেছন ৰাখিছিল। য’ত তেওঁ অনুৰাগীসকলক বহু প্ৰশ্নৰ উত্তৰ দিয়ে।\nLast Updated : May 30, 2021, 20:13 IST\nভাৰতীয় ক্ৰিকেট দলৰ অধিনায়ক বিৰাট কোহলীক আটাইতকৈ ফিট খেলুৱৈ বুলি গণ্য কৰা হয়। বহু প্ৰাক্তন ক্ৰিকেটাৰেও কোহলীক তেওঁৰ ফিটনেছৰ বাবে প্ৰশংসা কৰিছে। বৰ্তমান ইংলেণ্ড ভ্ৰমণৰ বাবে প্ৰস্তুতি চলাইছে আৰু মুম্বাইত আছে কোহলী।\nবিৰাট কোহলীয়ে শনিবাৰে ছচিয়েল মিডিয়াত প্ৰশ্ন–উত্তৰৰ এক ছেছন ৰাখিছিল। য’ত তেওঁ অনুৰাগীসকলক বহু প্ৰশ্নৰ উত্তৰ দিয়ে। নিজৰ ফিটনেছ, পৰিয়াল, ডায়েট প্লেনকে ধৰি অনুৰাগীৰ বহু প্ৰশ্নৰ উত্তৰ দিছিল খেলুৱৈগৰাকীয়ে।\nকোহলীয়ে কয় যে ফিট হৈ থাকিবলৈ তেওঁ বেলেঞ্চড ডায়েট লয়। ইয়াৰ ভিতৰত শাক–পাচলি, ফল, দাইল আৰু কণী আছে। লগতে ড’ছা আৰু চাইনীজ খাদ্যও খায় কোহলীয়ে, কিন্তু সকলো নিৰ্দিষ্ট পৰিমাণত। তদুপৰি কোহলীয়ে কয় যে তেওঁ কফি, বাদাম আৰু প্ৰটিনযুক্ত খাদ্য খায়। দৈনিক ৱৰ্ক আউট কৰাৰ লগতে পত্নী অনুষ্কাৰ সৈতে টিভি শ্ব’ উপভোগ কৰে।\nছচিয়েল মিডিয়াত প্ৰশ্ন–উত্তৰ চেছনৰ কিয়দাংশ :\nঅনুৰাগী : আপুনি আপোনাৰ কোৱাৰেণ্টাইন ৰুটিন ক’ব নেকি?\nকোহলী : দিনত এবাৰ ট্ৰেইনিং আৰু পৰিয়ালৰ সৈতে সময় কটোৱা। মোৰ ৰুটিন সাধাৰণ।\nঅনুৰাগী : ভামিকাৰ অৰ্থ কি? এতিয়া কেনে আছে? আমি চাব পাৰোনে?\nকোহলী : ভামিকা মা দুৰ্গাৰ আন এটা নাম। আপুনি এতিয়া তাইক চাব নোৱাৰে। মই আৰু অনুষ্কাই সিদ্ধান্ত লৈছো যে যেতিয়ালৈ ভামিকাই ছচিয়েল মিডিয়া বুজি নাপাব, তেতিয়ালৈ আমি তাইক ছচিয়েল মিডিয়াত এক্সপ’জ নকৰো আৰু ফটোও নিদিওঁ। তাই নিজৰ সিদ্ধান্ত নিজেই ল’ব।\nঅনুৰাগী : আপুনি শেষবাৰ গুগলত কি চাৰ্ছ কৰিছিল?\nকোহলী : ফুটবলাৰ ক্ৰিষ্টিয়ানো ৰোনাল্ডোৰ ট্ৰান্সফাৰ।\nঅনুৰাগী : ৰয়েল চেলেঞ্জাৰ্ছ বেংগালুৰুৰ ভাৰতৰ কোনো খেলুৱৈ যিয়ে আটাইতকৈ বেছি ধেমেলীয়া, স্মাৰ্ট আৰু লাজকুৰীয়া?\nকোহলী : ধেমেলিয়া য়ুজবেন্দ্ৰ চহল, স্মাৰ্ট এবি ডিভিলিয়াৰ্ছ, লাজকুৰীয়া কাইল জেমিছন।\nঅনুৰাগী : বেয়া সময়ত নিজকে কিদৰে প্ৰেৰিত কৰে?\nকোহলী : ৰুটিন মতে কাম কৰক আৰু ইয়াক সদায় অনুসৰণ কৰক। পৰিনামৰ আশা নকৰিব।\nঅনুৰাগী : কেপ্টেইন কুলৰ সৈতে আপোনাৰ সম্পৰ্ক কেনে?\nকোহলী : ভৰসা আৰু সন্মান।\nঅনুৰাগী : ভেকচিন লোৱাৰ পিছত কেনে অনুভৱ? জ্বৰ বা কোনো ছাইড এফেক্ট?\nকোহলী : শৰীৰত বিষ হৈছিল আৰু সামান্য জ্বৰ আছিল। ইয়াতকৈ বেছি একো হোৱা নাছিল।\nঅনুৰাগী : আপোনাৰ সমালোচনা ভাল লাগে নে প্ৰশংসা?\nকোহলী : গঠনমূলক সমালোচনা আৰু সঁচা প্ৰশংসা ভাল লাগে।\nঅনুৰাগী : ফ্ৰী টাইমত কি কৰে?\nকোহলী : আৰাম কৰো আৰু অনুষ্কাৰ সৈতে টিভি শ্ব’ চাওঁ।\nশেষত অনুষ্কায়ো প্ৰশ্ন–উত্তৰ ছেছনত ভাগ লয়। তেওঁ পোষ্ট কৰি বিৰাটক সোধে যে তুমি মোৰ হেডফোন ক’ত ৰাখিছা। ইয়াৰ উত্তৰত বিৰাটে উত্তৰ দি লিখে যে বিছনাৰ কাষৰ টেবুলত।\nFirst published: May 30, 2021, 20:13 IST\nAnushka sharmacricketVirat Kohli


প্ৰতীক্ষাৰ অন্ত! শীঘ্ৰে মুক্তি পাব পঞ্চায়ত Season3| Asom Live 24\nপ্ৰতীক্ষাৰ অন্ত! শীঘ্ৰে মুক্তি পাব পঞ্চায়ত Season 3\nin অসম, বিনোদন\nৰাকেশ হালৈঃ যদি আপুনি চলচিত্ৰ প্ৰেমী নিশ্চয় ‘পঞ্চায়ত’ ছিৰিজৰ কথা জানে। ২০২০ বৰ্ষৰ ৩ এপ্ৰিলত OTT প্লেফৰ্মত মুক্তি পাইছিল ৱেবচিৰিজখন। চিৰিজখনে মুক্তিৰ পাছতেই দৰ্শকৰ মাজত অতি সমাদৰ লাভ কৰিছিল। এখন সুন্দৰ নিভাঁজ গাঁৱলীয়া পটভূমিত হাস্যৰস-অভিনয়েৰে ভৰপূৰ চিৰিজখনত অতি সুন্দৰ ভাবে অভিনয়ৰে দৰ্শকৰ মন মুহিছিল। চন্দন ৰয়ৰ আৰু ফাইছাল মালিক কাহিনীৰে পৰিচালক দীপক কুমাৰ মিশ্ৰই চিৰিজখন নিৰ্মাণ কৰিছিল। বলীউডত প্ৰতিষ্ঠান লাভ কৰা অসম সন্তান অনুৰাগ শইকীয়াই ইয়াৰ সংগীত পৰিচালনা কৰিছিল।\nচিৰিজখনত ফুলেৰা গাঁৱৰ পঞ্চায়ত সচিব অভিষেক ত্ৰিপাঠী ওৰফে জিতু ভাইয়া নামে খ্যাত, গাঁও প্ৰধান, উপপ্ৰধান প্ৰহ্লাদ, সহায়ক বিকাশে অতি সুন্দৰ ভাবে অভিনয় কৰিছে। সফলতা-বিফলতাৰ মাজেৰে আগবঢ়া কাহিনীত আছিল জীৱনৰ সংঘাত, নিভাঁজ গাঁৱৰ কাহিনী আৰু প্ৰেম।\nলগতে পঢ়ক ষ্টাৰকীড হৈও বলীউডত যৌন ইংগিতৰ পৰা ৰেহাই নেপালে অনন্যা পাণ্ডেই!\nএনেদৰেই প্ৰথমটো খণ্ড দৰ্শকৰ মাজত বিপুল জনপ্ৰিয় হৈছিল। প্ৰথম বৰ্ষৰ সফলতাৰ পাছতেই নির্মাতাই পুনৰ ২০২২ বৰ্ষত ২০ এপ্ৰিলত দ্বিতীয়টো খণ্ডটো মুক্তি দিছিল। দ্বিতীয় খণ্ডত গাঁৱৰ ৰাজনীতি, অপ্ৰকাশিত প্ৰেম কাহিনী, লেতেৰা ৰাজনীতিৰ মেৰপাক আদিবোৰ প্ৰতিফলিত হয়। কম দৰমহা, সৰু গাঁও এখনৰ পৰা ডাঙৰ মহানগৰীত থকাৰ বাসনা। দ্বিতীয় খণ্ডত গাঁৱৰ নিৰক্ষৰ মানুহৰ মাজত সামাজিক সচেতনতা বৃদ্ধি কৰা এইবোৰ সামৰি লোৱা হৈছিল৷\nকেনেদৰে কৰ্মত নিয়োজিত হৈ থাকিও কেৱল কেইটামান টকাৰ বাবেই মানুহে ভাল নোপোৱা কামো কৰি থাকিব লগীয়া হৈছে, গাঁৱৰ ল’ৰাজন শ্বহীদ হৈ গাঁওখনলৈ সন্মান আজুৰি আনিলে এয়া সঁচা কিন্তু চিৰদিনলৈ অকলে এৰি গ’ল একমাত্ৰ পিতৃক। এনেদৰেই দ্বিতীয়টো খণ্ডৰ কাহিনী আগবাঢ়িছিল। দৰ্শকে হাঁহি-অভিনয় আৰু অন্তৰৰ বেদনাৰে ভৰপূৰ কাহিনীটো খুব বেছি ভাল পাইছিল। দৰ্শকৰ মাজত জনপ্ৰিয় হৈছিল।\nলগতে পঢ়ক প্ৰাক্তন স্বামীক ১.৩৫ কোটি ক্ষতিপূৰণ দিব লাগিব হাৰ্ডে! কিয়? দিব পাৰিবনে হাৰ্ডে?\nৰাইজৰ সঁহাৰিৰ পাছতেই উৎফুল্লিত হৈছিল নির্মাতাসকল। দৰ্শকৰ সঁহাৰিৰ প্ৰতি লক্ষ্য ৰাখি তৃতীয়টো খণ্ডৰ কাম শীঘ্ৰে আৰম্ভ কৰিব বুলি সদৰী কৰিছে নির্মাতাই। যাৰ লগে লগে দৰ্শকৰ মাজত আনন্দ বিৰাজমান। ভালপোৱা এটা সুন্দৰ কাহিনী আকৌ এবাৰ দেখা পাম বুলি আশাবাদী দৰ্শক। চিনাকি চৰিত্ৰবোৰ যেন কাহিনীৰ নহয়। ব্যক্তিগত জীৱনৰ অংশ হৈ পৰিছিল।\nকি হ’ব ৰিংকি অভিষেকৰ প্ৰেম? প্ৰধানে আকৌ হ’ব নেকি সলনি! পুত্ৰ বিয়োগৰ পিছত কেনে আছে প্ৰহ্লাদ? ডাঙৰ চহৰলৈ যাব নেকি পঞ্চায়ত সচিব? গাঁওখনৰ কি হ’ব? এইসমূহ প্ৰশ্নৰ বাবেই আমি সকলোৱে অপেক্ষা কৰিব লাগিব ‘পঞ্চায়ত তৃতীয় খণ্ডলৈ’।\nTags: asom live 24assam ka tazza khabarassam live 24axom live 24axom live 24 digitalbest news channel in assamBest news channel of assamBest News Portal in Assampanchayat\nএইবাৰ হিন্দু পণ্ডিত নহয়, জম্মু-কাশ্মীৰত প্ৰব্ৰজিত শ্ৰমিকক হত্যা\nএক শােকাৱহ পথ দুৰ্ঘটনা, অগ্নিদগ্ধ হৈ ৭ জনৰ মৃত্যু


উদ্যোগ : কৃতিত্ব – ধ্বংসৰ নে সৃষ্টিৰ ? – NewsFile Online (Oxomiya)\nHome / Business / উদ্যোগ : কৃতিত্ব – ধ্বংসৰ নে সৃষ্টিৰ ?\nউদ্যোগ : কৃতিত্ব – ধ্বংসৰ নে সৃষ্টিৰ ?\nদীপাৱলীয়ে পোহৰ নহয় ,অন্ধকাৰহে কঢ়িয়ালে একাংশ ক্ষুদ্ৰ উদ্যোগীলৈ৷এই প্ৰতিবেদন যুগুতাইছে পাৰ্থ প্ৰতীম হাজৰিকাই ৷\nশনিবাৰ, নৱেম্বৰ ১৪, ২০২০\nগুৱাহাটী,১৪নবেম্বৰ – পোহৰৰ উৎসৱ দীপাৱলী ,দীপাৱলীতো পিছে এইবাৰ পোহৰ নেদেখিব অসমৰ একাংশ ক্ষুদ্ৰ উদ্যোগে ৷ আত্মনিৰ্ভৰশীলতাৰ নিৰ্দশন দাঙি ধৰি নিজৰ লগতে আন কেইবাটাও পৰিয়ালক বিগত সময়ত কৰ্ম সংস্থাপনৰ বাট মুকলি কৰি দিয়া এই সমূহ উদ্যোগে সম্প্ৰতি পাহৰণিৰ গৰ্ভত বিলীন হোৱাৰ দিশেে গতি কৰিছে ৷\nসততে ‘লোকেল,ভ’কেল,গ্লৱেল’ৰ কথা কোৱা চৰকাৰৰ পিছে আহৰি নহ’ল আতচবাজীৰ ওপৰত ভিত্তি কৰি ঘৰ চলোৱা এই সমূহ থলুৱা উদ্যোগীৰ কথা ভাবিবলৈ ৷ নিবনুৱা সমস্যা সমাধান কৰিব নোৱাৰি আত্মনিৰ্ভৰশীলতাৰ কথা বাৰে বাৰে দোহৰা চৰকাৰৰ চকু কেতিয়া পৰিব এই সমূহ থলুৱা উদ্যোগ আৰু উদ্যোগীৰ ওপৰত ?\nবৰপেটা জিলাৰ বিলৰটাৰী হাতীৰ ‘মানি চুনা আতচবাজী উদ্যোগ’ৰ এই আতচবাজীৰ ক্ষেত্ৰখনত সুকীয়া স্থান আৰু মান আছে ৷ ইয়াক কেবল উদ্যোগ বুলি ক’লে ভুল হ’ব কিয়নো ইয়াৰ লগত জড়িত হৈ আছে এক দীৰ্ঘ পৰিক্ৰমা আৰু সমগ্ৰ বৰপেটাবাসী ৰাইজৰ ঐতিহ্য তথা পৰম্পৰা ৷\nউদ্যোগটোৰ বৰ্তমানৰ স্বতাধিকাৰী ৰীতামণি পাঠকৰ লগত হোৱা কথা বতৰাৰ পৰা জানিব পৰা অনুসৰি ১৮৮৫ চনতেই তেখেতৰ আজো ককাকে স্থাপন কৰিছিল এই ক্ষুদ্ৰ উদ্যোগ ৷ আনহাতে, তাৰ পৰৰ্ৱতী পৰ্যায়ত প্ৰথমে তেখেতৰ পিতৃ আৰু বৰ্তমান তেখেত নিজেই জড়িত হৈ পৰিছে উদ্যোগটোৰ লগত ৷ বৰ্তমানলৈকে এই উদ্যোগে চৰকাৰৰ পৰা কোনো ধৰণৰ চৰকাৰী সা সুবিধা লাভ কৰা নাই ৷\n“পূৰ্বতে আমাৰ উদ্যোগটোৰ লগত প্ৰায় ১০০ ৰো অধিক লোক জড়িত হৈ আছিল ৷ কিন্তুু বৰ্তমান মাথোঁ ৩০ জন কৰ্মীৰ সহায়তে চলাবলগীয়া হৈছে সকলো কাম ৷ কিয়নো বহিৰাগত আটচবাজীৰ পয়োভৰৰ সময়ত স্থানীয় উদ্যোগটোৰ বাবে বজাৰ দখল কৰাৰ ক্ষেত্ৰত যথেষ্ট সমস্যাৰ সৃষ্টি হৈছে ৷ আনহাতে, এক সীমিত পুঁজিৰ মাজতেই আবদ্ধ কৰা হয় আমি আমাৰ সকলো যাবতীয় ব্যয় বহন কৰিবলগীয়া হয় আৰু আন বৃহৎ কোম্পানীৰ দৰে আমাৰ বিশেষ মাৰ্কেটিঙৰ ব্যৱস্থাও নাই “-এনেদৰ কয় ৰীতামণি পাঠকে ৷\nসমস্যাৰে ভাৰাক্ৰান্ত এই লোকসকলে এইবাৰৰ দিপাৱলীত হেৰুৱাইছে মুখৰ মাত ৷ কিয়নো উৎপাদিত সামগ্ৰী বিক্ৰীৰ বাবে বজাৰ নোপোৱাত মূলধন ঘূৰাই নোপোৱাৰ আশংকাত নিদ্ৰা হৰিছে স্বতাধিকাৰ তথা কতৃপৰ্ক্ষৰ ৷ উদ্যোগটোৰ বৰ্তমানৰ স্বতাধিকাৰী ৰীতামণি পাঠকে এইবাৰ চৰকাৰে আতচবাজী নিষিদ্ধ কৰাৰ বিষয়টোত প্ৰতিক্ৰিয়া ব্যক্ত কৰি এনেদৰে কয় “ আমি এক নিৰ্দিষ্ট মূলধন নাইবা পৰিসৰৰ ভিতৰত থাকি সকলো কাম কৰোঁ ৷ কিন্তুু শেহতীয়াকৈ প্ৰদূষণ নিয়ন্ত্ৰণ বিভাগে ১০ নবেম্বৰত দিয়া এখন জাননী আৰু তাৰ পৰবৰ্তী পৰ্যায়ত মন্ত্ৰী হিমন্ত বিশ্ব শৰ্মাৰ ,ৰ ভাষ্যই আমাক যথেষ্ট বিপাঙত পেলালে ৷ আমি প্ৰতি বছৰে গনেশগুৰিৰ গনেশ মন্দিৰৰ সমীপত এখন দোকান দিওঁ ৷ কিন্তুু এইবাৰ দোকান দিয়াৰ ক্ষেত্ৰতো বাধ্যবাধকতা দিছে শাসনাধিষ্ঠিত চৰকাৰে ৷ গতিকে এইবাৰ দেৱালীত আমি মূলধন ঘূৰাই পোৱাৰ আশংকা তেনেই ক্ষীণ ৷” এই উদ্যোগৰ পৰাই ৰাজ্যৰ বিভিন্ন ঠাইলৈ আতচবাজীৰ ৰপ্তানি হয় ৷ কিন্তুু সকলো জিলাতেই এইবাৰ আতচবাজী ব্যৱহাৰৰ ক্ষেত্ৰত সুকীয়া নিয়ম হোৱাৰ বাবে তেওঁলোকে উৎপাদিত আতচবাজী সমূহ পঠিয়াব পৰা নাই সেই জিলাবোৰলৈ ৷ মুঠৰ ওপৰত দিপাৱলীত এইবাৰ সুখকৰ নহ’ল এইসকল থলুৱা শিল্পীৰ বাবে ৷\nসমান্তৰালভাৱে ভঙাগড় আৰু গনেশগুৰিটো এইবাৰ দেখা পোৱা নগ’ল আতচবাজী বিক্ৰী কৰা ফুটপাথৰ দোকান সমূহ ৷ অস্থায়ী ভাবে হলেও ফুটপাথত আতচবাজী বিক্ৰী কৰি কিছু সংখ্যক দৰিদ্ৰ পৰিয়ালে মোটা অংকৰ লাভ অৰ্জন কৰিব পাৰিছিল ৷ জনবহুল পথ দুটিত এইবাৰ আতচবাজী বিচাৰি ওলাই নাহিল সাধাৰণ জনতা ৷ গনেশগুৰিৰ ফুটপাথৰ এজন দোকানীৰ মন্তব্য অনুসৰি “ আমাৰ দৰে দৰিদ্ৰ পৰিয়ালৰ মুখত দিপাৱলী আহিলে হাঁহি বিৰিঙে ৷ ২০০০ টকা আতচবাজীত বিনিয়োগ কৰিও কিছু পৰিমাণে ঘৰ চলোৱাত সকাহ পাব পাৰি ৷ কিন্তুুু এইবাৰ আতচবাজী বিক্ৰী বন্ধ কৰাত আমাৰ উপাৰ্জনৰ এটা সুযোগ হেৰাল ৷’\nআতচবাজী বিক্ৰী বন্ধ কৰাত কেবল থলুৱা আতচবাজী প্ৰস্তুতকাৰীয়েই যে ক্ষতিগ্ৰস্ত হৈছে তেনে নহয় সমান্তৰালভাৱে ইয়াক বজাৰত বিক্ৰী কৰি পৰিয়াল চলোৱা সকলৰ বাবেও আহিছে এক প্ৰকাৰৰ বিভীষিকা ৷ কিছু সংখ্যকে পূৰ্বতে মজুত ৰখা আতচবাজী বিক্ৰীৰ অনুমতি নাপাই সম্প্ৰতি দিক বিদিক হেৰুৱাইছে ৷ অনাগত দিনত আত্মনিৰ্ভৰশীলতাৰ কথা সততে কোৱা চৰকাৰে এই লোকসকলৰ বাবে কি পদক্ষেপ গ্ৰহণ কৰে,সেইয়া নিশ্চয়কৈ লক্ষণীয় হ’ব!ঁ


মিৰ্জাত জিলা পৰ্যায়ৰ এছ. ভি.ই.ই.পি কাৰ্যক্ৰমনিকা - নিৰ্বাচনী বিষয়া, পৰ্য্যবেক্ষক উপস্থিত - NE FOCUS\nমিৰ্জাত জিলা পৰ্যায়ৰ এছ. ভি.ই.ই.পি কাৰ্যক্ৰমনিকা – নিৰ্বাচনী বিষয়া, পৰ্য্যবেক্ষক উপস্থিত\nকামৰূপ জিলা প্ৰশাসনৰ উদ্যোগত আৰু পলাশবাৰী ৰাজহ চক্ৰ বিষয়াৰ কাৰ্য্যালয়ৰ উদ্যোগত আজি ৫০ নং পলাশবাৰী বিধান সভা সমষ্টিৰ অন্তৰ্গত মিৰ্জা ছোৱালী হাইস্কুল আদৰ্শ ভোট কেন্দ্ৰত পদ্ধতিগত ভোটাৰ শিক্ষা আৰু নিৰ্বাচনী অংশ গ্ৰহন কাৰ্যক্ৰমনিকা, চমুকৈ এছ.ভি.ই.ই.পিৰ এক কাৰ্য্যসূচী অনুষ্ঠিত হয়। দেশৰ গণতান্ত্ৰিক ব্যৱস্থাক সৱল আৰু শক্তিশালী কৰাত প্ৰতিগৰাকী নাগৰিকৰে অংশ গ্ৰহন নিশ্চিত কৰাৰ লক্ষ্য আগত ৰাখি ভাৰতৰ নিৰ্বাচন আয়োগৰ নিৰ্দেশ অনুসৰি হাতত লোৱা এচ.ভি.ই.ই.পিৰ আজিৰ এই কাৰ্য্যসূচীৰ জৰিয়তে জিলা খনৰ প্ৰতিগৰাকী যোগ্য ভোটাৰক এইবেলিৰ নিৰ্বাচনত ভোটদান কৰিবলৈ সজাগ কৰা হয়। কামৰূপ নিৰ্বাচনী বিষয়া কৈলাশ কাৰ্তিক এন, পলাশবাৰী বিধান সভা সমষ্টিৰ সহকাৰী ৰেটাৰ্ণিং বিষয়া ধৃতিমান দাস, বকো বিধান সভাৰ বাবে নিযুক্ত পৰ্যবেক্ষক পৱিত্ৰ মণ্ডল, ছয়গাঁও বিধান সভাৰ নিৰ্বাচনৰ বাবে নিযুক্ত পৰ্য্যবেক্ষক ড০ মিত্ৰ টি, পলাশবাৰী বিধান সভাৰ নিৰ্বাচনৰ বাবে নিযুক্ত পৰ্য্যবেক্ষক দয়ানদ মিশ্ৰ, হাজো বিধান সভাৰ নিৰ্বাচনৰ বাবে নিযুক্ত পৰ্য্যবেক্ষক ড০ চন্দ্ৰশেখৰ কুমাৰ আৰু কামৰূপ নিৰ্বাচনী জিলাৰ বাবে নিযুক্ত আৰক্ষী পৰ্য্যবেক্ষক ৰঞ্জন কুমাৰ শৰ্মা উপস্থিত থকা কাৰ্য্যসূচীৰ অংশ হিচাপে শিল্পী সমাজ থিয়েটাৰ গ্ৰুপৰ দ্বাৰা এখন চুটি নাটক আৰু গীত পৰিৱেশন কৰি ভোটাৰ সকলক ভোট দান প্ৰক্ৰিয়াত অংশ গ্ৰহণৰ বাবে সজাগ তথা আহ্বান জনোৱা হয়। ইপিনে এই কাৰ্য সূচীৰ আৰম্ভণিতে ইতিমধ্যে প্ৰাণ আহুতি দিয়া কভিড যোদ্ধা সকলৰ প্ৰতি সন্মান জনাই এক মিনিট সময় মৌনতা অৱলম্বন কৰা হয়। প্ৰসংগ ক্ৰমে উল্লেখ কৰিব পাৰি যে এইবেলি মিৰ্জা ছোৱালী হাইস্কুলৰ ভোট কেন্দ্ৰটো কভিড যোদ্ধা সকলৰ স্মৃতিত অৰ্পন কৰা হৈছে। সেই অনুসৰি কেন্দ্ৰটো আকৰ্ষণীয় ৰূপত সজাই পৰাই তোলা হৈছে।\nPrevPreviousপৃথিৱীৰ পৰা মংগল গ্ৰহলৈ বিমান উৰিব\nNextসোণালী বান্দৰ সংৰক্ষণৰ বাবে বিশেষ পদক্ষেপ গ্ৰহণ কৰিব বঙাইগাঁও জিলা প্ৰশাসনেNext


সোনকালে ম’বাইলৰ ডাটা শেষ হৈছে নেকি? বন্ধ কৰক ফেচবুকৰ এই ছেটিংছ– News18 Assam\nসোনকালে ম’বাইলৰ ডাটা শেষ হৈছে নেকি? বন্ধ কৰক ফেচবুকৰ এই ছেটিংছ\n»সোনকালে ম’বাইলৰ ডাটা শেষ হৈছে নেকি? বন্ধ কৰক ফেচবুকৰ এই ছেটিংছ\nফেচবুকত কিছু এনেকুৱা ফিচাৰো আছে যিয়ে আমাক আমনি দিয়ে।\nকোৰোণা ভাইৰাছৰ বাবে ঘৰতে বহি থাকিবলগীয়া হোৱা বাবে ছচিয়েল মিডিয়াৰ ব্যৱহাৰ অধিক হৈছে। ফেচবুক পোষ্ট কৰা, ফটো আপলোড কৰা আদি কাম কৰিছে ব্যৱহাৰকাৰীসকলে। ইয়াৰ লগতে ফেচবুকে ঘৰতে থকা আমাক সকলোকে সংযোগ কৰাত সহায় কৰিছে। কিন্তু ফেচবুকত কিছু এনেকুৱা ফিচাৰো আছে যিয়ে আমাক আমনি দিয়ে। এই ফিচাৰসমূহৰ ভিতৰত আটাইতকৈ সমস্যা কৰে অটোপ্লে’ ভিডিঅ’ ফিচাৰ।\nএটা ভিডিঅ’ চোৱাৰ পিছত নিজে নিজে আনটো ভিডিঅ’ প্লে’ হ’বলৈ ধৰে। ইয়াৰ দ্বাৰা ডাটা খৰচ হোৱাই নহয় ব্যৱহাৰকাৰীয়েও আমনি পায়। আজি আমি আপোনাক ইয়াৰ পৰা ৰেহাই পোৱাৰ উপায় ক’ব বিচাৰিছো।\nযদি আপুনি ডেস্কটপত ফেচবুক চলায় তেন্তে অটোপ্লে’ ভিডিঅ’ অফ কৰাৰ বাবে প্ৰথমে ছেটিংছলৈ যাওক। ইয়াৰ পিছত বাওঁফালে থকা মেন্যুত ভিডিঅ’ত ক্লিক কৰক। ইয়াত আপুনি অটো প্লে’ ভিডিঅ’ৰ অপচন পাব। ইয়াত আপুনি ডিফল্টৰ সলনি NO ছিলেক্ট কৰিব লাগিব, ইয়াৰ পিছত আপোনাৰ ফেচবুকত অটো ভিডিঅ’ প্লে’ হোৱা বন্ধ হ’ব।\nএনড্ৰইড আৰু আইফোনত কেনেকৈ কৰিব অফ?\nইয়াৰ বাবে প্ৰথমে আপুনি ফেচবুক এপ অপেন কৰক, তাৰ পিছত তলৰ বাৰত থকা মেন্যুত ক্লিক কৰক। তাৰ পিছত Settings & Privacyলৈ গৈ Settingsত ক্লিক কৰক। ইয়াৰ পিছত Media and Contactsত গৈ Videos and Photos টেপ কৰক।\nইয়াৰ পিছত অটোপ্লে’ত ক্লিক কৰক, ইয়াত On Mobile Data and Wi-Fi Connections, On Wi-Fi Connections Only আৰু Never Autoplay Videosৰ দৰে তিনিটা অপচন দেখিব য’ত আপুনি Never Autoplay Videos ছিলেক্ট কৰিব লাগিব। ইয়াৰ পিছতে আপোনাৰ এপত অটোপ্লে’ ভিডিঅ’ বন্ধ হৈ যাব।\nFirst published: March 27, 2020, 7:48 AM IST


দুটা অনুবাদ গল্প (অঞ্জল বৰা) - সাহিত্য ডট অৰ্গ\nদুটা অনুবাদ গল্প (অঞ্জল বৰা)\nএগৰাকী প্ৰায় ৫০ বছৰ বয়সীয়া বগা ছালৰ মহিলা বিমানখনৰ ভিতৰলৈ সোমাই গ’ল আৰু তেওঁৰ আসনত নবহাকৈয়ে থিয় হৈ ৰ’ল৷ তেওঁৰ আসনৰ কাষৰ আসনখনত এজন কৃষ্ণবৰ্ণ ছালৰ যাত্ৰী বহি আছিল৷\nঅপমানজনক!!, মহিলাগৰাকীয়ে তৎক্ষণাত বিমান পৰিচাৰিকাক মাতিলে আৰু এখন নতুন আসনৰ ব্যৱস্থা কৰি দিবলৈ ক’লে৷\nমহিলাগৰাকীয়ে ক’লে “মই এই ক’লা মানুহজনৰ লগত ইয়াত বহিব নোৱাৰোঁ !!”\nবিমান পৰিচাৰিকাগৰাকীয়ে নম্ৰভাৱে ক’লে “মই অন্য আসনৰ ব্যৱস্থা কৰিব পাৰোঁ নেকি চাওঁ বাৰু৷” আসন পৰীক্ষা কৰাৰ পিছত, বিমান পৰিচাৰিকাগৰাকী ঘুৰি আহিল আৰু ক’লে “মহাশয়া, ইক’নমি শ্ৰেণীত কোনো খালি আসন নাই, কিন্তু মই বিমান অধিকাৰীক সুধি প্ৰথম শ্ৰেণীত আসন আছে নেকি চাই আপোনাক জনাম৷”\nপ্ৰায় ১০ মিনিট মানৰ পিছত বিমান পৰিচাৰিকাগৰাকী পুনৰ ঘুৰি আহিল আৰু ক’লে “বিমান অধিকাৰীয়ে জানিবলৈ দিছে যে প্ৰথম শ্ৰেণীত এখন আসন খালি আছে৷ কিন্তু আমাৰ কোম্পানীৰ নিয়ম অনুসৰি ইক’নমি শ্ৰেণীৰ পৰা প্ৰথম শ্ৰেণীলৈ কোনো যাত্ৰীকে স্থানান্তৰিত কৰিব নোৱাৰি, অৱশ্যে যদিহে কোনো যাত্ৰীয়ে তেওঁৰ কাষত বহা যাত্ৰীজনৰ অভদ্ৰ আচৰণৰ কাৰণে কিবা অসুবিধা সন্মুখীন হয় তেন্তে বিমান অধিকাৰীয়ে প্ৰথম শ্ৰেণীলৈ আসন সলনি কৰিবলৈ অনুমতি প্ৰদান কৰে৷”\nমহিলাগৰাকীয়ে কিবা কোৱাৰ আগতেই, বিমান পৰিচাৰিকাগৰাকীয়ে নম্ৰভাৱে কৃষ্ণবৰ্ণ ছালৰ মানুহজনলৈ চাই ক’লে, “সেয়েহে চাৰ, যদি আপুনি আপোনাৰ ব্যক্তিগত সামগ্ৰীসমূহ ইয়াৰ পৰা নিয়াত অসুবিধা নাপায় তেন্তে আমি আপোনাক অতি সুবিধাজনক প্ৰথম শ্ৰেণীৰ আসনলৈ স্থানান্তৰিত কৰিব বিচাৰিছোঁ, কাৰণ বিমান অধিকাৰীয়ে আপুনি কোনো অভদ্ৰ যাত্ৰীৰ সৈতে একেলগে যাত্ৰা কৰাতো নিবিচাৰে৷”\nযাত্ৰীজনৰ কাষত থকা সকলোৱে বিমান পৰিচাৰিকাগৰাকীক প্ৰশংসা কৰিলে আৰু আন কিছুমানে থিয় হৈ হৰ্ষধ্বনি প্ৰকাশ কৰিলে৷\nসাধুতাই উত্তম নীতি:\nএজন গাখীৰ বিক্ৰী কৰা মানুহে অসৎ উপায়েৰে দিনে দিনে ধনী হৈ গৈছিল৷ তেওঁৰ গাখীৰৰ গ্ৰাহকসকল থকা ঠাইখনলৈ যাওঁতে সদায় এখন নদী পাৰহৈ গৈছিল৷ তেওঁ জানি-শুনি সদায় নদীখনৰ পানী গাখীৰত মিহলাই অধিক লাভ কৰিছিল৷ এদিন তেওঁৰ সন্তানৰ বিয়াৰ বাবে গ্ৰাহকসকলৰ পৰা পাব লগা পইচা সংগ্ৰহ কৰি সেই পইচাৰে বিভিন্ন কাপোৰ আৰু গহনা ক্ৰয় কৰি আনিছিল৷ কিন্তু যেতিয়াই তেওঁ নদীখনৰ মাজত আহি উপনীত হ’ল তেওঁৰ নাওখন হেলনীয়া হৈ তেওঁৰ সকলো বস্তু পানীত পৰি গ’ল৷ গাখীৰ বিক্ৰেতাজন আচৰিত হৈ কেৱল মৌন হৈ ৰ’ল৷ সেই সময়তে তেওঁ নদীখনৰ মাজৰ পৰা এটা মাত শুনিলে “আচৰিত নহ’বা, তুমি কেৱল অবৈধ উপায়েৰে গ্ৰাহকক ঠগি উপাৰ্জন কৰাখিনিহে হেৱুৱাইছা !”\nশুদ্ধভাৱে কৰা লেনদেনৰ সুফল সদায় পোৱা যায়৷ অসৎ উপায়েৰে আৰ্জন কৰা পইচা কেতিয়াও হাতত নাথাকে৷\nমূল ইংৰাজী, লেখক-অজ্ঞাত, অনুবাদ-অঞ্জল বৰা\n← প্লুৰাইটিচৰ বিষয়ে জানক (ডা০ ভূপেন শইকীয়া)\nৰূপকোঁৱৰ জ্যোতিপ্ৰসাদ আগৰৱালা আৰু অসমীয়া নাট্য-সাহিত্য: স্মৃতিৰেখা ভূঞা →\nসুন্দৰ অনুবাদ। পঢ়ি ভাল লাগিল।\nnice……xosai val lagise.bexek koi 1 to